Iran Nuclear ehbas vumaa medhu America in gotheh nimmanee\nއިރާން ނިއުކްލިއާ އެއްބަސްވުމާ މެދު އެމެރިކާއިން ގޮތެއް ނިންމަނީ\nއެމެރިކާއިން އިރާނުގެ ނިއުކްލިއާ އެއްބަސްވުމާ މެދު ވަކި ގޮތެއް އަންނަ ހުކުރު ދުވަހު ނިންމާނެ ކަމަށް އެގައުމުން ބުނެފިއެވެ.\nނޫސްވެރިންނަށް މައުލޫމާތު ދެއްވަމުން ސްޓޭޓް ޑިޕާޓްމެންޓުގެ ސްޕޯކްސްޕާސަން ސްޓީވް ގޯލްޑްސްޓެއިން ވިދާޅުވީ، އެމެރިކާގެ ރައީސް ޑޯނަލްޑް ޓްރަމްޕް އާއި ސެކެޓްރީ އޮފް ސްޓޭޓް ރެކްސް ޓިލާސަން އާއި ޑިފެންސް ސެކެޓްރީ ޖިމް މެޓިސް މި މައްސަލައިގައި މި ހަފްތާގައި ވައިޓްހައުސްގައި ބައްދަލު ވުންތަށް ބާއްވާނެއެވެ.\nއިރާނާއި ދުނިޔޭގެ ހަބާރަކާއި އެކު ވެވުނު ނިއުކްލިއާ އެއްބަސްވުމުގެ ދަށުން އިރާނާ ދެކޮޅަށް އަޅާފައިވާ ހުރިހާ ފިޔަވަޅެއް އުފުލައެވެ. އަދި މީގެ ބައްދަލުގައި އިރާނުން އެގައުމުގެ ނިއުކްލިއާ ޕްރޮގްރާމު ހުއްޓުމަަކަށް ގެންނަން ވަނީ އެއްބަސް ވެފައެވެ.\nނަމަވެސް އެމެރިކާގެ ރައީސް ވަނީ އިރާނުގެ ނިއުކްލިއާ އެއްބަސް ވުމަކީ އެމެރިކާ ތާރީހުގައި ވެސް ވެވުނު އެންމެ މޮޔަ އެއްބަސް ވުން ކަމަށް ބުނެފައެވެ. އަދި މި އެއްބަސްވުމުން އެމެރިކާ ވަކިވުމާ މެދު ގޮތެއް ނިންމުމަށް ސެނެޓަށް ވަނީ ދޫކޮއްފައެވެ.


Sha’ban mas - Ramadan mahah thayyaru vumah libey ranuge furusatheh! - AO News\nޝައުބާން މަސް – ރަމަޟާން މަހަށް ތައްޔާރުވުމަށް ލިބޭ ރަނުގެ ފުރުޞަތެއް!\nބަރަކާތްތެރި ރަމަޟާން މަސް އައިސް ބޯމަތިވެއްޖެއެވެ. މި އަހަރުގެ ރަމަޟާން މަސް ފެށެން ދެން އޮތީ އެންމެ 27 ދުވަހެވެ. އެގޮތުން މި ބަރަކާތްތެރި ރަމަޟާން މަހުގެ ހެޔޮ ދަރުމައާއި ސަވާބު ލިބިގަތުމަށް ވަރަށް ބޮޑަށް މަސައްކަތް ކުރަން ޖެހެއެވެ. އެގޮތުން ރަމަޟާން މަހުގެ ކުރިއަށް އަހަރެމެންނާ ބައްދަލުކުރާ ޝައުބާން މަހަކީ ރަމަޟާން މަހަށް ތައްޔާރު ވުމނުގެ ގޮތުން ލިބޭ ރަނުގެ ފުރުސަތެކެވެ. މި މައްސަރަކީ ރޯދަހިފުމާ އަޅުކަންތައްތަކަށް މީހުން ހޭލުންތެރިކުރުވާ މަތިވެރި މައްސަރެކެވެ. އެހެން ކަމުން މި މަހުގައި ރޯދަހިފުން ގިނަ ކުރުމަކީ އެންމެ އެދެވިގެންވާ ކަމެއް ކަމުގައި ޢިލްމުވެރިން ވިދާޅުވެއެވެ.\nއަޅުގަނޑުމެން މިހާރު މި ގުނަމުން ގެންދަނީ މާތް ކުރެއްވި މައްސަރުތަކުގެ ތެރެއިން ޝައުބާން މަހުގެ ދުވަސްތަކެވެ. މި މައްސަރުގައި ސުންނަތް ރޯދަ ހިފުން ގިނަކުރުމަކީ އެންމެ އެދެވިގެންވާ ކަމެކެވެ. ބައެއް ރިއާޔަތްތަކުގައި އައިސްފައިވާ ގޮތުގައި ކީރިތި ރަަސޫލާ ﷺ ޝައުބާން މަސް އެއްކޮށް ރޯދަ ހިއްޕަވައެވެ.\nމާތްﷲ ރުއްސުންލެއްވި އުއްމު ސަލަމާގެ ކިބައިން ރިވާވެގެން ވެއެވެ. ކީރިތި ރަސޫލާ ﷺ ހަދީސް ކުރެއްވިއެވެ. ޝައުބާން މަހާއި ރަމަޟާން މަސް ފިޔަވައި ވިދިވިދިގެން ދެމަސްދުވަހު ރޯދަ ހިއްޕެވިތަނެއް ތިމަން ކަމަނާ ދެކިވަޑައިނުގަންނަވަމެވެ. (ރިވާހް އަހްމަދު26022، އަބޫދާވޫދު2336، ނިސާއީ2175، އިބްނު މާޖާ1648)\nއަބޫ ދާވޫދުގައި އައިސްފައިވަނީ އަންނަނިވި ގޮތަށެވެ. ”ޝައުބާންމަސް ފިޔަވައި އެހެން މަހެއްގައި، މުޅި އަހަރުތެރޭގައިވެސް ރަސޫލާ ﷺ ރޯދައެއް ނުހިއްޕަވައެވެ. އެކަލޭގެފާނު ޝައުބާން މަސް އަދި ރަމަޟާންމަސް އެއްކޮށް ގުޅުއްވާލައްވައެވެ.\nއިސްވެދިޔަ ނައްސުތަކުން ދޭހަވަނީ ކީރިތި ރަސޫލާ ﷺ މުޅި ޝައުބާންމަހު އެއްކޮށް ރޯދަ ހިއްޕެވި ކަމަށެވެ. އެހެން ބައެއް ރިވާޔަތްތަކުގައި އައިސްފައިވަނީ، އެކަލޭގެފާނު ޝައުބާންމަހުގެ ބޮޑުބައެއްގައި ރޯދަ ހިއްޕެވިކަމަށެވެ.\nއަބޫ ސަލަމާ(ރއ)ގެ ކިބައިން ރިވާވެގެންވެއެވެ. ކީރިތި ރަސޫލާ ﷺ ރޯދަ ހިއްޕަވާ ގޮތާ ބެހޭގޮތުން ތިމަންކަލޭގެފާނު އާއިޝާ(ރއ) އާ ސުވާލުކުރީމެވެ. އެކަމަނާ ވިދާޅުވިއެވެ. ”ތިމަންމެން އެކަލޭގެފާނު ރޯދަހިއްޕަވައިފިއޭ ބުނަންދެން ރޯދަ ހިއްޕަވަމެވެ. އަދި ތިމަންމެން އެކަލޭގެފާނު ރޯދަ ވީއްލައިފިއޭ ބުނަންދެން ރޯދަ ނުހިއްޕަވާ ހުންނަވައެވެ. ޝައުބާން މަހަށްވުރެ ގިނައިން އެކަލޭގެފާނު ރޯދަ ހިއްޕެވި މައްސަރެއް ތިމަން ކަމަނާ ނުދެކެމެވެ. ބައެއް ފަހަރު މުޅި ޝައުބާންމަހު އެއްކޮށް ރޯދަ ހިއްޕަވައެވެ. އަދި އަނެއް ބައި ފަހަރު ޝައުބާންމަހުން މަދުބައެއް ފިޔަވައި ރޯދަ ހިއްޕަވައެވެ.”\nއިސްވެދިޔަ ދެ ހަދީސް ގުޅުއްވާލައްވައި އިލްމުވެރިން ވިދާޅުވަނީ: ރަސޫލާ ﷺ ބައެއް އަހަރުތަކުގައި މުޅި ޝައުބާންމަހު އެއްކޮށް ރޯދަ ހިއްޕަވައެވެ. އަދި އަނެއްބައި އަހަރުތަކުގައި ޝައުބާންމަހުގެ ބޮޑު ބައެއްގައި ރޯދައަށް ހުންނަވައެވެ.\nމާތްﷲ ރުއްސުންލެއްވި އުސާމާ ބިން ޒައިދު، ކީރިތި ރަސޫލާ ﷺ އަށް ދެންނެވިއެވެ. ”ޝައުބާންމަސް ފިޔަވައި އެހެން މައްސަރެއްގައި ކަލޭގެފާނު އެހާ ގިނައިން ރޯދަ ހިއްޕަވަނިކޮށް ތިމަންކަލޭގެފާނު ދެކެވަޑައިނުގަންނަވަމެވެ.” ހަދީސް ކުރެއްވިއެވެ. ”އެއީ މީސްތަކުން ގާފިލްވެފައިވާ މަހެކެެވެ. އެމަހަކީ ﷲގެ ހަޒްރަތަށް އަޅުތަކުންގެ އަމަލުތައް އުފުއްލެވޭ މައްސަރެކެވެ. އެހެންކަމުން ތިމަން ކަލޭގެފާނުގެ އަމަލުތައް ރޯދައަށް ހުންނަވަނިކޮށް އުފުއްލެވުމަށް ލޯބި ކުރައްވަމެވެ.”\nއެހެންކަމުން ޝައުބާންމަހު ރޯދަ ހިފުން ގިނަ ކުރުމަކީ ވަރަށް ބޮޑަށް އެދެވިގެންވާ ކަމެކެވެ. ﷲގެ މަގުގައި ރޯދަ ހިފުމުގެ މާތްކަން ބަޔާންކުރައްވާ ހަދީސްކުރައްވާފައި ވެއެވެ. ”މާތްﷲ ގެ މަގުގައި އެންމެ ދުވަހަކު ރޯދަ ހިފި މީހެއްގެ މޫނު 70،000 ހަރީފުގެ ދުރުމިނަށް ނަރަކައިން ދުރުކުރައްވަވާނެއެވެ.”\nވީމާ މިފުރުސަތުގެ ބޭނުން އެންމެ ހެޔޮގޮތުގައި އަޅުގަނޑުމެން ހިފަމާ ހިނގާށެވެ.\nމަޢުލޫމާތު – ޑރ. މުޙައްމަދު އިޔާޟް އަބްދުއްލަތީފްގެ ކޮމިއުނިޓީ އިސްލާމިކް ނޮލެޖް ވައިބަރ ގުރޫޕް


Mahima Chaudhry ge asaru gadha video eh - vNews.mv\nމަހިމާ ޗައުދްރީގެ އަސަރުގަދަ ވީޑިއޯއެއް\nމަރިޔަމް ޝާހިދާ 10 June 2022, 01:05\nފިލްމު "ޕަރްދޭސް"، "ދާގް" އަދި "ދިލްކިޔާކަރޭ" ފަދަ ރީތި ލޯބީގެ ފިލްމުތަކުން ގިނަ ބައެއްގެ މަގުބޫލުކަން ހޯދާފައިވާ ބަތަލާ މަހިމާ ޗައުދްރީ އުރަމަތީގެ ކެންސަރަށް ފަރުވާ ހޯދަމުން އަންނަކަމަށް ހާމަކޮށްފިއެވެ.\nމިކަން އެންމެ ފުރަތަމަ ސޯޝަލް މީޑިއާގައި ހިއްސާކޮށްފައިވަނީ އެކްޓަރު އަނޫޕަމް ޚޭރްއެވެ.\nއަނޫޕަމް ޚޭރްގެ 525 ވަނަ ފިލްމުގެ ރޯލަކަށް ބަތަލާ މަހިމާ ހޮވުމަށްކުރި ދަތުރުގައި އަނޫޕަމްއަށް އެޚަބަރު ލިބުމާއެކު އޭނާވަނީ މަހިމާއަކީ ހީރޯއެއްކަމަށް ބުނެ މަހިމާގެ ކެންސަރު ބަލީގެ ތަޖުރިބާ ކިޔައިދޭ ވީޑިއޯއެއް އާއްމުންނާ ހިއްސާކޮށްފައެވެ.\nވީޑިއޯގައި މަހިމާގެ ތަޖުރިބާތައް ހިއްސާކުރަމުން ބަތަލާ ބުނެފައިވަނީ އޭނާ މިބައްޔަށް ފަރުވާ ހޯދަމުންދިޔަ ދުވަސްވަރު ވަރަށްގިނަ ފިލްމު ޕްރޮޑިއުސަރުންނާއި ވެބް ސީރީސް އުފައްދާ ޕްރޮޑިއުސަރުން މަހިމާއަށް ގުޅިކަމަށެވެ.\nއެހެންނަމަވެސް އަނޫޕަމް ޚޭރް ގުޅުމުން އޭނާގެ ފިލްމަށް ނޫނެކޭ ބުނަން ނުކެރުނީ ކަމަށްވެސް މަހިމާވަނީ ބުނެފައެވެ.\nކެންސަރު ބަލީގައި މަހިމާގެ ތަޖުރިބާ އެންމެ ފުރަތަމަ ހިއްސާކުރި ފިލްމީ ފަންނާނަކީވެސް އަނޫޕަމް ޚޭރްކަމަށް މަހިމާވަނީ ބުނެފައެވެ.\nމަހިމާ ކިޔައިދިންގޮތުގައި އަނޫޕަމްގެ ފިލްމުކުޅުމަށް އޭނާ އެއްބަސްވެފައި ވަނީވެސް ވިގެއް އަޅައިގެން ކަމަށާއި އެހެންނަމަވެސް އެކަމާ އަނޫޕަމްވަނީ ދެކޮޅު ހަދާފައެވެ. އަދި ބަތަލާ މަހިމާގެ ރޯލް ކުޅުވުމަށް ބޭނުންވަނީ އޭނާގެ އަސްލު ނުގެއްލޭ ގޮތަށްކަމަށް އަނޫޕަމްވަނީ ބުނެފައެވެ.\nކީމޯ ތެރަޕީގެ ފަރުވާކުރަން ފެށުމާއެކު މަހިމާގެ އިސްތަށިގަނޑު އެއްކޮށްވަނީ ގޮސްފައެވެ.\nއެމެރިކާގައި ޝޫޓްކޮށްފައިވާ މިފިލްމުގައި މަހިމާގެ ރޯލް މިހާރު އޭނާވަނީ ކުޅެން ފަށާފައެވެ. އަދި ބަލިން އެއްކޮށް ރަގަޅުވަމުން އަންނަ ކަމަށާއި އެހެންނަމަވެސް އޭނާ ބޭނުންވަނީ މިބައްޔަށް ފަރުވާ ހޯދަމުންވެސް ފިލްމީ މަސައްކަތްތައް ލިބޭވަރަކުން ކުރުމަށްކަމަށް ބަތަލާވަނީ ބުނެފައެވެ.\nއެންމެ ފުރަތަމަ ކެމެރާގެ ކުރިމައްޗަށް އަރަން ވަރަށް ޖެހިލުންވި ކަމަށްވެސް މަހިމާވަނީ ބުނެފައެވެ. އެހެންނަމަވެސް އެކްޓަރު އަނޫޕަމް ޚޭރްގެ ފަރާތުން ލިބެމުންދިޔަ އެއްބާރުލުމާއި އެހީތެރިކަމަށް މަހިމާވަނީ ފަށްފަށުން ޝުކުރުވެރިވެފައެވެ.\nއެކްޓަރު އަނޫޕަމް ޚޭރް ތައްޔާރުކުރި މިޚާއްސަ ވީޑީއޯ ހިއްސާކުރަމުން ބުނެފައިވަނީ މަހިމާއަށް ގިނަ ބައެއްގެ ލޯތްބާއި ހެޔޮ ދުޢާ މިވަގުތު ބޭނުންވާ ކަމަށެވެ.\nއޭނާގެ މިތަޖުރިބާ ހިއްސާކުރުމުގެ ސަބަބުން މިފަދަ ހާލަތްތައް މެދުވެރިފައިވާ ފަރާތްތަކަށް މިއީ ލިބިގެންދާނެ އިތުރު ހިތްވަރެއް ކަމަށްވެސް އަނޫޕަމްވަނީ ބުނެފައެވެ.\nމި ވީޑިއޯއާއެކު ބޮލީވުޑްގެ ތަރިންވަނީ މަހިމާއަށް ހިތްވަރުދީ ހެޔޮ ދުޢާގެ މެސެޖްތައް ރައްދުކޮށްފައެވެ.


A330 genaumuge masakkaiy madujassaalan engee balan jehey kankan huregen: ACC | Mihaaru\nމޯލްޑިވިއަންގެ ބޯޓެއް ރަންވޭގައި: އައިއޭއެސް އިން އޭ330 ގެ ބޯޓެއް ގެންނަން އުޅުމުން އޭސީސީން ވަނީ އެކަމުގައި ހުރި ޝަކުވާތައް ބަލާފައި.\nއެސްއޯއީ ކޮމިޓީގައި އޭސީސީން މިދިޔަ ހޯމަ ދުވަހު ބުނީ، އެ ބޯޓު ގެނައުމަށް ކުރި އިއުލާނާ ގުޅޭ ކަންބޮޑުވުންތަކާ ހެދި މަހަކަށް ވުރެން ގިނަ ދުވަހު އެ މަސައްކަތް މަޑުޖައްސައިލަން އަންގައި، ތަހުގީގުކޮށް ހޯދަން ޖެހޭ ކަންކަން ހޯދާފައިވާ ކަމަށެވެ. އޭގެ ފަހުން މިހާރު އެކަން ކުރިއަށް ގެންދަން އަންގާފައިވާނެ ކަމަށާއި އެއީ އެ މަޝްރޫއު ކުރިއަށް ދިޔައަސް ތަހުގީގުގެ ބާކީ ބައި ފުރިހަމަ ކުރެވޭނެ ކަމުގެ ޔަގީންކަން ލިބުމުން ކަމަށް ވެސް އޭސީސީން ބުންޏެވެ.\nއެސްއޯއީ ކޮމިޓީގެ ނައިބު މުގައްރަރު، ފުވައްމުލަކު މެދު ދާއިރާގެ އެމްޑީޕީގެ މެމްބަރު ހުސެއިން މުހައްމަދު ދީދީ ތުހުމަތުކުރެއްވި ގޮތުގައި، ރާއްޖޭގެ އިގްތިސާދާ ގުޅިފައިވާ ކުންފުންޏެއްގެ ބޮޑު މަޝްރޫއެއް ހުއްޓައިލަން އޭސީސީން އެންގީ ރަނގަޅަށް ނުބަލައި، އައިލެންޑް އޭވިއޭޝަނަށް ގެއްލުންވާ ގޮތަށް ކަމަށް ބެލެވިދާނެ އެވެ.\nރައްޔިތުންގެ މަޖިލީހުގެ ޖަލްސާއެއްގައި މެމްބަރު ހުސައިން މުހައްމަދު ދީދީ ބައިވެރިވެވަޑައިގަންނަވަނީ.---ފޮޓޯ: މަޖިލިސް\nއޭސީސީން މައްސަލަތައް ބެލުން ލަސްވާ މައްސަލައިގައި ކަންބޮޑުވުން ފާޅުކުރައްވަމުން ހުސައިން ވިދާޅުވީ، މިދިޔަ އަހަރުގެ އޮގަސްޓު މަހު ބޯޓެއް ގެންނަން ކުރި އިއުލާނަކާ ގުޅިގެން އޭސީސީން އެކަން ހުއްޓުވައިލީ އޮކްޓޯބަރު، 21 ގައި ކަމަށެވެ. އެއްވެސް މައްސަލައެއް ނުފެނުމުން އޮކްޓޯބަރު އެކަން ކުރިއަށް ގެންދިއުމުގެ ހުއްދަ ވަނީ ދީފަ އެވެ.\nIAS aa behey gothun report kuri massalathah eba balan: ACC\nމެމްބަރު ހުސެއިން އެއްސެވީ ބޮޑެތި މަޝްރޫއުތައް ހުއްޓުވަނީ ކޮން ކަންކަމަށް ރިއާޔާތްކުރުމަށް ފަހުގައިތޯ އެވެ. އެއިން ގެއްލުން ވަނީ، އައިއޭސް ފަދަ މާކެޓުގައި ވާދަވެރި ކުންފުންޏެއްގެ ވިޔަފާރިއަށް ނޫންތޯ ވެސް އޭނާ ސުވާލު އުފެއްދެވި އެވެ. ކަމެއް ހުއްޓަން އަމުރެއް ނެރޭއިރު، ރިސްކް އެސެސެމްންޓް ހަދަނީ ކިހާވަރަކަށްތޯ ވެސް ހުސައިން އެއްސެވި އެވެ.\nމި މައްސަލަ އަށް ޖަވާބު ދެއްވަމުން އޭސީސީގެ މެމްބަރު އިބްރާހިމް ޝަކީލް ވިދާޅުވީ މައްސަލަތަކުގައި އެ ކޮމިޝަނުން ފުރަތަމަ ބަލަނީ އެކަން ކުރިއަށް ގެންގޮސްފި ނަމަ ދައުލަތަށް ލިބިދާނެ ގެއްލުމަކަށް ކަމަށެވެ. އޭ330 ބޯޓުގެ މައްސަލައިގައި ވެސް އަމަލުކުރީ އެ އުސޫލުން ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި، ބޮޑެތި މަޝްރޫއުތައް ނުހުއްޓުވައި ތަހުގީގު ގެންގޮސްފި ނަމަ ވަގުތު ފާއިތުވެ، އިޔާދަ ނުކުރެވޭވަރުގެ ގެއްލުމެއް ދައުލަތަށް ލިބުމުގެ ފުރުސަތު އޮވެ އެވެ. އައިލެންޑް އޭވިއޭޝަންގެ މައްސަލައިގައި އެކި ފަރާތްތަކުން ލިބިފައި ހުރި މައުލޫމާތަށް ބަލާއިރު އެކަން ނުހުއްޓުވައިފި ނަމަ ގެއްލުންވާނެ ކަމުގެ ޝަކުވާ އޮތް ކަަމަށް ވިދާޅުވި އެވެ.\n"މަތިންދާ ބޯޓެއް ގަންނަ އިރު، އަޅުގަނޑުމެންގެ މުވައްޒަފުންނަށް ޑޮކިއުމެންޓް ސެޓް ލިބޭއިރު މިއީ މިކަން ހިނގާ ގޮތޭ. މިއީ މިކަން ހިނގައިގެން ނުވާނެ ގޮތޭ ބުނަން ވެސް ދަތިވާނެ. އެހެންވީމާ ވަގުތުކޮޅެއް ނަގާނެ. މި ކޭސްގައި 35-40 ދުވަސް މަޑުޖައްސާލަން އަންގައި ކޮމިޝަނުން ބެލުންތަކެއް ބެލި،" ޝަކީލް ވިދާޅުވި އެވެ.\n"އަޅުގަނޑު ސާފުކޮށް ދަންނަވާލާނަން، ފުރަތަމައިނުން އެއްބާރުލުމެއް ނުލިބޭ އަޅުގަނޑުމެންނަށް އައިލެންޑް އޭވިއޭޝަނުން. ހަގީގަތުގައި ވެސް އެއްބާރުލުމެއް ނުލިބޭ. މާ ބޮޑަށް ލަސްވާން ހެދީމަ އެއްބާރުލުން ދިން."\nބޮޑެތި މަޝްރޫއުތައް ހުއްޓުވާ މައްސަލައިގައި ކަމާ ބެހޭ އިދާރާތަކުގެ ކަންބޮޑުވުން ހުރި ކަމަށް ވިޔަސް، ތުހުމަތުކުރެވޭ ބޮޑެތި މައްސަލަތައް ހުއްޓުވައިގެން ތަހުގީގު ނުގެންދާ ނަމަ ދައުލަތަށް ގެއްލުންވާނެ ކަމަށް އޭސީސީން ބުންޏެވެ. އެ ކޮމިޝަނުން ބުނިގޮތުގައި ހުއްޓުވައިގެން މިހާތަނަށް ބެލީ ފަސް މަޝްރޫއެކެވެ. އެކަމަކު އެ ހުރިހާ މަޝްރޫއުތަކެއް ކުރިއަށް ގެންދިއުމުގެ ހުއްދަ މިހާރު ވަނީ ދީފަ އެވެ.\nރައްޔިތުންގެ މަޖިލިސް އައިލެންޑް އޭވިއޭޝަން އެންޓި ކޮރަޕްޝަން ކޮމިޝަން ކޮރަޕްޝަން\nއައަލެންޑް އޭވިއޭޝަން މީހުންގެ ބިލްތަކަށް ފައިސާނުދީ ބޯޓު ގަނެވޭ ދޯ ؟\nމިއީ "ހިތްބަރުކަމެއް އޮވެގެން" ދައްކާ ވާހަކަ އެއްނޫން. މޯލްޑިވިއަންގެ ސީނިއަރ މެނޭޖްމަންޓްގައި ތިއްބެވީ ސްކޫލް ނިންމުމަށްފަހު ކުންފުންޏާއިގުޅި "މުޅިހަޔާތް ކުންފުނީގައި ހޭދަކޮށްފައިވާ ކުންފުންޏަށް ލޮޔަލް މީހުންކަމުގައި ވިޔަސް" އެމީހުންނަކީ މިޒަމާނުގެ މުއާމަލާތްތަކަށް ޙާއްސަކޮށް ބޭރާއި ގުޅުންހުރިކަންކަމާއި ބައިނަލް އަޤުވާމީ ފްލައިޓް އޮޕަރޭޝަނެއް ހިންގާ "މެނޭޖްކުރުމުގެ އިލްމާއި ޤާބިލްކަން ހުރިބައެއްނޫން" ކަމަށް މިބުނަނީ ވަކިވަކިން ކޮންމެ މީހެއްގެ ކަންކަންއިގޭތީ.\nޔާމީން ސަރުކާރުގަ ކަން ކުރިގޮތް ރަނގަޅޭ ބުނާހެން ހީވެ މި މަުލިސް އެމްޑީޕީ މެންބރުން\nއައިލެންޑް އޭވިއޭޝަނޭ ނުކިޔަސް ތިޔަ ކުންފުނިން (އެއަރ މޯލްޑިވްސް އިން) ކުރިންވެސް ތިޔަހެން ފްލައިޓެއް ގެނަސްގެން އުޅުނެވެ. އެންމެފަހުން ކުންފުނި ބަނގުރޫޓްވީއެވެ. އެހަނދަން އަދި ނެތޭހާ ދުވަހެއްނުވެއެވެ.\nމޯލްޑިވިއަންގެ ފްލީޓަށް A-330ގެ3ބޯޓް އިތުރުކޮށް ފްލައިޓް އޮޕަރޭޝަން މުޅިން ބަދަލުކޮށް މާލެއިން ޑޮމެސްޓިކް ހުރިހާ އެއަރޕޯޓްތަކަށް ދަތުރުކުރުމުގެބަދަލުގައި މާލެ ހަނިމާދޫ އަދި މާލެ ގޭން އަށް A-330 ނުވަތަ އޭ 321 ގެ 1 ފްލައިޓް ކޮންމެދުވަހަކަށް ޝެޑިއުލްކޮށް އުތުރުގެ ޑޮމެސްޓިކްހަބަކީ ހަނިމާދޫ އަދި ދެކުނުގެހަބަކީ ގޭން ކަމުގައި ކަޑައަޅާންޖެހޭ. # މިބަދަލަށްޓަކާ ކުންފުނީގެ ވެރިންނާއި ބޯޑް ބަދަލުކޮށް ކަމާއިގުޅުންހުރި އިލްމީ ތަޖުރިބާކާރުން ކުންފުންޏަށް ގެންނާންޖެހޭ.\nމާލެއިން ގަމަށް 8 ފްލައިޓް މާލެއިން ދަރަވަންދޫއަށް 12 ފްލައިޓް މާލެއިން ކައްދޫއަށް4ފްލައިޓް މާލެއިން ތިމަރަފުއްޓަށާއި ކުޅުދުއްފުއްޓަށް4މީހުން ގޮވައިގެން ދުވާލަކު އެއް ފް؛ލައިޓް ދަތުރު ކުރުމަށް ވުރެން ކުންފުނީގެ ޙަރަދަށާއި ބޭނުން ކުރާންޖެހޭ މުވައްޒަފުންނަށް ބަލާއިރުވެސް ކުންފުންޏަށް ފައިދާ ބޮޑުވާނީ ތިގޮތް. އަދި ތިހެން ހަދައިފި ނަމަ އެތެރޭގެ ދަތުރު ތަކުން ޑޮމެސްޓިކް ހުރިހާ އެއަރޕޯޓެއް ގުޅާލެވި ޓިކެޓް އަގު ހޮޔޮކުރާން ފުރުސަތު ލިބޭނެ.\nވާދަވެރި އެއަރލައިނެއްގެ ޙިއްސާދާރަކު މޯލްޑިވިއަންގެ ބޯޑްގައި އިދެގެން ތިކަމެއް ނުކުރެވޭނެ. މިހާރު ހަދާފައިހުރި ގިނަ އެއްބަސްވުން ތަކަކީ ކުންފުންނަށް ގެއްލުންވާގޮތަށް ހުރި އެއްބަސްވުންތަކެއް.\nA330 ހަނިމާދޫއަށް ޖެއްސީމަ އޮންނާނީ އެކޮޅުކޮޅުންނެއްނު ބޯޓު. ތިޔަ ބޭފުޅާއަށް އެނގޭތޯ ހަނިމާދޫއަށް ޖެއްސޭނީ ކިހާ ވަރެއްގެ ބޯޓަކަށް ކަން؟\nކޮބާތަ "އޭސީސީ" އިން ކުރި ތަޙްޤީޤް، 8 އޭޕްރީލްގަ މެލޭޝިޔާ އިން ރާއްޖެއަށް މޯލްޑިވިއަނުން ކުރި ދަތުރާއި ބެހޭ... އެކަން ހިނދުނީދޯ، އޭރު ގެންނަން ބޭނުންވި ވެރިން ގެ އާއިލާތައް ގެނެވުނީމަ.\nއަލްޙަމްދުލިﷲ. ނުނިތަތެއްގައި ވިޔަސް ހުއްޓުވުމުން މިސަލާމަތްވީ ކިހާބޮޑު ގެއްލުމަުން. ކޮވިޑް-19 ގެފަހުން ތިޔަވަރުގެ ބޯޓެއް ދެންޞެނުންޖެހޭނެ ދުވަހެއް ބުނަންވެސް ނޭގޭ. މާތްﷲގެ ކިބަފުޅަށް ހާސްފަށުން ޝުކުރު.\nތިޔަމައްސަލަހުށައަޅާމެމްބަރުއައް މައްސަލަހުއްޓުވުމުގެސަބަބުން ކިހާވަރެއްގެ ގެެއްލުމެއްވީބާ؟\nމޫސާވަސީމް ބިން ގުއްޑޭ\nގޮތްނޭގޭ އޭ330 އޮޕަރޭސަން ކަންތައްފަޅާއަރުވާލި ރެސްކިއުއައިއޭސް ޓުވިޓަރއިން. އެމީހުން އެކަން ފަޅާއަރުވާލުމުން އައިލެންޑްއޭވިސަން ބޯޑުއަދި ސަރުކާރުންވެސް އޭގެތެރެއަށް ވަންނަންޖެހުނީ. ވަދެ ޓީޑެއިލް ހޯދަން ފެށި ހިސާބުން ހުއްޓުނީ\nކޯޗެއް ފަޅާއެރީ؟ މައްސަލަ ބަލާފަ ބުނީއެއްވެސް ގޯހެއް ނެތޭ؟ ދެނޯ؟\nއޭ330 2އެައަރކްރާފްޓް7 އަހަރަށް ކުއްޔަށްގެނެސް އޮޕަރޭޝަން ފައްޓަން އުޅުނު ސާންޒީ މީހުން އޭ320 ފުލައިޓްތަކުން 30 މީހުން ގެންދެވުނީ. މިވަރުބަޔަކަށް ކިހިނެއް 300 ސީޓް ފުލައިޓް ފިލްކުރެވޭނީ.ސާންޒީމީހުން އޮޕަރޭޝަން ހުއްޓާލަން އުޅެނިކޮށް ކޮރޯނަދިމާވި.މިމީހުނާއެކު ޢެ330 ޢޮޕަރޭޝަން ފެށުނުނަމަ އެއަރމޯޅްޑިވިސް އަށްވީ ގެއްލުމަށްވުރެ ބޮޑު ގެއްލުމެއްވާނެ. އެކަމަކު އެއަރކްރާފްޓް ލީސް ސައިންކުރެވުނުނަމަ ބޮޑުކަޓެއް އެމްޑީލިބޭނެ. އެކަންކުރަން އަސްލުބޭނުންވީ!\nވެރިންނަށް ބޮޑުސިންގާ މުސާރަދިނީމަ އެންމެންތިބީ އުފަލުން ރިޒްވީ ބުނިކޮންމެ ކަމެއް ޔޭސް ސަރ ޔޭސްސަރ ކިއަމުން ދިޔައީ. ތިއޮޕަރޭޝަންއަކީ ބޮޑުފޭކެއްކަން އަހަންނަށް އިނގޭ. އެކަމަކުވެސް މަޑުންހުރީ ބޮޑުމުސާރަ ކުޑަކޮށްފިއްޔާ ކިހާދެރަ، ކަލޯ ގައުމީ 3ވަނަ އެައަރލައިން ކޮރޯނާނައަންނަނީސް ބަގުރޫޓްވެ ނިމިއްޖެ.ސަރުކާޜަށްވެސް ވާނުވާނޭގޭ. އެމްޑީ ރިޒުވީއަކީ މޮޅުމީހެއް ދޮގުހެދުމާއި އޮޅުވާލުމުގަ ދެން ސަރުކާރުވެރިންނަށްވެސް އަމީރަށްވެސް ވާނުވާނޭގެ.


Dhevana Baghaavaatheh Kuran Raavaa Nimijje - Musthafa - Vaguthu\nދެވަނަ ބަޣާވާތެއް ކުރަން ރާވާ ނިމިއްޖެ - މުސްތަފާ\nދެވަނަ ބަޢާވާތެއް ކުރަން ރާވާ، ނިމިއްޖެ ކަމަށް ތިމަރަފުށީ ދާއިރާގެ ކުރީގެ މަޖިލިސް މެމްބަރު، މުޙައްމަދު މުސްތަފާ ވިދާޅުވިއެވެ.\nރާއްޖޭގެ ރިޔާސީ ވެރިކަން ދެވަނަ ފަހަރަކަށް ވައްޓަން ބަޔަކު ރާވައި ނިމިއްޖެކަމަށް މުސްތަފާ ވިދާޅުވީ މިއަދު އޭނާ ކުރެއްވި ޓުވީޓެއްގައެވެ. މުސްތަފާ މިއަދު ކުރެއްވި އެހެން ޓުވީޓެއް ވަނީ މިޤައުމުގައި ދެވަނަ ބަޢާވާތެއް ކުރަން ނޫޅުމަށާއި، ޤައުމުގެ އިޤްތިސާދު އަނެއްކާ ފުނޑާލުމަށް ނޫޅުއްވުމަށް ވިދާޅުވެފައެވެ. ވަރަށް ރުޅިވެރި ގޮތަކަށް ކޮށްފައިވާ މި ޓުވީޓު މުސްތަފާ ފަށާފައިވަނީ ވެސް "ހަބަރުދާރު" މި ބަސް ބޭނުންކޮށްފައެވެ.\nMi gaumuga2vana Bagaavaatheh nukuraathi..!\nAnehka gaumuge iguthisaadhu Fundaalan noolheythi..! Bagaavaathu ge Vas dhovumuge kurin hahyaru kurumuge kulhadhaana kan @PoliceMv kibaaga hunnaane.. ! @UmarNaseerMV\n— Mohamed Musthafa (@Thimarafushi) October 21, 2019\nމުސްތަފާ ވިދާޅުވީ ބަޢާވާތުގެ ވަސްވެސް ދޮވުމުގެ ކުރިން އެބަޔަކު ހައްޔަރުކުރުމުގެ ޤާބިލުކަން ދިވެހި ފުލުހުންގެ ކިބައިގައި ހުންނާނެ ކަމަށެވެ. ފާހަގަކޮށްލެވޭ ކަމަކީ މި ޓުވީޓުގައި މުސްތަފާ ވަނީ ކުރީގެ ސަރުކާރުގެ ހޯމް މިނިސްޓަރު، އުމަރު ނަސީރު ޓެގު ކުރައްވާފައެވެ. އޭނާގެ ތުހުމަތުތައް ހުރީ އުމަރު ނަސީރަށް ކަމަށް ބެލެވުމުގެ ފުރުސަތު އެބައޮތެވެ. އުމަރު އަކީ 2012 ވަނަ އަހަރު ރައީސް ނަޝީދު ވެރިކަމުން އިސްތިޢުފާ ދެއްވިއިރު، "ކޮމާންޑު ސެންޓަރެއް ހުޅުވައިގެން އުޅުއްވި" ކަމަށް އަމިއްލަފުޅަށް ވިދާޅުވެފައިވާ ބޭފުޅެކެވެ.\nކުރީގެ މަޖިލިސް މެމްބަރު މުސްތަފާ އަކީ، ވެރިކަން ވައްޓާލަން އުޅޭ ކަމަށް ބުނެ މިފަހުން ވާހަކަ ދެއްކެވި ފުރަތަމަ ބޭފުޅާ އެއް ނޫނެވެ. އެމްޑީއެންގެ ރިޕޯޓެއް ތިލަވުމާ އެކު، ވެރިކަން ވައްޓާލަން އުޅޭ ކަމަށް ބުނެ ވާހަކަ ދައްކާ ފަރާތްތަކުގެ އަޑުތައް ވަނީ ގަދަވެފައެވެ. އެމްޑީޕީގެ ލީޑާޝިޕުގެ ބައެއް ބޭފުޅުންވެސް ވިދާޅުވަމުން ގެންދަވަނީ ވެރިކަން ވައްޓާލުމަށް ބަޔަކު އުޅޭ ކަމަށާއި، އެކަމެއް ނުކުރެވޭނެ ކަމަށެވެ.\nއެމްޑީޕީ އަށް ފުރަތަމަ ފަހަރު 2008 ވަނަ އަހަރު، ވެރިކަން ލިބުނު ފަހަރު،3އަހަރުވަންދެން ވެރިކަން ކުރެއްވުމަށްފަހު، ކްރިމިނަލް ކޯޓުގެ ގާޒީއަކު "ޤާނޫނާ ޙިލާފަށް" ހައްޔަރުކުރި މައްސަލައެއްގައި އޭރުގެ ހުރިހާ އިދިކޮޅު ފަރާތްތަކެއް ގުޅިގެން ސަރުކާރާ ދެކޮޅަށް މުޒާހަރާކޮށް، އެ މުޒާހަރާތަކާ ރާއްޖޭގެ ދިފާޢީ ބާރުތަކުން ގުޅިގެން، ސަލާމަތީ ބާރުތަކުގެ ކޮމާންޑުދޭނެ ފަރާތް އޮޅޭ ހިސާބަށް ގޮސް، އޭރުގެ ރައީސުލްޖުމްޙޫރިއްޔާ، މުޙައްމަދު ނަޝީދު ވަނީ 2012 ވަނަ އަހަރުގެ ފެބްރުއަރީ7ވަނަ ދުވަހު، ރާއްޖޭގެ ހުރިހާ ޓީވީ ތަކެއް ކުރިމަތީގައި އަމިއްލަފުޅަށް އިސްތިޢުފާ ދެއްވާފައެވެ.\nއިސްތިޢުފާ ދެއްވުމަށްފަހު، ވެރިކަމާ ހަވާލުވެވަޑައިގަތީ ރައީސް ނަޝީދު ސަރުކާރުގެ ނައިބު ރައީސް، މުހައްމަދު ވަޙީދު ހަސަން މަނިކު އެވެ. ވެރިކަން ގެއްލިގެން ދިޔުމުން އެމްޑީޕީގެ ސަޕޯޓަރުން ބުނަމުން ގެންދިޔައީ ރައީސް ނަޝީދުގެ ވެރިކަން "ބަޢާވާތެއް" ކޮށްގެން ވައްޓާލީ ކަމަށެވެ. ނަމަވެސް، ބޭރުގެ ކަމާބެހޭ މާހިރުންގެ ޓީމަކުން ތައްޔާރުކުރި 'ކޯނީ' ރިޕޯޓުން ފަހުން އެނގިފައިވާ ގޮތުން ސަރުކާރު ބަދަލުވުމުގެ ތެރޭގައި ރައީސް ނަޝީދު އިސްތިޢުފާ ދެއްވިއިރު ޤާނޫނާ ޙިލާފު ކަމެއް ހިނގާފައި ނުވެއެވެ.\nއޮކްޓޯބަރ 21, 2019 20:20\nތިމަރަފުށީ މުޞްޠަފާގެ ހުރި ގަމާރުކަމާއެވެ. "ހަބަރުދާރު" އެއީ ކޮންތާކު އޮންނަ ކޮން އެއްޗެއް ހެއްޔެވެ؟ އަހަރެމެން ދަންނަނީ "ޚަބަރުދާރު" އެވެ.\nއޮކްޓޯބަރ 24, 2019 10:50\nއޭނާ އެބުނާ ބަޢާވާތްކުރަނީ ކެނެރީގޭ ނަޝީދު.. މީނާއަކީ ނަޝީދުގެ ޕަޕެޓެއް މިހާރު.. އެބުނަނީ ރައީސް ސޯލިޙްގެ ވެރިކަން ވައްޓާލަން ނަޝީދު ބަޢާވާތްކުރަން ރާވާ ވާހަކަ.. ޚަބަރުދާރު ރައްޔިތުން ވެރިކަން ހަވާލުކުރީ5އަހަރަށް އިބުރާހިމް މުހައްމަދު ސޯލިޙް ކިޔާ ބޭފުޅަކަށް.. ކެނެރީގޭ މުހައްމާ ނަޝީދަކަށް ނޫން އޮޅިގެން ނޫޅޭ ތިމަންނާއަކީ ޤައުމުގެ ރައީސްކަމަށް ހެދިގެން ނަޝީދު އުޅޭނެކަމެއް ނެތް\nއޮކްޓޯބަރ 21, 2019 20:41\nއަނެއްކާ އަނެއްގަމާރު ހަަލު ތިމަރަ..ރިޔާޒު ރަސީދުގެ ކޮއްކޮ..\nއޮކްޓޯބަރ 21, 2019 20:51\nތި ބަހަނާއެއް މަސައް ކަތެއް ނު ކުރާނެ. ހިތުހުރި ކޮންމެ ކަމެއް ކޮށްފަ ބަގާވާތެ ކޭ ނު ކިޔޭނެ ! މިއީ ދިވެހި ރާއްޖެ. ދިވެހިންގެ ދީނަ ކީ އިސްލާމް ދީން !\nއޮކްޓޯބަރ 21, 2019 20:54\n"ބަގާވާތް" ކިޔާ އެއްޗެއްވެސް ދަންނަނީ ހަމައެކަނި އެ މުޞްޠަފާ. އަހަރެމެން ދަންނަނީ "ބަޣާވާތް". މުސްޠަފާ ފުރަތަމަ ލިޔަންކިޔަން ދަސްކުރަންވީނު.\nއޮކްޓޯބަރ 21, 2019 21:15\nއެޔަށް ހުރީ ދަސްވާނެ އެއްޗެއް ދަސްވެފަ. އެއީ ފޮނިބުރުއްސާށާ ލަނޑާ މޮޑެން\nއޮކްޓޯބަރ 21, 2019 21:02\nހަސަނަށް ހީވާނެ ފުޅަށްބުޑުން ދަންޏާ ކެޔޮގަނޑު ކަނޑާނެޔޭ.\nއޮކްޓޯބަރ 21, 2019 21:06\nބަޤާވާތްވެސް ކުރާނެ އެއައްވުރެ ދެރަވަރު ކަންކަންވެސް ހިގާނެ ދީނަށް ފުރައްސާރަ ކުރަންޏާ. މުސްތަފާބެއަކީ މުސްލިމެއްތަ؟ ދީނަށް ބަޔަކު ފުރައްސާރަ ކުރިކަން އެގިލައްވާތޯ؟؟؟؟؟؟؟؟\nއޮކްޓޯބަރ 21, 2019 21:14\nތިމަރަ މުސްތޮފާ ހަބަރުދާރައް ގޮވާނެ ކަމެއް ނެތް... ކަލޭގެ ޕާރޓީ ފެއިލްވީމަ އަހަރެމެން މަގުމައްޗަށް ނިކުންނާނަން.. އެދުވަސް ކައިރިވެއްޖެ\nއޮކްޓޯބަރ 21, 2019 21:22\nތިޔަ އުޅެނީ މިހާރު ނޫސްތަ ކުގެ ޞުރުޚީ ތަ ކުން ޖާގަ ހޯދައިގެން މަޝްހޫރުވާން. މިހާރު ޓީވީ ޕްރޮގްރާމަ ކުން ވެސް ފުރުޞަތެއް ނުލިބޭ. އެހެންވީމަ މިހާރު ހުންނަނީ ވަރަށް ވައިވެފަދޯ\nމި ވެރިކން ވެއްޓޭނީ! ގްރޭޑް 8 ގެ ފެންވަރުގެމީހަކަށް ކޮން ވެރިކަމެއް ކުރެވޭނީ؟\nއޮކްޓޯބަރ 21, 2019 21:29\nޢޭ މުސްތަފާ ކަލޭ ކާކު ބިރުގަންނަވަންތަ ތިޔައުޅެނީ. މީނައަށް ބަގާވާތް ކުރަންއުޅޭކަން އެގުނުގޮތެއްބަލަންޖެހޭ.\nޙަބަރުދާރު!!!މުސްތަފާ މިގައުމުގެ ސިޔާސީލީޑަރުންނަ ބިރުދެއްކުން ހުއްޓާލާ... މުސްތަފާގެ އެއްވެސް ހައިސިއްޔަތެނެތް އިދިކޮޅު ލީޑަރުންނާ ބެހި ބިރުދައްކާކަށް... މުސްތަފާމެންވަނީ 1ފެބްރުއަރީގަ ބަޢާވާތްކޮށް ސަރުކާރެ ވައްޓަންއުޅެފަ.. އެކަމުގެ ސަބަބުން ހައްގުއަދަބު ދޭންޖެހޭ އެކެއްތީ.. ތިލަފުށީ ބަނދަރުގައޮތް ބޯޓަށްވީގޮތެ ބަލާބަލަ.. ނުކެރޭނެ މިސަރުކާރު ގޮވައިގެން ކޯޓަށްދާކަށް..\nއޮކްޓޯބަރ 21, 2019 21:44\nމުސތަފާ މިކަން އެގިހުރެ ނާންގާހުރީތީ މީނާ ހައްޔަރުކުރޭ...\nއޮކްޓޯބަރ 21, 2019 21:45\nކަލޯ ގުއިރޯނުގަ ޖެހިގެން މާލެތެރޭ ނުތެޅެ އަމިއްލަ އުފަން ރަށުގަ އޮވޭ!! ޚަބަރުދާރު .. މާފުއްޕާނެ ކަމެއްނެތް.. މަގޭދީނާ މަގޭވަތަނާ ނު ކުޅޭތި.!!\nއޮކްޓޯބަރ 21, 2019 22:43\nމުސްޠަފާ ބުއްދި ޢާފިލުވެފަ ނެތިއްޔާ މިވެގެން އުޅޭގޮތެއް ހަމަގައިމުވެސް އިނގޭނެ.\nއޮކްޓޯބަރ 21, 2019 23:04\nކޮބައި މިހާރު ހަނގުރާމަމަތީ މަނަވަރު އެއްޗެތި ޓުވިޓާއަށް ލާފައި ޚަބަރުދާރު ނުކުރަނީތަ؟ އޭރުންތާ އަހަރެނެނަށްވެސް އެނގޭނީ ތިމަރަފުށީ މުސްޠަފާ ބަޣާޥާތްކުރާކަން!\nއޮކްޓޯބަރ 21, 2019 23:14\nއެބަގާވާތުގާ މުސްތަފާ ބައިވެރިވިންތޯ ؟ތިހާރަނގަޅަށް އެގޭނީ މުސްތަފާގެ ބައިވެރިވުމެއް އޮވެއްޖެ ނަމަ.\nއޮކްޓޯބަރ 21, 2019 23:46\nމިގައުމުގައި ފަތު އަޑުކިޔާފައި ދެކެވެނީ ކޮންވާހަކައެއްކަމާއި އެއީ ކިހާވަރެއްގެކަމެއްކަން މީނައަށްއެގޭބާ! މިވަރުމީހުންވެސް ޖެހޭބާ ގާނޫނުހަދާ މަޖީލީހަށް ހޮވަން، މީނައަށް މިފެންނަނީ ވެރިކަން ވައްޓާލަން މާޒީގައި މީނަ ކުޅުނު ރޯލުބާ! ފައިސާ ބެހިގޮތާއި ޖީބަށްވަން ފައިސާބާ!\nއޮކްޓޯބަރ 22, 2019 00:29\nމުސްތަފާ ވިދާޅުވީ ބަޢާވާތުގެ ވަސްވެސް ދޮވުމުގެ ކުރިން އެބަޔަކު ހައްޔަރުކުރުމުގެ ޤާބިލުކަން ދިވެހި ފުލުހުންގެ ކިބައިގައި ހުންނާނެ ކަމަށެވެ.***\nތިވަރު ހުރިނަމަ ތެދެއްނަމަ މިހާރު ތިބޭނީ ހައްޔަރުކޮށްފަ\nއޮކްޓޯބަރ 22, 2019 00:46\nހެ ހެ ހޭ. ވަސްދޮންނަނިއްޔޯ. މީއަނެއްކާ ކޮންވާހަކައެއް؟ ސީފުޑްހޮއްކޮ އަކީ އުފަންވެ އުޅެބޮޑުވި ރަށުގެ މީހުންވެސް ބަލައިނުގަނެ، އަރާއިންނެވި ޢިއްޒަތްތެރި ގޮނޑިކޮޅުން ލަފުގައިހިފާ ނަގާ ހޫރާލާފަހުރި ކަނޑުކޮހެއްކަން އަމިއްލައަށް ދެނެގަނެ ޒާތްޒާތުގެ ބޭކާރު އަނގަނުތަޅާ ތިއްތިކޮށް މަޑުން ހުރިއްޔާ މާތާހިރުވާނެ.\nއޮކްޓޯބަރ 22, 2019 01:11\nހިތު ހުރި ގޮތަކަށް ކުރި ހުވަޔާޚިލަފަށް ވެރިމީހާ ޢަމަލު ކުރީމާ އޭގެ ނަތީޖާ އެއއ އްގެ ގޮތުން ރަ އްޔިތުން ވެރިމީހާޔާ ދެކޮޅަށް ނިކުތީމާ އެވާނެތަ ބަގާވާތަކަށް. ؟ ބަލަ ކަލޯމެންގެ ޑިމޮކްރަސީގެ އަސާސަކީ ވެރިމީހާ އަށް އަޑު އިއ އްވުން. ޢެހެންވީމަ މުޒާހަރާވެސް ކުރާނެ.\nއޮކްޓޯބަރ 22, 2019 01:14\nއޮކްޓޯބަރ 22, 2019 02:02\nއަނެއްކާ ރީލޯޑެއް ކޮށްދިނީތަ\nއޮކްޓޯބަރ 22, 2019 05:43\nމުސްތޮފާބެއްށް އަނެއްކާ އޮޅުނީކީ ނޫންބާ.\nއޮކްޓޯބަރ 22, 2019 07:12\nކަލޭ މާ ފުއްޕާނެ ކަމެއްނެތް.. ކަލެއްކީ މިހާރު މީހުން ބަލައިގަންނަ މީހެއްނޫން.\nއޮކްޓޯބަރ 22, 2019 08:09\n(ވަރަށް ސިއްރުސިއްރުން) މުސްތޮފާބޭ މިފަހަރު މަޖިލިހަށް ހޮވުނީ މުސްތަފާބެއެއް ނޫނެންނު....


Majieehah fonuvi report gai sirru mauloomaatheh nuvaane: ACC\nމަޖިލީހަށް ފޮނުވި ރިޕޯޓްގައި ސިއްރު މައުލޫމާތެއް ނުވާނެ: އޭސީސީ\nއޭސީސީގެ މެންބަރުން: ރިޕޯޓްގައި ސިއްރު މައުލޫމާތެއް ނުވާނެ ކަމަށް ވިދާޅުވި\nވެލާނާ އިންޓަނޭޝަނަލް އެއާޕޯޓް އޮންނަ ހުޅުލޭގައި މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން ހަދާ ސީޕްލޭން ޓާމިނަލް، ޓްރާންސް މޯލްޑިވިއަން އެއާވޭސް (ޓީއެމްއޭ) އަށް ދޫކޮށްލަން އުޅޭ މައްސަލާގައި، އެންޓި ކޮރަޕްޝަން ކޮމިޝަން (އޭސީސީ) އިން އެކުލަވާލި ރިޕޯޓް ސިއްރު ކުރުމުގެ ނިޔަތެއް ނެތް ކަމަށް އެ ކޮމިޝަނުން ބުނެފި އެވެ.\nމިއަދުގެ ޖަލްސާގައި ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވީ ސީޕްލޭން ޓާމިނަލްގެ މައްސަލާގައި އޭސީސީން އެކުލަވާލި ރިޕޯޓް، ސިއްރު ރިޕޯޓެއްގެ ގޮތުގައި މިދިޔަ ބުރާސްފަތި ދުވަހު މަޖިލީހަށް ލިބިފައިވާ ކަމަށެވެ.\nއެކަމާ ގުޅިގެން އެ ރިޕޯޓް ހާމަ ކުރުމަށް އޭސީސީއަށް ދިޔައީ ގޮވާލަމުންނެވެ. އެހެންވެ، އޭސީސީގެ އިންފޮމޭޝަން އޮފިސަރު ހަސަން މަނިކާ އެކަމާ ގުޅޭ ގޮތުން އަވަސްއިން ސުވާލު ކުރުމުން ވިދާޅުވީ، އޭސީސީއިން މަޖިލީހަށް ފޮނުވާފައިވާ ރިޕޯޓަކީ ތަހުގީގު ފުރަތަމަ މަރުހަލާގައި ފާހަގަވި ކަންކަން ބަޔާންކޮށްފައިވާ ރިޕޯޓެއް ކަމަށެވެ.\nއެ ރިޕޯޓްގައި ސިއްރު ޖަހާފައި ފޮނުވީ، އޭގައި ހިމެނޭ މައުލޫމާތުތައް އެހެން ފަރާތަކުން އާންމު ކުރުމުގެ ފުރުސަތު ނުދޭން ކަމަށެވެ. ރިޕޯޓް، މަޖިލީހުގެ އިތުރުން އެމްއޭސިއެލްއަށް ވެސް ފޮނުވި އެވެ. ހަސަން ވިދާޅުވި ގޮތުގައި އޭސީސީގެ މަގުސަދަކަށްވީ ހުދު އޭސީސީއިން ތަހުގީގުގައި ފާހަގަވި ކަންކަން ހާމަކުރުން ކަމަށެވެ.\nއެ ރިޕޯޓް، ސިއްރު ޖަހާފައި ހިއްސާ ކުރުމަށްފަހު އޭސީސީއިން ވަނީ އޭގައިވާ މައުލޫމާތުތައް ޕްރެސް ސްޓޭޓްމެންޓެއްގެ ގޮތުގައި ހާމަކޮށްފަ އެވެ. އެހެންކަމުން ރިޕޯޓްގައި ސިއްރު ކޮށްފައިވާ މައުލޫމާތެއް ނުހުންނާނެކަން ހަސަން ފާހަގަ ކުރެއްވި އެވެ.\nމަޖިލީހުގެ ތަޅުމުގައި ވެސް އަދި ކޮމިޓީގައި ވެސް އެ ރިޕޯޓް ބޭނުން ކޮށްފައިވަނީ ސިއްރު ރިޕޯޓެއްގެ ގޮތުގަ އެވެ. ދައުލަތުގެ އެއް އިދާރާއިން އަނެއް އިދާރާއަށް ސިއްރު ޖަހާފައިވާ ލިޔުމެއް، އެ ފޮނުވާ އިދާރާއިން އެހެން ގޮތަކަށް އަންގާ ލިޔުން ނުފޮނުވާހާ ހިނދަކު ބަލާނީ ސިއްރު ލިޔުމެއްގެ ގޮތުގަ އެވެ. އެ ރިޕޯޓަކީ ސިއްރު ރިޕޯޓެއް ނޫން ކަމަށް ބުނެ އަދި އޭސީސީއިން މަޖިލީހަށް ލިޔުމެއް ނުފޮނުވަ އެވެ.\nސީޕްލޭން ޓާމިނަލް ކުއްްޔަށް ދޫކުރުމުގައި ވަކި އޮޕަރޭޓަރަކަށް ނުވަތަ އޮޕަރޭޓަރުންތަކަކަށް ނާޖައިޒު ފައިދާ ހޯދައިދޭން މަސައްކަތް ކޮށްފައިވާ ކަމަށް ތުހުމަތު ކުރެވޭތީ އެ މައްސަލައިގެ ޖިނާއީ ތަހުގީގު ފަށާފައިވާ ކަމަށް އޭސީސީން މީގެ ކުރިން ވަނީ ބުނެފަ އެވެ.\nނަމަވެސް މާލިއްޔަތު ކޮމެޓީގައި އެ ކުންފުނީގެ ސީއީއޯ އެމްޔޫއެމް ފައުޒީ ވިދާޅުވީ އާ ސީޕްލޭން ޓާމިނަލުން 19،000 އަކަ މީޓަރުގެ ބިމުގެ ޖާގައެއް 15 އަހަރު ދުވަހުގެ މުއްދަތަށް އެ އެއާލައިނަށް އަކަފޫޓެއް 10.35 ޑޮލަރުގެ ރޭޓުން ދޭން އެމްއޭސީއެލް އިން އެއްބަސްވެފައިވާ ކަމަށެވެ. އެހެން ކަމުން އެގޮތަށް އަމަލުކޮށް ދިނުމަށެވެ. އެހެނަސް، އޮޑިޓާ ޖެނެރަލް ހަސަން ޒިޔަތު ވިދާޅުވެފައިވަނީ ޓީއެމްއޭ އިން އެ ބުނާ ސިޓީއަށް ބާރުލިބޭ އެމްއޭސީއެލްގެ ބޯޑުގެ ނިންމުމެއްވެސް އަދި ރިޒޮލިއުޝަނެއްވެސް ނެތް ކަމަށެވެ.\nރައްޔިތުންގެ މަޖިލިސް އޭސީސީ ސީޕްލޭން ޓާމިނަލްގެ މައްސަލަ


ހިތުގެ ތެޅުން5| Esfiya - Dhivehi Vaahaka Site\nއަތުތެރެއަށް ޔަޝަލް ވަނުމުން، ފާރުގައި ލައްގާފައި ޒުވާނާ އޭނާ ކުރިމަތީ ހުއްޓުނެވެ. ފައި ދަމާލާފައި ޖަހަން އުޅުން ޔަޝަލް ހުއްޓުނީ ކުރިމަތީ ހުރީ އޭނާ ނުދަންނަ މީހެއް ނޫންކަން ފެނުމުންނެވެ. ޔަޝަލް ހިމޭންވިތަން ފެނިފައި ޒުވާނާ ކުޑަކޮށް ދުރަށްޖެހިލިއެވެ. އަދި ކުޑަކަކޫ މައްޗަށް ތިރިވެ ޔަޝަލްގެ އަތްތިލައަށް ބޮސްދިނެވެ.\n“ވުޑް ޔޫ ކެއާރ ފޯރ އަ ޑިނާރ ވިތް މީ، ޕްރިންސެސް؟…”\nކާރު ގޮސް ހުއްޓީ ވިލިއަމްސްގެ ހަވޭއްޔަށެވެ. ހަވޭލި ތެރެއަށް ވަދެގެން ދިޔައިރު އިތުރު މީހެއްގެ ހިލަމެއްވެސް ނެތެވެ. އެހެންކަމުން މީ ކްރިސް އަމިއްލައަށް ދޭ ކެއުމެއްކަން ޔަޝަލްއަށް އިނގިގެންދިޔައެވެ. ކާ ކޮޓަރިއަށް ވަތްއިރު މޭޒު ތައްޔާރުވެފައިވީ ދެ މީހުންގެ ކެއުމަކަށެވެ. މޭޒުދޮށުގައި ހުރި އުއްބަތިން މާހައުލަށް ގެނެސްދިފައިވަނީ ހިތްގައިމު އަލިކަމެކެވެ. ގޮނޑި މޭޒާއި ދުރުކޮށްލަމުން ކްރިސް ޔަޝަލްއަށް އިށީނުމަށް ދައުއްވަތު ދިނެވެ. ޔަޝަލް އިށީނުމުން ކްރިސްވެސް އިށީނެވެ.\n“ޔަޝަލް މި ކައިވެންޏާ ހިތްހަމަ ޖެހޭތަ؟” ކްރިސް ސީރިއަސް ރާގަކަށް އަހައިލިއެވެ.\n“އެހެން އަހަންތަ ތި ގެނައި؟” ވަރަށް ހަމަޖެހިލައިގެން އިނދެ ޔަޝަލްވެސް ކޮށްލީ ސުވާލެކެވެ.\n“އެކަމާ އެކަންޏެއް ނޫން. ޔަޝަލްއާ ބައްދަލުކުރާ ހިތްވެސް އޮތީތީ.”\nވަޅިން މަސްކޮޅު ބުރިކުރަން އިން ޔަޝަލް އިސް އުފުލައި ކްރިސްއަށް ބަލައިލިއެވެ. “ނޫނެކޭ ބުނެފިއްޔާ މި ކައިވެނި ހުއްޓުާނަންތަ؟” އަނެއްކާވެސް ޔަޝަލް ކޮށްލީ ސުވާލެކެވެ. ކްރިސްއަށް ހީވީ ޔަޝަލް އޭނާގެ ހިތުގައި ކޮޅުފައިން ޖެހި ހެންނެވެ. ސިކުންތުކޮޅަކަށް އޮއްސުނު އޭނާގެ މޫނު ޔަޝަލްއަށް ފާހަގަވިއެވެ. ނަމަވެސް މާ ގިނައިރެއް ނުވެ އެ ކުލަވަރު ފޮރުވާލައިފިއެވެ.\n“އާނ… އަހަރެން ބޭނުންމެއްނުވޭ އަހަންނާއެކީ އުޅެން ބޭނުން ނުވާ މީހަކާ އެކީ އުޅެކަށް.” އިސްޖަހައިލަމުން ކްރިސް ހަރުކަށި އަޑަކުން ބުނެލިއެވެ. މި ހަރުކަށިކަމަކީ އޭނާގެ ހިތުގެ ރިހުން ފޮރުވުމަށް އެޅި ފަރުދާއެއްކަން ޔަޝަލްގެ ތޫނު ސިކުނޑިއަކަށް ނުފޮރުވުނެވެ.\n“އަހަރެން ލޯބިވަނީ އެހެން މީހެއްދެކެ.” އުލާއި ވަޅި ތިރިކޮށްލުމަށްފަހު ޔަޝަލް ހަގީގަތް ކްރިސްއަށް ކިޔައިދިނެވެ. ޖީލާންދެކެ ވާ ލޮއެއްބާއި، މިއީ މައިންބަފައިންގެ މަޖުބޫރުން ކުރާ ކައިވެންޏެއްކަމެވެ. ޔަޝަލްގެ ވާހަކަ ނިމުމުން ކްރިސް ގޮނޑިން ތެދުވިއެވެ.\n“ދެން ހިނގާ ދާން ދޯ. މިހާރު ވަރަށް ލަސްވެއްޖެ.” ގޮނޑިން ތެދުވެފައި ކްރިސް ބުންޏެވެ. އޭނާގެ ހިނިތުންވުމުގައިވީ މޮޅިވެރިކަމާއި ކެކުޅުންތަކެވެ.\nޔަޝަލްގެ އެދުމަށް ކްރިސް އޭނާ ލައިދިނީ ‘ޑްރިންކް އަޕް’ ބާރއަށެވެ. ކާރުން ފޭބުމަށްފަހު އެކީގައި ނަޔަސް ހެވޭ ބުނުމުންވެސް ކްރިސް ޔަޝަލްއާއި އެކީ ބާރއަށް ވަނެވެ. އެއް އަތަށް ތަބަކެއް ލައިގެން އުޅުނު ޖެނީއަށް ކްރިސް ފެނުމުން ހީވީ ބިރެއް ފެނުނުހެންނެވެ. އަތުގައި އިން ތަބައް ނުވެއްޓުނީ ކިރިޔާއެވެ. ޔަޝަލް ފަހަތަށް އެނބުރި ކްރިސްއަށް ބަލައިލުމުން ދަނީއޭ ބުނެފައި ކްރިސް ނުކުތެވެ.\nޖެނީއަށް ވެފައިވައި ގޮތް ފެނިފައި ޔަޝަލްއަށް ދެބުމަ ގޮށްޖަހައިލެވުނެވެ. “ޖެނީ؟” ޔަޝަލްގެ އަޑަށް ސިހިފައި ޖެނީ ބަލައިލިއެވެ. ހީވީ ހުވަފެނަކުން ބޭރަށް ނުކުމެވުނު ހެންނެވެ.\n“ކިހިނެއް ވެފަ ތިހިރީ؟ ކްރިސް ދަންނަންތަ؟” ޔަޝަލް އަހައިލިއެވެ.\n“ނޫނޭ… އަނެއްހެން ދަންނަނީކީ ނޫން. އެކަމަކު ޔަޝަލް ކިހިނެތް ދަންނަނީ؟” ޖެނީ އެއްސެވެ.\n“އެއީ ކްރިސް ވިލިއަމްސްއޭ، އަހަންނާ ކައިވެނި ހަމަޖެއްސި…” ޔަޝަލް ކިޔައިދިނެވެ. ޖެނީ ގެ އަނގަ ހުޅުވުނީ ތަންމިނަށެވެ. ޔަޝަލްގެ ބަސް ގަބޫލު ނުކުރެވުނު ކަހަލައެވެ. އޭނާއަށް ޔަޝަލްގެ ކައިވެންޏާއި ބެހޭ ގޮތުން އިނގުނަސް، އަނެއް އާއިލާއާއި ބެހޭ ގޮތުން މާ ބޮޑު މައުލޫމާތެއް ލިބިފަކާއެއްނެތެވެ.\n“އެ… އެހެން ދޯ… ހްމްމް…” ޖެނީ އުޅުނީ ފާޑަކަށެވެ. އަދިވެސް ހަގީގަތް ހަޖަމު ނުކުރެވިގެންނެވެ. އަވަސް އަވަހަށް މޭޒުމަތީ ހުރި ތަށިތައް ހިފައިގެންގޮސް ސްޓާފުންގެ ބަޔަށް ވަނެވެ. ޔަޝަލް ޝައްކުގެ ނަޒަރަކުން ޖެނީއަށް ބަލައިލިއެވެ. ނަމަވެސް އެކަން މާ ބޮޑު ކަމަކަށް ނެހެދިއެވެ.\nމުއައްޒަފުންގެ ބައިގައި ފޮތެއް ދީފައި ޔަޝަލް ބޭންދުމަށްފަހު ޖެނީ އޭނާގެ މަސައްކަތައިގެން ކުރިއަށް ދިޔައެވެ. ކުރިމަތީ ހުރި ބޮޑު އެއާރކޮންޑިޝަނާއަށް ބަލަހައްޓައިގެން ހިޔާލަކަށް ގެއްލިފައި އިން ޔަޝަލް ދަބަހުން ނެގީ ފޮޓޯގަނޑެކެވެ. އޭގައި ހުރީ ޔަޝަލްއާއި ދާދި އެއް ސިފަތަކެއްގެ ވެރި އަންހެންކުއްޖެކެވެ.\nއެއީ އޭގެ ވިއްސަކަށް މިނެޓު ކުރިއެވެ. ޔަޝަލް ދިޔައީ ކްރިސްގެ ފަހަތުން ވިލިއަމްސް ގޭ ގޯތިތެރެއިން ލާފައެވެ. ކާރާއި ހަމައަށް އަރާފައި ޖީބުން ތަޅުދަނޑި ނެގިއިރު ކްރިސްގެ ޖީބުން ވެއްޓުނު ފޮޓޯގަނޑު ޔަޝަލްގެ ލޮލުގައި އަޅައިގަތެވެ. އެއްޗެއް ވެއްޓުނުކަން ނޭންގޭ ހާލު ކްރިސް ހުރިގޮތަށް ދިއުމުން ޔަޝަލް އުޅުނީ އެ ބިންމަތިން ނަގައި އަނބުރާ ދޭންށެވެ. ނަމަވެސް އޭގައި އިން އޭނާއާއި ވައްތަރު އަންހެންކުއްޖާ ފެނިފައި ލެވުނީ އަލިއްލަ ދަބަހަށެވެ.\n“ތިއީ ކޮންތާކުން ފެނުނު ފޮޓޯއެއް؟” މާ ވަރަކަށް ޔަޝަލް މި ބަލަނީ ކޯޗަކަށްތޯ ބަލަން އައި ޖެނީއަށް ފޮޓޯގަނޑު ފެނުމުން ދެބުމަ ދޭތެރޭ ހުރި ރޫތައް ވީ ހައްތަހާ ގިނައެވެ. މިކަން ޔަޝަލްއަކަށް ފާހަގައެއް ނުވިއެވެ. ޔަޝަލް ޖަވާބު ދިނެވެ. އެއާއި ބެހޭ ގޮތުން ޖެނީ އެއްޗެކޭވެސް ނުބުނެއެވެ.\nޝޫޓިންގއަކަށް ފަހު ގެއަށް ދިޔުމުގެ ބަދަލުގައި ޔާޝާ މަޑުކޮށްލީ ކެފޭއެއްގެ ދޮރުމައްޗަށެވެ. ކާރުން ފޭބުމަށްފަހު ފަރި ހިނގުމެއްގައި އަށްޑިހަ އަށެއް އަޅަމުންގޮސް އޭނާގެ ބޮޑީގާޑުން ހުޅުވައިދިން ދޮރުން އެތެރެއަށް ފައި އަޅައިލިއެވެ. ނަމަވެސް އެތެރެއަށް ވަދެވުުމުގެ ކުރިން މީހެއްގެ ގައިގައި ލައިގަތްފައި އަރިއަޅައިލިއެވެ. އުއްޑުން ބިމުގައި ޖެހެންދިޔަ ޔާޝާގެ އުނަގަނޑުގައި ހިފަހައްޓައި މަތަކޮށްދިނީ ކުރިމަތީ ހުރި ކްރިސްއެވެ. ދެމީހުންގެ ހަތަރުކަޅި ހަމަވީހިނދު ޔާޝާގެ ހިތުގައި ހީވީ މިއުޒިކެއް ކުޅެލިހެންނެވެ. ކްރިސްގެ ފިރިހެންވަންތަކަމުން ޔާޝާގެ ހިތް ބޭގަރާރުވެއްޖެއެވެ.\nކްރިސް ޔާޝާގެ ގައިން އަތް ދޫކޮށްލުމުންވެސް، ޔާޝާއަށް ހުރެވުނީ އޭނާގެ ޗާލު މޫނަށް ކަޅި ޖަހައިނުލައި ބަލަހައްޓައިގެންނެވެ. އެކަމާ ކްރިސް ކުޑަކޮށް ނުތަނަވަސްވިއެވެ. “އެކްސްކިއުޒް މީ.” ތަންކޮޅެއް ދެއްކުމަށް އެދި ކްރިސް ބުންޏެވެ.\n“ސްކުއިޒް މީ…” ޔާޝާ ހުވަފެނީ ރާގަކަށް ބުނެލިއެވެ.\n“ޕާރޑަން؟” ކްރިސް މޫނަށް ފާޑެއްގެ ވައްތަރެއް ޖައްސައިލިއެވެ. ނަމަވެސް ކުރިމަތީ މިހުރީ ކާކުކަން ރޭކާލުމުން ޔާޝާ ބުނި އެއްޗެއްވެސް ހަނދާން ނެތިއްޖެއެވެ.\n“ޔާޝާ މޭމް! މާފުކުރޭ، އަޅުގަނޑަށް ނޭންގުނީ.” ކްރިސް ވަރަށް ހާސްވެފައި ދެއަތް ތަޅުވަންފެށިއެވެ.\n“މޭމް އޭ؟” ޔާޝާ ދެ ލޯ ބޮޑުކޮށްލިއެވެ.\n“ތިއީ ޔަޝަލްގެ ދައްތަ ޔާޝާ މޭމްއެއް ނޫންތޯ؟” ޔަޝަލްގެ ނަން އަޑުއިވުމުން ޔާޝާއަށް ހީވީ ހިތި އެއްޗެއް ހަފައިލެވުނު ހެންނެވެ. އޭނާއަށް އެންމެ ރީތިވި ފިރިހެނާގެ ދުލުންވެސް އެންމެ ފުރަތަމަ އިވެންވީ އޭނާ އެންމެ ފޫހިވާ މީހާގެ ނަންހޭ ހިތަށް އެރިއެވެ. ނަމަވެސް ކްރިސްގެ ޖާދުވީކަމުގައި އޭނާ ނިންމީ އެކަން ހަނދާން ނައްތައިލަންށެވެ.\n“އާނ، އަހަންނަކީ ޔާޝާ. ހިނގާބަލަ އަހަންނާއެކީ އެތެރެއަށް ވަދެލަން. މި އުޅެނީ އެކުގަ ކޮފީ ބޯލާނެ މީހަކު ނެތިގެން.” ޔާޝާ ބުނެލިގޮތުުން ހީވަނީ ފިރިހެނަކު ނުލިބިގެން އުޅޭ އަންހެނެއް ހެންނެވެ. ނަމަވެސް ޔަޝަލްގެ ދައްތަ ކަމުގެ މަގާމު ދެވޭ ފަރާތަކަށްވާތީ ކްރިސްގެ ހަތަރެސްފައިގައި ވަނީ ކަސްދޮޅު އެޅިފައި ކަހަލައެވެ. އަވަސް އަވަހަށް ޔާޝާއާއި އެކީ އެނބުރި އެތެރެއަށް ވަނެވެ.\n“ޔަޝަލް ކިހިނެއްތޯ؟” ކްރިސްގެ ސުވާލަށް ޔާޝާ ދަތްކުނޑި ވިކައިލިއެވެ. ނަމަވެސް އޭނާ ނިންމީ ކެތްތެރިވާށެވެ.\n“ޔަޝަލް ލަންޑަނަށް އެނބުރި އައިފަހުން ގެއިން ފިލި ގޮތަށް އަދި ނާދޭ.” ޔާޝާ ފޫހި ރާގަކަށް ބިއްލޫރިގަނޑުން ބޭރު ބަލައިލަމުން ޖަވާބުދިނެވެ.\n“ޔަޝަލް ގެއިން ފިލައިގެންތޯ އެ އުޅެނީ؟” ކްރިސް އެއްސެވެ. “އެހެންވެ ދޯ ކުރީ ރޭ އެ ބާރއަށް ލައިދޭށޭ އެ ބުނީ.” ކްރިސް ހިތާހިތުން ކިޔައިލިއެވެ. އަދި އެއާއެކު އެއީ އޭނާއާއި ކައިވެނި ކުރަން ބޭނުން ނުވާތީ ކުރާ ކަމެއްކަން ހިތަށް އަރައި ހިތުގައި ރިއްސައިލިއެވެ.\nކުއްލިއަކަށް ޔާޝާ ބޮލުގައި ރޭވުމެއް ރާވައިލިއެވެ. އޭނާ ހިތުން މޮޅު ރޭވުމެކެވެ. “ޔަޝަލް ހަމަ އެއްގޮތަކަށްވެސް ގަބޫލެއް ނޫން ކްރިސްއާ އިންނާކަން. މިހާރު ދެވަނަ ފަހަރުއެންނު ގެއިން އެ ފިލީ. އެވެސް އޭގެ ހެއްކެއް. އޭނަ ގެއިން ނުކުތީވެސް ކްރިސްގެ އާއިލާއޭ ކިޔައިގެން ނުބައި އެއްޗެހި ކިޔާފަ. އެއީ ބޮޑު ފިނޑިއެއް….”\n“ޔަޝަލްއަކީ ތިކަހަލަ ކުއްޖެއް ނޫން. އަހަންނަށް ހީވަނީ ޔާޝާ މޭމް ތި އުޅެނީ އަހަރުމެންގެ ދެމެދަށް ވަންނަންހެން.” ޔާޝާގެ ވާހަކައިގެ އެއްބައިގައި ވީ ދޮގުތަކަށް ކްރިސް ރައްދު ދިނެވެ. ކިތަންމެ ރުޅި އައިސްފައި ހުއްޓަސް އޭނާ ވާހަކަ ދެއްކީ ވަރަށް މަޑުމައިތިރިކޮށެވެ. ކިތަންމެ އަނގަ ނުބަޔަކަސް ޔާޝާއަކީ ޔަޝަލްގެ އެއްބަނޑު އެއްބަފާ ދައްތަކަން އޭނާ ހަނދާންނައްތައެއް ނުލައެވެ. “އަޅުގަނޑު ދެން ގޮސްލަނީ.” ކްރިސް ތެދުވެގެން ދިޔައެވެ.\nޔާޝާގެ ލޮލުން ކަރުނަ ހިލުނެވެ. ރުޅިއައިސްގެން، ގޮންމުއްކަވާފައި މޭޒުގައި އަތުން ޖެއްސެވެ. އޭނާ އިނީ ބަލި ގަބޫލު ކުރާ ހިޔާލެއްގައެއް ނޫނެވެ. ދެތުންފަތް ފިއްތާލައިފައި އަޒުމްކަނޑައެޅީ ކޮންމެ ގޮތެއް ހަދާފައިވެސް ކްރިސް އޭނާގެ މީހަކަށް ހެދުމަށެވެ.\nބާރު އަޑާއިއެކު ޔަޝަލްއަށް ހޭލެވުނެވެ. ކޮން އަޑެއްތޯ ބަލައިލަން ލޯ ހުޅުވައިލިއިރު އެއީ އެނދުކައިރީ ހުރި ކުޑަ މޭޒުމަތިގައި އިން ލޭންޕް، ނިދީގައި ހޫރައިލެވުނު އަތުން ޖެހި ވެއްޓުނު އަޑެވެ. ޕްލާސްޓިކް އެއްޗެއްކަން ނަސީބެކެވެ. އެހެންނޫންނަމަ ތަޅައިގެން ދިޔައީހެވެ. ލޭންޕް ނަގައި އިން ތާންގައި ބޭންދުމަށްފަހު އަލުން އޮށޯންނަން ބަލައިލިއިރު ފާހަގަވީ ޖެނީ އެނދުގެ އަނެއް ފަޅީގައި ނެތްކަމެވެ. ކޯޓު އަޅުވާ ދަނޑީގައި ޖެނީގެ ކޯޓުވެސް ނެތެވެ.\n“މިހާ ދަންވަރު ޖެނީ ކޮންތާކަށް ދިޔަައީ؟” ގަޑި ބަލައިލިއިރު މެންދަމުން އަނބުރައި ބާރަ ޖެހީއެވެ. އަވަސް އަވަހަށް ޔަޝަލް އެނދުން ފައިބައިގެން، ކޯޓުލައިގެން ބޭރަށް ނުކުތެވެ. އޭރު ލެއްޕެން ދިޔަ ލިފްޓުގެ ދޮރު ދޭތެރެއިން ޖެނީ ޔަޝަލްއަށް ފެނުނެވެ. ބާރުބާރަށްގޮސް ދެން ހުރި ލިފްޓަށް އޭނާ އެރިއެވެ. އޭނާގެ ހިތް ބުނީ ޖެނީ އެ ދާ ތާކަށް ފަހަތުން ދިޔުމަށެވެ.\nގްރައުންޑް ފްލޯއަށް ލިފްޓު ހުޅުވުމުން ޔަޝަލް ފޭބިއިރު ޖެނީ އަނެއް ލިފްޓުން ފައިބައިގެން މައި ދޮރޯށިން ނުކުންނަނީއެވެ. އާދައިގެ ހިނގުމެއްގައި ދިޔަ ޖެނީ ގޮސް ވަނީ ދެތިން ބްލޮކް ދޫކޮށްފައި ހުރި ހަނި ގޯޅިގަނޑުގައި އިން ޑްރިކް އަޕް ބާރއަށެވެ. ޔަޝަލް ހަނދާންވީ މިރޭ މަސައްކަތް ނެތް ވާހަކަ ޖެނީ ބުނި ހަނދާނެވެ. ދެން މިތަނަށް މި އައީ ކީއްވެބާއޭ ޔަޝަލްގެ ހިތަށް އެރިއެވެ.\nޖެނީ އެތެރެއަށް ވަތްތާ އިރުކޮޅެއްފަހުން ޔަޝަލްވެސް މަޑުމަޑުން އެތެރެއަށް ބޯ ދިއްކޮށްލިއެވެ. ރަނގަބީލުގެ އަޑަށް ކެން މަރުހަބާ ކިޔަން އުޅުނުތަން ފެނިފައި ޔަޝަލް ތުންފަތުގައި ޝަހާދަތް އިނގިލި ޖައްސާލައި، ވާހަކަ ނުދެއްކުމަށް އިޝާރަތްކޮށްލިއެވެ.\n“މީނަވެސް؟ މީ ކޮންކަމެއް؟” ކެން އަމިއްލަ ނަފްސަށް ކިޔައިލިއެވެ. ޖެނީގެ ކްރީމް ކުލައިގެ އިސްތަށިގަނޑު ޔަޝަލްގެ ލޮލުގައި އަޅައިގަތެވެ. އޭނާ އިނީ ދޮރާއި ފުރަގަސް ދީގެންނެވެ. ޖެނީގެ ކުރިމައްޗަށް ވާގޮތަށް އިނީ މިސްޓަރ ޑޭވިޑްއެވެ.\n“ކްރިސްގެ ބައްޕަ؟ ޖެނީއާއެކީ؟” ޔަޝަލްގެ ބޮލުގައި ޖެހުނީ ބޮޑު ސުވާލުމާކެކެވެ. ފިލަފިލައިގެން ގޮސް ޖެނީގެ ފަހަތުގައި އެ މީހުންނަށް ފުރަގަސްދީގެން އިށީނީ ދައްކާ ވާހަކަ އަޑުއަހަންށެވެ.\n“މިއޮއްހާ ދުވަސްކޮށްފަ އަހަރެންގެ ޒިކުރާ އާވީ ކޮން ބޭނުމެއް ޖެހިގެން؟” ހަރުކަށި ރާގަކަށް ބުނަން މަސައްކަތް ކުރި ކަމުގައި ވިޔަސް ޖެނީގެ އަޑުގައިވީ މާޔޫސްކަމެވެ.\n“ތިހެން ނުބުނޭ ޖެނީ. އަހަރެން ޖެނީ މަތިން ހަނދާން ނުކުރާ އެންމެ ދުވަހެއްވެސް އަދި ހަޔާތުގަ އައިސްފަކާއެއް ނެތް. އަހަރެން އެފަދަ ބޮޑު ނިންމުމެއް ނިންމީ ޖެނީއަށްޓަކައި.” ވޭނާއި އަސަރުން ފުރިގައިވީ ރާގަކަށް ޑޭވިޑް ބުންޏެވެ.\n“އަހަންނަށްޓަކައޭ؟ ޑޭވިޑްއަަކަށް ނޭންގޭނެ…” ޖެނީ ގަދަކަމުން އެ ޖުމުލައިގެ އަނެއްބައި އޭނާގެ ދުލުން ބޭރުވުން ހުއްޓުވައިލިއެވެ.\n“ކޯޗެއް ނޭންގެނީ؟” ޑޭވިޑް ކުއްލިއަކަށް ސީރިއަސް ވެގެންދިޔައެވެ. “ބުނޭ ޖެނީ! ކޯޗެއް އަހަންނަށް ނޭންގެނީ؟” ޑޭވިޑްގެ އަޑު ބާރުވުމުން ޖެނީއަށް ރޯންފެށުނެވެ. ޖެނީގެ ލޮލުން ކަރުން ފެނުމާއެކު ޑޭވިޑްގެ ހިތް ދިޔާވި ކަހަލައެވެ. “ނޫން ޖެނީ… ނުރޮއެ… ހުއްޓާލާ… ޖެނީއަށް އިނގެއެންނު ޖެނީ ރޯތަން ބަލާކަށް އަހަންްނަކަށް ކެތެއް ނުވާނެކަން. ހެޔޮނުވާނެ… ހުއްޓާލާ.” ޑޭވިޑް ޖެނީގެ ލޮލުން ކަރުނަތައް ފުހެދޭން ފެށިއެވެ.\nއެ ދެމީހުންގެ ވާހަކަ އަޑުއަހަން އިން ޔަޝަލް އިނީ ހިތް ނުތަނަވަސް ވެފައެވެ. ވާނުވާ އިނގުމަށް ކެތްމަދުވެފައެވެ. ކޮންމެ ކަހަލަ ވާހަކައެއް އިވުނަސް، އާޙިރުގައި މިއީ ކުޑަ ކަމަކަށް ނުވާނެކަން ޔަޝަލްއަށް ވިސްނިއްޖެއެވެ.\n“ޖެނީ އަޑުއަހާ. އަހަރެން މި ވިސްނަނީ ވިކްޓޮރިއާއާއި ވަރިވާން. އަދި ޖެނީއާއެކީ އާ ދިރިއުޅުމެއް ފަށަން. މިކަމަށް ގަބޫލުތަ؟” ޖެނީއަށް ހީވީ ޑޭވިޑް އޭނާގެ މޫނުމަތީ އެތިފަހަރެއް ވީއްލައިލިހެންނެވެ. “ދެން އިތުރަށް ކެތެއް ނުވާނެ އަހަންނަކަށް. ހެޔޮ މި ދުނިޔޭގެ ހުރިހާ އެއްޗެއް ދޫކޮށްފަ ދާން ޖެހުނަސް. ހެޔޮ ޖެނީއާއެކީ އެހެން ގައުމަކަށް ފިލަން ޖެހުނަސް. ޖަންގަލީގަ ފިލާ އުޅެން ޖެހުނަސް ހެޔޮ. މަންމައެއްވެސް ނެތެންނު މިހާރު މި ދުނިޔޭގަ ހުރަސްއަޅާކަށް…” ޑޭވިޑްގެ އެންމެ ފަހު ޖުމުލަ ދިޔައީ ވަރަށް މަޑު މަޑުންނެވެ.\n“ނުވާނެ ތިކަމެއް. މިހާރު މާ ލަސްވެއްޖެ. ކުރިން ތިހެން ބުނިނަމަ. މިހާރު ޑޭވިޑްގެ ދަރިއެއްވެސް ހުރޭ. ވިކްޓޮރިއާއަށްވެސް ކިހާ ބޮޑު ނާއިންސާފެއް. އޭނަގެ ކުށަކީ ކޮބާ؟” ޖެނީ ރުއިންގަނޑު މަތަކޮށްލިއެވެ. “އަނެއްކާ މިހާރު އަހަރުމެންގެ ދަރިފުޅުވެސް އަތުން ބީވެގެން ހިނގައްޖެ…”\nޖެނީގެ މި ޖުމުލައިން ޑޭވިޑް އެކީ ހަމަހިމޭންވިއެވެ. އޭނާގެ ކަޅި ހުއްޓިފައި ހުރީ ސީދާ އިސްޖަހައިގެން އިން ޖެނީއަށެވެ. “ކޮބާ ތީގެ މާނައަކީ؟” ޑޭވިޑް އަހައިލީ ވަރަށް މަޑުމަޑުންނެވެ.\n“އާނ ޑޭވިޑް. ޑޭވިޑް އަހަރެން ދޫކޮށްލާފަ ދިޔައިރު އަހަރެންގެ ބަނޑުގައި އޮތީ އަހަރެމެން ދެ މީހުންގެ ދަރިފުޅު.” ޖެނީ އިސްއުފުލައިލަމުން ބުންޏެވެ.\n“ކޮބާ މިހާރު އެކުއްޖާ؟” ޑޭވިޑްގެ ހަމަހިމޭން އަޑަކަށް އަދިވެސް ބަދަލެއް ނާދެއެވެ.\n“ލުތުފީގެ އާއިލާގެ… ޔަޝަލް… ޔަޝަލްއަކީ އަހަންނާއި ޑޭވިޑްގެ ދަރިއެއް.” ޖެނީ ބޮޑު ހަބަރު ފަޅައިލުމަށްފަހު ބާރއިން ނުކުމެގެންދިޔައެވެ.\nވަކިވާން މަޖުބޫރުވި ދެ ލޯބިވެރިންގެ ހިތި މައުލޫއު ނިމިގެންދިޔައިރު ޔަޝަލް އިނީ ދެރަވާންވީ ކަމެއް ނުވަތަ އުފާވާންވީކަމެއް ނޭންގިފައެވެ. ލިބުނު ޝޮކު މާ ބޮޑީއެވެ. ޑޭވިޑްވެސް އިރުގަނޑަކު ގަބުއަރާފައި އިނދެ އިނދެފައި ނުކުމެގެންދިޔައީ ކޮންކަހަލަ އިހުސާސްތަކަކާއެކު ކަމެއް ނޭންގެއެވެ. ނަމަވެސް މައްސަލަގަނޑު އިތުރަށް ބޮޑުވާނެކަން އިނގުނީ ޔަޝަލްއާއި ދިމާއަށް ލޯ ހުއްޓައިލައިގެން އެތަނުން އެކަކަށް ވުރެވެސް ދެރަ ހާލަތުގައި އިން ކްރިސް ފެނުމުންނެވެ. ޖެހި ބުދެއްހެން ގަނޑުވެފައި އިން އިރު އޭނާގެ ލޮލުން ހޯސްލާފައި ކަރުނަތައް ފައިބަމުންދިޔައެވެ.\nމަޑު ފިޔަވަޅުމަތީ ގޮސް ޔަޝަލް ކްރިސް ގާތު އިށީނެވެ. ކްރިސްއަށްވެސް ޖެނީއާއި ޑޭވިޑްގެ ވާހަކަތައް އަޑު އިވުނީކަން އޭނާގެ ހާލަތުން މާ ރަނގަޅަށްވެސް ދޭހަވެއެވެ.\n“ޔަޝަލް… ބުނޭ އެއީ ދޮގެކޭ…” ކްރިސް ޔަޝަލްގެ ދެލޮލަށް ބަލައިލި ގޮތުން ހީވީ މުޅި ދުނިޔެ އޭނާއަށް ކެހިވެރިވެފައިވާ މީހެއް ހެންނެވެ. “ބުނޭ އެއީ ހުސް ދޮގޭ. ޔަޝަލް ތީ ބައްޕަގެ ދަރިއެއް ނޫން. ތީ ލުތުފީގެ ދަރިއެއް. ތީ އަހަރެން ލޯބިވާ އަންހެންކުއްޖާ. އަހަރެންގެ…” ކްރިސްގެ ޖުމުލަ މެދުކެނޑުނީ ޔަޝަލް އޭނާ ގެނެސް މޭގައި ޖައްސައިލުމުންނެވެ.\n“ޔަޝަލް… އަހަރެން ޔަޝަލްދެކެ ވަރަށް ލޯބިވޭ. އެ ދެ މީހުން އެ ދެއްކީ ހުސް ދޮގު ވާހަކަ. އަހަރެން މި ދުނިޔޭގެ އެކަކުވެސް ލޯބި ނުވާ ވަރަށް ޔަޝަލްދެކެ ލޯބިވޭ… އެހެންވީމަ…” ކްރިސް ބޭނުންވީ ޔަޝަލްގެ މޭމަތީ އޮވެ ހިތް ފުރެންދެން ރޯލަންށެވެ. ހުރިހާ ހިތާމައަކާއި ވޭނެއް ކަރުނައިގެ ސިފައިގައި ބޭރުކޮށްލަންށެވެ.\n“ކްރިސް. އަހަރެން ލޯބިވަނީ އެހެން މީހެއްދެކެ. އެކަން ބަދަލެއް ނުވާނެ އަހަރެން ކޮންމެ މީހެއްގެ ދަރިއަކަށް ވިޔަސް.” ކްރިސްގެ ހިތް ހަމަޖައްސައިދިނުމަށް ދޮގު ބަސްތަކެއް ބުނުމުގެ ބަދަލުގައި ޔަޝަލް ދެވަނަ ފަހަރަށްވެސް އިއްވައިލީ ތެދެވެ. އެކަމާ ކްރިސް ހިތްހަމަޖެހުނެވެ. އެހެންނޫނަމަ ޔަޝަލްދެކެ ވާ ލޯބި ހަނދާން ނައްތައިނުލެވޭނެކަން އޭނާއަށް ޔަގީނެވެ.\n“ގުޑް މޯނިންގ، ޔަންގް މާސްޓާރ.” އެމިލީ ކްރިސްގެ ކޮޓަރިއަށް ހެނދުނުގެ ނާސްތާ ހިފައިގެން ވަތްއިރު ކްރިސް އޮތީ މުޅި ގައިގައި ރަޖާ އޮޅައިގެންނެވެ. އިރުކޮޅަކުން ރަޖާ ހިއްލާލައިފައި ތެދުވިއިރުވެސް އެމިލީ އެނދު ކައިރީ ހުއްޓެވެ.\n“އެމިލީ ޗުއްޓީ ނިމުނީތަ؟” ކްރިސް ނިދިމޮޅި ގޮތަކަށް އަަހައިލިއެވެ.\n“އާދެ، ޔަންގް މާސްޓާރ. މާސްޓާރއަށް ހަދިޔާއެއްވެސް އޮންނާނެ.” އެމިލީ ވަރަށް އުފާވެފައި ބުންޏެވެ. ކޯއްޗެއްތޯ ކްރިސް އަހައިލީ ޝައުގުވެރި ރާގަކަށެވެ. އެމިލީ ދިއްކޮށްލީ ފޮޓޯގަނޑެކެވެ. އެ ފޮޓޯ ފެނިފައި ކްރިސްގެ މޫނުން ރުޅިވެރިކަމެއް ނުވަތަ ހައިރާންކަމެއް ނެތީީތީ އެމިލީ ހައިރާންވިއެވެ. ވަރަށް ހަމަޖެހިލައިން އިނދެ ކްރިސް މޭޒުގެ ވަތްގަނޑު ދަމައިލިއެވެ. ވަތްގަނޑުން ނެގި ލައިޓަރުން ގަނޑުގެ ކަނެއްގައި ރޯކޮށްފައި އެމިލީގެ ފައި ބުޑަށް އެއްލައިލުމުން އެމިލީ ހަޅޭއްލަވައިގަތްފައި ފަހަތަށް ޖެހުނެވެ.\n“ތިހިރީ ވަޒީފާއިން ވަކިކޮށްފަ.” ކްރިސް އެމިލީއަށް ބަލައިލި ދެލޮލަށް އަލިފާނުގެ އަލި އެޅުމުން ޖެހީ އިތުރަށް ބިރުވެރި ސިފައެކެވެ. ސައި ތަބަކަކާއި ތަބަކެއް ދޫކޮށްފައި އެމިލީ ރޮމުން ރޮމުން ދުއްވައިގަތެވެ.\nކްރިސް ވަރަށް ހިތްވަރުކޮށްފައި ޑޭވިޑް ގާތުން ހަގީގަތް ކިޔައިދިނުމަށް އެދުނެވެ. އޭނާއާއި ޖެނީގެ ވާހަކަތައް ކްރިސްއަށް އިވުނު ވާހަކަ ބުނުމުން ފުރަތަމަ ހާސްވި ނަމަވެސް ޑޭވިޑް ހަގީގަތް ކިޔައިދޭން ފެށިއެވެ.\nwow adhi up veetha iru kolheh kanne vee. haadha avahey eekko.? thank u4reading?\nand yes u r the first one to comment. gud job\nhurihaa readers ah magey faraathun oi naseyhathakee jeebun echeh nagaa iru ehen echeh vetteytho rangalhah balai check kurun. adhi ehen meehegge jeebun echeh vetteythan fenijjiyyaenagai amilla jeebah noonni dhabahah koppailumuge badhalugaemeehakah radhu kurun. and just in case anyone gets curious about hw chris can putaphoto in his jeans’ pocket, its bcause there’sablack hole in hos pocket… gud day peeps\nVrh vrss reethi..kuran ulhunu suvaaluge jabaabu libihje…hehe\nVrh vess reethi\naslu tha? majalakah liyefa oi echeh ei ekamu ehumuge kurin javaabu dhevuneethi v ufaa vejje?\nthnx baby girl\njinni…ainn….furathama ma gathee biru….haha??anywas story hama habeyx??keep it up girrll….n mi story 1st part in fashaigen mi kiyaali mi adhu…miadhu kodakoh free vy ma…hehe…all the parts vx hama v v v reethi nge….keep it up scary jinni…hehe\nyes! imascary jinni mwahahaha? jk? thank u for reading unknown gurrlll.\nMasha Allah. mi part vx varah reethi. when next part.\nthnx.6vana bai up kuraanan friday ga\nހިނިތުން ވެލާށޭ ކަލާ 1


ޖަޕާނުންދޭ ސްކޮލާޝިޕްތަކުގެ އެއްބަސްވުމުގައި ސޮއިކޮށްފި ޖަޕާނުންދޭ ސްކޮލާޝިޕްތަކުގެ އެއްބަސްވުމުގައި ސޮއިކޮށްފި\nޖަޕާނުން ރާއްޖެއަށް ދިން ސްކޮލަރޝިޕްތަކުގައި ސޮއިކުރުން. ފޮޓޯ:ހަޔަރ އެޑިއުކޭޝަން މިނިސްޓްރީ\nޖަޕާނުގައި މަތީ ތައުލީމު ހާސިލްކުރަން ރާއްޖެއަށް ދޭން ނިންމާފައިވާ 24 ސްކޮލާޝިޕްގެ އެއްބަސްވުމުގައި މިއަދު ސޮއިކޮށްފިއެވެ.\nޖަޕާނުގައި މަތީ ތައުލީމު ހާސިލް ކުރުމާ ގުޅޭ "އެކްސްޖޭންޖް އޮފް ނޯޓްސް" އެއްބަސްވުމުގައި ދެ ޤައުމުގެ ސަރުކާރުން ވަނީ މިދިޔަ މަހު ސޮއިކޮށްފައެވެ. މިއަދު ސޮއިކުރި އެއްބަސްވުމަކީ މި މަޝްރޫއު ކުރިއަށް ގެންދިއުމުގެ ހަރަކާތްތެރިވާ ދެ އިދާރާގެ އިސްވެރިންގެ މެދުގައި ވި އެއްބަސްވުމެކެވެ.\nމި އެއްބަސްވުމުގައި ހަޔަރ އެޑިއުކޭޝަނުން ސޮއިކުރެއްވީ މިނިސްޓަރ ޑރ.އިބްރާޙިމް ޙަސަންއެވެ. އަދި ޖަޕާނުން ސޮއިކުރެއްވީ ޖަޕާން އިންޓަނޭޝަނަލް ކޯޕަރޭޝަން އޭޖެންސީ (ޖައިކާ) ގެ ރާއްޖެ އޮފީހުގެ ރެޕްރެޒެންޓޭޓިވް މިޓްސުޔޮޝީ ކަވަސާކީއެވެ.\nމި ޕްރޮޖެކްޓުގެ ދަށުން ޖަޕާނުން ސަރުކާރުން ފުލީ ފަންޑެޑް 24 ސްކޮލަރޝިޕް ދީފައިވާއިރު، މި ޕްރޮޖެކްޓަށް 128 މިލިއަން ޖަޕަނީސް ޔެން ނުވަތަ 1.2 މިލިއަން ރުފިޔާ ޚަރަދުވެއެވެ.\nއިންސާނީ ވަސީލަތް ތަރައްޤީކުރުމުގެ ކުރިއަށްގެންދާ މި މަޝްރޫޢުގެ ދަށުން ކުރިއަށް އޮތް4އަހަރު، ކޮންމެ އަހަރަކު ދިވެހި6ދަރިވަރަކަށް ޖަޕާނުގައި މަތީ ތަޢުލީމު ޙާޞިލުކުރުމުގެ ފުރުޞަތު ވަނީ ދީފައެވެ. އަދި މި އެއްބަސްވުމުގެ ދަށުން ރާއްޖޭގެ 24 ދަރިވަރަކަށް ޖަޕާނުގެ އެންމެ ފެންވަރު ރަނގަޅު ޔުނިވަރސިޓީތަކުން މާސްޓަރސް ޑިގްރީއިން ސޯސަލް ސައިންސްގެ ދާއިރާއިން ކިޔެވުމުގެ ފުރުޞަތު ލިބިގެންދާނެކަމަށް ޖަޕާނުގެ ސަރުކާރުން ވިދާޅުވެއެވެ.\nޖާޕަނު ސަރުކާރުގެ ޚަރަދުގައި މަތީ ތަޢުލީމަށް ކިޔެވުމުގެ ފުރުޞަތު ރާއްޖޭގެ 24 ދަރިވަރަކަށް ދީފައިވާއިރު، ޖަޕާނުން ކުރިއަށްގެންދާ "ހިއުމަން ރިސޯސް ޑިވެލޮޕްމަންޓް ސްކޮލަރޝިޕް ޕްރޮޖެކްޓު"ގެ ދަށުން މިހާރުވެސް ދުނިޔޭގެ 15 ޤައުމަކަށް ޖަޕާނުން ވަނީ ހިލޭ ސްކޮލަރޝިޕް ދީފައެވެ.


SunOnline: Dharinge haggugai gurubaan vamundhiya Shaheedha, accident ah fahu edheny dheelathi ehee akah\nދަރިންގެ ހައްގުގައި ގުރުބާންވަމުންދިޔަ ޝަހީދާ، އެކްސިޑެންޓަށް ފަހު އެދެނީ ދީލަތި އެހީއަކަށް\nއާމިނަތު ބަލްސަމް 19 Nov 2021, 17:41\nއެކްސިޑެންޓުވުމުގެ ކުރިން އަންހެން މީހާ މަގު ހުރަސް ކުރުމަށް ދިޔަ ވަގުތު ޕިކަޕް ކޮންޓްރޯލު ނުކުރެވިގެން އަންހެން މީހާ އާ ދިމާއަށް ދަނީ --- ސަން ފޮޓޯ\nއެކްސިޑެންޓުތަކުގެ ވާހަކައަކީ ދިވެހިންނަށް އާ ވާހަކައެއް ނޫނެވެ. ހަފްތާއަކު އެއް ފަހަރުހެން އަބަދުވެސް އިވިއިވި ހުންނަ ދިވެހީންގެ ކަންފަތަށް ބާވެފައިވާ އަޑުތަކެކެވެ.\nނަމަވެސް ބައެއް ފަހަރު ހިނގާ އެކްސިޑެންޓުތަކުގެ ވާހަކައަކީ އެތައް ބައެއްގެ ލޯލިތަށް ކޮޅަށް ޖެހިދާފަދަ ވާހަކަތަކެވެ. ލިބޭ އަނިޔާތަކަކީ ގައިން ހީބިހި ހިލުވާލާ ފަދަ ބޮޑެތި ޒަހަމްތަކެކެވެ.\nދާދި ފަހުން މީސްމީޑިއާގައި އާންމުވި ވީޑިއޯއެއްގައި ފެނުނު އެކްސިޑެންޓަކީވެސް މިފަދަ ގިނަ އަސަރުތަކެއް ދިވެހިންނަށް ކުރުވި އެކްސިޑެންޓެކެވެ. އަންގާރަ ދުވަހެ ރޭ ހިނގި އެ ނުރައްކާތެރި އެކްސިޑެންޓަކީ ދިވެހީންގެ ހިތްތަކުގައި ބިރުވެރި ކަމުގެ ރާޅުތަކުގެ އޮޔެ ބާރުވާން މެދުވެރިވި އެއް ހާދިސާއެވެ.\nއާދައިގެ މަތިން، މަރިޔަމް ޝަހީދާ އެ ދުވަހު ގެއިން ނުކުތީ ތިން ދަރިންގެ ތެރެއިން އެންމެ ކުޑަ ދަރިފުޅު ޓިއުޝަނުން ގެއަށް ގެނައުމަށެވެ. އެހެންނަމަވެސް، އެހެން ދުވަސް ދުވަހާ ހިލާފަށް އޭނައަށް އެ ދުވަހު ޓިއުޝަނާ ހަމައަކަށް ނުފޯރިއެވެ. އެއް މަގު ހުރަސްކޮށް އަނެއް ކަންމައްޗަށް ދިއުމަށް އެޅުނު ފިޔަވަޅު ހުއްޓުނީ ބާރު ސްޕީޑުގައި އައި ޕިކަޕެއް ކޮންޓްރޯލުން ނެއްޓި ޝަހީދާގެ ގައިގައި ޖެހުމުންނެވެ.\nޕިކަޕާ އެކު ޝަހީދާގެ ފައި ގޮސް ކަންމަތީ ހުރި ފާރާ ލައި ތާށިވިއެވެ. ވީޑިއޯ އިން ފެންނަ ގޮތުގައި އެތަނުގައި ހުރި ހޮޅިދަނޑި އެއްވެސް ވަނީ ބަޅުވެފައެވެ. މަންޒަރު ދުށް ބައެއް މީހުން "ސަން"އަށް އެ ހާދިސާ ސިފަ ކޮށްދެމުން ބުނީ އެ ހޮޅިދަނޑި އެތާ ނެތްނަމަ އޭނާގެ ފުރާނަ ސަލާމަތް ކުރުން ވާނީ ނާދިރު ކަމަކަށް ކަމުގައެވެ.\nމި އެކްސިޑެންޓުގައި އޭނާގެ ވާތުފައި ޗިސްވުމުގެ ސަބަބުން އެ ފައި ވަނީ ބުރިކޮށްލާފައެވެ. އަދި އިތުރު ފަރުވާ މިވަގުތު އޭޑީކޭ އިން ދެމުން އަންނަ ކަމުގައި އާއިލާއިން ބުންޏެވެ.\nއާއިލާގެ ފަރާތުން "ސަން"އަށް މައުލޫމާތު ދެމުން ޝަހީދާގެ ދޮށީ ދަރި ބުނީ މިއީ ހަގީގަތުގައި ވަރަށްވެސް ހިތްދަތި ވަގުތުކޮޅެއް ކަމަށެވެ.\n"އަސްލު ވަރަށް އުނދަގޫ ދަނޑިވަޅެއް މިއީ. މެންޓަލީވެސް ވަރަށް ބޮޑަށް އެންމެންނަށް އަސަރުކޮށްފަ މިތިބީ. އެކަމަކު ހަމަ ހިތްވަރު ކުރެވޭތޯ މި މަސައްކަތް ކުރަނީ،" އޭނާ ބުންޏެވެ.\nމި ހާދިސާގެ އަސަރު ހަމައެކަނި ކުރީ ޝަހީދާއަށް އެކަންޏަކު ނޫނެވެ.\nޝަހީދާ އެކަނިވެރި މައެއްގެ ގޮތުގައި ތިން ދަރިން ބަލާ ބޮޑުކުރަމުން އައީ ކުދިންގެ ބައްޕަގެ ފަރާތުން ލިބޭ ހަރަދުގެ އިތުރުން، އަމިއްލައަށް ގަދަ އަޅާ މަސައްކަތް ކޮށްގެންނެވެ. ދަރިންނަށް ރަނގަޅު ތަރުބިއްޔަތެއް ދީ ދެ ކުދިން ބޮޑުކޮށް ހަރުދަނާ ޒުވާނުންނަށް ހެދިއެވެ. އެންމެ ހަގު ދަރިފުޅަށްވެސް އެއްވެސް ކަމެއް އުނިވިޔަ ނުދީ ކިޔަވައިދިނިމަށްޓަކައި ބުރަ މަސައްކަތްތަކެއް ކުރިއެވެ. ނަމަވެސް މި ހާދިސާއަށްފަހު އަނބުރާ އެ ދިރިއުޅުމަށް ދެވޭނެތޯ، އެއީ އަދި ޖަވާބު ލިބިފައި ނުވާ ސުވާލެކެވެ.\nބައްޕައަކާ ނުލާ ތިން ދަރިންގެ ހަޔާތް ރޯޝަން ކުރަމުން އައިއިރު އެ ތިން ކުދިންގެވެސް ހުރިހާވެސް އެއްޗަކީ ލޯބިވާ މަންމައެވެ. މަންމައަށްޓަކައި ކޮންމެފަދަ ގުރުބާނީއެއްވެސް ވާން ތައްޔާރަށް ތިބިކަން އެކުދިންގެ ވާހަކަތަކުންވެސް ހާމަވެއެވެ.\n"މަންމަ ސްޓޭބަލް ވަމުން އަންނަނީ މިހާރު. ކުރިއަަށް ވުރެ ވަރަށް ބޮޑަށް ރަނގަޅު. އަދިވެސް ހަދަން ޖެހޭ ސާޖަރީތަކާ ޓެސްޓުތައްވެސް އެބަހުރި. މި ހަބަރު ހަމަ ލިބުމާއެކު ދެން ހުރި ކޮއްކޮވެސް މަންމަ ކައިރިއަށް ވަޒީފާގަ މާލެއިން ބޭރުގަ ހުރެފަ އައިސް އެ އުޅެނީ. އަލުން ފައެއް ޖަހަން ޖެހިއްޖަނަމަ ހަދަން ޖެހޭ ޓެސްޓުތަކާ އެއްޗިހި ހެދުމަށްފަހު އެކަމަށްވެސް ތައްޔާރުވާނަން،" ޝަހީދާގެ ދޮށީ ދަރިފުޅު ބުންޏެވެ.\nމި ވަގުތު މުޅި އާއިލާވެސް އޮތީ ޝޮކެއްގައެވެ. ބޭނުންވަނީ އެންމެންގެ ހެޔޮ ދުއާ އާއި ދީލަތި އެހީއެވެ. އެއާއިލާއަށް ފައިސާގެ އެހީ ފޯރުކޮށްދިނުމަށް ޓަކައި ޝަހީދާގެ އެކައުންޓަށް 7704261584101 ފައިސާ ފޮނުވޭނެ ކަމަށް އާއިލާއިން ވަނީ ބުނެފައެވެ.


Mi Cafe In Vaccine Nujahaa Meehunah Ves Hidhumaiy Libey - Vaguthu\n3 ހަފްތާ ކުރިން ( ސެޕްޓެމްބަރު 27, 2021 )\nކޮވިޑް-19 އިން ދިފާއު ވުމަށް ވެކްސިން ޖެހުމަށް އެކި ގައުމުތަކުގެ ސަރުކާރުތަކުން ބާރު އަޅަމުންދާތާ ދުވަސްކޮޅެއްވެއްޖެއެވެ. އަދި ވެކްސިން ނުޖަހާ މީހުންނަށް ދަތިކުރުމުގެ ފިޔަވަޅުތައް އަޅަމުންދާއިރު އަދިވެސް ވެކްސިން ނުޖަހާ ވަރަށް ގިނަ މީހުން އެބަތިއްބެވެ. އޮސްޓްރޭލިއާގެ ސިޑްނީގެ ކެފޭއަކުން މިވަނީ ވެކްސިން ނުޖަހާ މީހުންނަށް ވެސް ހިދުމަތް ލިބޭނެ ގޮތް ހަދައިފައެވެ.\nއެ ކެފޭ އިން ބުނީ އެތަނުން ވެކްސިން ޖަހާފައިވާ މީހުންނަށާއި ވެކްސިން ނުޖަހާ މީހުންނަށް ވެސް ހިދުމަތް ލިބޭނެ ކަމަށެވެ. ކޮވިޑް-19 ގެ ސަބަބުން ކެފޭތަކާއި ރެސްޓޯރެންޓުތަކުން މިހާރު ދެވެނީ ހަމައެކަނި ރޭކްއަވޭގެ ހިދުމަތް އެކަނިއެވެ. މި ހިދުމަތް މި ކެފޭއިން ލިބެމުން ދެއެވެ.\nހޯލްފުޑް ނަމަކަށް ކިޔާ މި ކެފޭގެ އިސްފަރާތް ކަމުގައިވާ އެންތޮނީ މައިލޯޓިކް ބުނީ އެންމެންނަށް އެ ކެފޭއިން ހިދުމަތް ލިބިގަތުމަށް ހުޅުވާލީ އެއްވެސް ބަޔަކު ބާކީކޮށްނުލާ އެންމެންނާ މެދު ހަމަހަމައަށް ކަންތައް ކުރުމުގެ ގޮތުންނެވެ.\nމީގެ ހަ އަހަރު ކުރިން ހުޅުވި މި ރެސްޓޯރެންޓުން ބުނާގޮތުގައި ކުރިޔަށް އޮތް ތަނުގައި ވެކްސިން ނުޖަހާ ފަރާތްތަކަށްވެސް ރެސްޓޯރެންޓުގައި ތިބެގެންވެސް ހިދުމަތް ލިބިގަތުމަށް ހުޅުވާލާނެ ކަމަށެވެ.\nކޮވިޑުން ދިފާއު ވުމަށް ވެކްސިން ޖަހާފައިވާ މީހުންގެ އަދަދު ދުވަހުން ދުވަހަށް އިތުރުވަމުންދާއިރު ވެކްސިން ނުޖަހާ މީހުންނާއި ވެކްސިން ޖެހުމާ ދެކޮޅު ހަދާ މީހުންނަށް އަޅާފައިވާ ހަރުކަށި ފިޔަވަޅުތަކަށް ލުޔެއް ދޭނެތޯ ނުވަތަ ނޯންތޯ އެއީ އަދި ޔަގީންވާ ކަމެއް ނޫނެވެ.\nފަލަވަނީ ކެވޭ އެއްޗަކުން ނޫން، ކެވޭ މިންވަރުގެ ސަބަބުން: ދިރާސާ\nސެޕްޓެމްބަރު 27, 2021 10:59\nރާއްޖޭގެ ކެފޭ އެއް ނޫނިއްޔާ އަހަރެމެންނަށް ކޮން ކަމެއް


BREAKING NEWS: Covid-19: Miadhu 47 Meehun Fassivejje - Vaguthu\nކޮވިޑް-19: މިއަދު 47 މީހުން ފައްސިވެއްޖެ\nމިއަދު އިރުއޮއްސި 18:00 އާއިހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން އިތުރު 47 މީހުން ކޮވިޑް-19 އަށް ފައްސިވެއްޖެއެވެ.\nމިއަދު ފައްސިވި މީހުންގެ ތެރެއިން 25 މީހުން ފައްސިވީ މާލެ އިންނެވެ. މީގެ އިތުރުން ރާއްޖެ އިން ބޭރުން އައި 17 މީހަކު ވަނީ ފައްސިވެފައެވެ. އެމީހުން ތިބި ތަނެއް އެޗްޕީއޭ އިން ހާމައެއް ނުކުރެއެވެ. އެހެންކަމުން އެއީ ދިވެހިންކަމެއް ނުވަތަ ބިދޭސީންތަކެއް ވެސް ސާފެއް ނުވެއެވެ.\nރިސޯޓްތަކުން މިއަދު ތިން މީހުން އަދި މީހުން ދިރިއުޅޭ އަތޮޅުތެރޭގެ ރަށްތަކުން ދެމީހުން މިއަދު ފައްސިވިއެވެ.\nރާއްޖެ އިން ކޮވިޑް-19 ޖެހުނު މީހުންގެ ތެރެއިން މިއަދު ބަލިން ރަނގަޅުވީ ނުވަ މީހުންނެވެ.\nކޮވިޑް-19 އަށް ފައްސިވާ މީހުންނަށްވުރެ ބަލިން ރަނގަޅުވާ މީހުންގެ އަދަދު މިހާރު މަދުވެފައި ވާތީ އެކްޓިވް ކޭސްތަކުގެ އަދަދު މިހާރު ވަނީ 699 އަށް އަރާފައެވެ.\nރާއްޖެ އިން ކޮވިޑް-19 އަށް ފައްސިވި މީހުންގެ އަދަދު މިހާރު 13804 އަށް އަރާފައެވެ. އޭގެތެރެއިން 48 މީހުން ވަނީ މިހާތަނަށް ނިޔާވެފައެވެ. ކޮވިޑް-19 ޖެހިގެން އެންމެ ފަހުން މީހަކު ނިޔާވެފައި ވަނީ ޑިސެމްބަރ 11 ވަނަ ދުވަހު އެވެ.\nޖެނުއަރީ 1, 2021 23:44\nމީތި ދަށަށް ދާ ކަމަކަށް ނުވާނެ ތިބުނާ ވިހައެއް ގަޔަށް ޖަހަން ލިބެނިކޮށް ނޫނީ. އެޖަހައިގެން މީހުންނަށް ވާކަންކަމުގެ ވާހަކަ އެ އިވެނީ ދުނިޔޭ އެކިކަންކޮޅުތަކުން. ދިވެހިރާއްޖެ މިއޮންނެވީ ހެލިސިނޭޝަން ގަނޑެއްގެ ތެރޭގަ. ބަލާބަލަ މިއޮއް މަޖުބޫރުކޮށްގެން އުޅޭ މާސްކެއް. ނޭވާއެއް ލުމުގެ މިނިވަންކަމެއްވެސް ނެތޭ. ކޯއްޗެއްތޯ މިއިން ހާސިލްވަނީ!!އެއްކަލަ ސިއްހަތުން ވިޔާފާރިކުރާ މީހުންގެ މާސްކު ޝިޕްމެންޓް ހުސްނުވަނީސް މިޔަކަށް ލައްލެއް ލިބޭނެތޯ! މި މީހުންނަށް މާސްކުން ލާރިކޮޅު ޖީބަށް ވަންނަހާ ހިނދަކު މިކުޅިގަނޑު ހުއްޓާނުލާނެ ގޮތްހުސްވީމަ ނޫނި.\nއެއް ކޮޅުން އަމިއްލަ ޥަޠަނުގަ އުޅެންޖެހިނީ ޖިޒީ ދައްކައިގެން. އަނެއްކޮޅުން އަމިއްލަ ހަށިގަނޑުގެ މިނިވަންކަމެއްނެތް. ގަޔަށް އަރައިގެން ބޭސްވެސް ކަރަށް އަޅަންވީ. ކަށިތައްވެސް ހަރަންވީ. މިމީހުންނާއި ހޮޅީންނާ ހުރީ ކޮންތަފާތެއް!


ބިދޭސީސްތަކެއް މަސައްކަތް ކުރަނީ ފޮޓޯ - ހިތާދޫ އޮންލައިން\nހިތާދޫ އޮންލައިން | 21 އޭޕްރީލު 2020\nދިވެހިން "ބަންގާޅީން" ކިޔަނީ ކޮން ބަޔަކަށް ހެއްޔެވެ؟ ކޮން ބޭނުމެއްގައި ކީއްވެ ކިޔާ ނަމެއްހެއްޔެވެ؟\nދިވެހި ބަސްފޮތުގައި "ބަންގާޅު" މާނަ ކޮށްފައި އޮންނަނީ ބަނގުލަދޭޝް އަށެވެ. ނަމަވެސް ދިވެހިން މިބަސް ބޭނުންކުރަނީ ބަނގުލަދޭޝް މީހުންނަށް ހެއްޔެވެ؟\nދިވެހިން "ބަންގާޅީ" މިބަސް ބޭނުންކުރަނީ ހަމަ އެކަނި ބަނގުލަދޭޝް މީހުންނަށް އެކަންޏެއް ނޫންނޫނެވެ. އިންޑިއާ މީހަކަސް ލަންކާ މީހަކަސް އާދައިގެ މަސައްކަތު މީހެއް ވިއްޔާ އެމީހަކީ ބަންގާޅީ އެކެވެ. އަވައްޓެރި ގައުމަކުން އައިސްފިނަމަ ހަމުގެ ކުލަ ކަޅިއްޔާ އެއީ ދިވެހިންގެ ނަޒަރުގައި "ބަންގާޅީ" އެވެ.\nދިވެހިން ދެކޭގޮތުންނަމަ ބަންގާޅީންނަކީ ”އާދައިގެ“ މަސައްކަތް ނުވަތަ ލޭބަރުންގެ ތެރެއިން ހަމުގެ ކުލައަލިނޫންއަވައްޓެރި ޤައުމުތަކުގެ ބިދޭސީންނެވެ.\nޔޫރަޕުގެ މީހަކު ނުވަތަ އޭސިޔާގެ މީހަކުވިޔަސް ހަމުގެ ކުލަ އަލިވެފައި ދޮން ނަމަ ލޭބަރަކުވިޔަސް އެމީހަކީ ބަންގާޅީ އެއް ނޫނެވެ. ދިވެހިންގެ ންގެ ނަޒަރުގައި "ބަންގާޅީ" މިއީ ކުރާ. މަސައްކަތުގެ ގޮތުން އެމީހުންގެ ނަސްލާ ހަމުގެ ކުލައިގެ ސަބަބުން ދޭ ލަގަބެކެވެ. މަލާމާތް ކުރުމާއި ފުރައްސާ ކުރުމާ ބާކީކޮށް ނިކަމެތި ކޮށްލުމުގެ ގޮތުން ދޭ ލަގަބެކެވެ.\nބަނގުލަދޭޝް އިންޑިއާ ލަންކާ ގެ ޑަކްޓަރުންނާ ރިސޯޓް މެނޭޖަރުންނާއި ކުންފުނި ތަކުގެ ބޮޑެތި ވަޒީފާތައް އަދާކުރާ މީހުންނާއި ދިމާލަށް ބަންގާޅީންނޭ ކިޔައި ނޫޅެއެވެ. އެއީ އެމީހުން ކުރާ މަސައްކަތުގެ ސަބަބުންނެވެ.\nދިވެހިން ބޭނުންކޮށް އުޅޭ "ބަންގާޅީން" މި ލަފްޒަކީ އޭގައި ނަސްލީ ތަފާތު ކުރުން އިންތިހާ އަށް އެކުލެވިގެންވާ ލަފްޒެކެވެ.


Emme hagu accountant ingireysivilaathugai | Mihaaru\nރަންވީރު އޭނާގެ އޮފީހުގެ މަސައްކަތުގައި.\n25 އެޕްރީލް 2019 - 07:32\nކިޔަވަމުން އަމިއްލަ ވިޔަފާރިއެއްގެ ގޮތުގައި އެކައުންޓިންއާ ގުޅުން މަސައްކަތްތައް ފެށި ރަންވީރު ސިންގް ސަންދޫއަކީ މިހާރު ވަރަށް ބާރަށް ކުރިއަރަމުން އަންނަ އެކައުންޓެކެކެވެ.\nދެކުނު ލަންޑަންގައި ދިރިއުޅޭ މި ކުއްޖާ ނިސްބަތްވަނީ އިންޑިއާ ދަރިކޮޅަށެވެ.\nއޭނާ ބުނި ގޮތުގައި އަމާޒަކީ އުމުރުން 25 އަހަރަށް އެޅޭ އިރު މިލިއަނަރަކަށްވުމެވެ. ކިޔެވުމަށް މޮޅު އަދި ހިސާބަށް ހާއްސަ ޝައުގުވެރިކަމެއްދޭ ރަންވީރު އެކައުންޓިންގެ ތެރެއަށް ނުކުތީ އެންމެ 12 އަހަރުގަ އެވެ. އެއީ އޮންލައިންކޮށް ހެދި ލެވެލް3ގެ ބޭސިކް އެކައުންޓިން ކޯހާ އެކީގަ އެވެ. ސެޓްފިކެޓް ލިބުމާ އެކު ޑިޖިޓަލް ފާމެއްގެ ގޮތުގައި އޭނާ ވަނީ "ޑިޖިޓަލް އެކައުންޓްސް" ގެ ނަމުގައި ހިދުމަތް ދޭން ފަށައިފަ އެވެ. އަދި މިހާރު އަންނަނީ "ރަންވީރު ސިންގް ސަންދޫ" ގެ ނަމުގައި ދެވަނަ ކުންފުންޏެއް ވެސް ތަރައްގީ ކުރަމުންނެވެ.\nރަންވީރު އެކައުންޓިން ދާއިރާ އިން ހާސިލު ކުރި ސެޓްފިކެޓާ އެކު.\n"އަހަރެންގެ ލައިފް ވަރަށް ސަޅި. މި އުމުރުގައި ވެސް ބޭނުން ވަނީ އަމިއްލަ މަސައްކަތްކޮށްގެން ގިނަ ލާރި ހޯދަން،" ޑެއިލީ މިރާ އަށް އޭނާ ބުންޏެވެ. "އެންމެ ކުޑައިރު ވެސް އަހަރެން ދެކެމުން އައިނހުވަފެނަކީ އެކައުންޓެންޓަކަށް ނުވަތަ ފައިނޭޝަލް އެޑްވައިޒަރަކަށްވުން."\nރަންވީރު ބުނި ގޮތުގައި ކިޔަވަމުން އެކައުންޓަންޓެއްގެ ގޮތުގައި މަސައްކަތް ކުރާކަށް އެއްވެސް ދައްޗެއް ނެތެވެ. އަދި މިކަމަކީ އޭނާ ވަރަށް ޝައުގުވެރިކަމާ އެކި ކުރަމުން އަންނަ މަސައްކަތްތަކަށްވާތީ، ހިދުމަތް ހޯދާ ކްލައިންޓުންގެ ތައުރީފު ވެސް ލިބެމުން އަންނަ ކަމަށް ބުންޏެވެ. އޭނާ ބުނި ގޮތުގައި ކްލައިޓުންނަށް ހިދުމަތްދޭ އަގުތަކަށް ބަލާ އިރު ގަޑިއަކަށް އޭނާ ޗާޖް ކުރަނީ 12-15 ޕައުންޑާ ދެމެދުގެ އަގެކެވެ.\n"މިގޮތަށް ހުއްޓުމެއް ނެތި މަސައްކަތްކޮށްގެން ޒުވާން އުމުރުގައި މިލިއަނަރަކަށް ވާން ބޭނުން ވަނީ،" ރަންވީރު ބުންޏެވެ. "މިކަމަށް މަންމަ އާއި ބައްޕަގެ އެހީތެރިކަން ވަރަށް ބޮޑަށް ލިބޭ."\nއޭނާގެ ބައްޕަ އަމަން ސިންގް ސަންދޫ، 50، އަކީ އިމާރާތް ކުރުމުގެ ދާއިރާގައި މަސައްކަތް ކުރާ މީހެކެވެ. މަންމަ ސަލްވިންދަރު ކޯރް ސަންދޫ، 40، އަކީ ރިއަލް އެސްޓޭޓް އެޖެންޓެކެވެ.\n"އަހަރެން ބޭނުންވޭ މަންމަ އާއި ބައްޕަ އަށް ވެސް އެހީވެ، އާއިލީ ބޮޑު ވިޔަފާރިއެއް ފަށަން ވެސް. އެ ދުވަހަކަށް ވަރަށް އިންތިޒާރު ކުރެވޭ،" އަލްޓްރާ އެޑިއުކޭޝަން ކިޑްސް ބިޒްނަސް އެވޯޑްގައި ޓެކް ބިޒްނަސް އޮފް ދި އިޔާގެ އެވޯޑް ވެސް 2016 ގައި ހާސިލުކޮށްފައިވާ ރަންވީރު ބުންޏެވެ.\nކުޑަކުދިން ތައުލީމް އިނގިރޭސިވިލާތް\nމަ ހީކުރީ ޕްރޮފެޝަނަލް އެކައުންޓިންގ ސެޓިފިކެޓެއް ހޯދީކަމަށް\nއެކައުންޓިން ކޮލިފައިޑް ސެޓުފިކޭޓް އެއް ނެތް ދޯ އެކަމް\nމިސޮރު ވައްތަރު އަނެކަކާ ދޯ\nމި އިންޑިޔާމީހުން މުޅި ދުނިޔޭގައިވެސް.


Ras Online - ދިހަ އަހަރުގައި އޭސްޓާ ހޯދި ރަޔާން ބޭނުމީ ލެބެއް؛ ވާންބޭނުމީ ސައިންޓިސްޓަކަށް\nދިހަ އަހަރުގައި އޭސްޓާ ހޯދި ރަޔާން ބޭނުމީ ލެބެއް؛ ވާންބޭނުމީ ސައިންޓިސްޓަކަށް\nއަހުމަދު މަސްނޫމް 24 އޯގަސްޓު 2021 - 8:31\nއުމުރުން އެންމެ 10 އަހަރުގައި ޖީސީއީ އޯލެވެލްގެ ކެމިސްޓްރީން އޭ ސްޓާރ ހޯދި ހުރަވީ ސްކޫލްގެ ދަރިވަރު ހއ. އިހަވަންދޫ، ވަފާ، ރަޔާން ރިޔާޒް ޢަބްދުލް ވާޙިދު އެންމެ ބޭނުންވަނީ ސައިންޓިސްޓަކަށް ވާށެވެ. އެހެންވެ އޭނާ އެންމެ ބެނުންވީ ގޭގައި ލެބޯރެޓަރީއެއް ހެދުމަށެވެ. ރަޔާން ހޯދި ފަޚުރުވެރި ކާމިޔާބާއި ގުޅިގެން ރައީސް އިބްރާހީމް މުޙައްމަދު ޞާލިޙު އިއްޔެ ރަޔާނާ ބައްދަލު ކުރަށްވައި އެންމެ ބޭނުމީ ކޮންކަމެއްތޯ ސުވާލު ކުރުމުން ރަޔާން ބޭނުންވީ ގޭގައި ލެބެއް ގާއިމު ކުރުމެވެ. އެހެންވީމާ ރައީސް ޞާލިޙުވެސް ނިންމެވީ ރަޔާން ބޭނުންވާ ގޮތަށް ރަޔާނަށް ލެބެއް ހައްދަވައި ދެއްވުމަށް އެހީތެރިވެދެއްވުމަށެވެ. އަދި އިއްޔެ އެމަނިކުފާން ވަނީ ވަގުތުން ރަޔާންގެ އެ އެދުން ފުރިހަމަ ކޮށްދެއްވަން މަސައްކަތް ކުރަށްވާނެ ކަމަށް އިޝާރާތް ކުރަށްވާފައެވެ.\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އިއްޔެ ވަނީ ރަޔާނާ ބައްދަލުކުރައްވައި އޭނާ ހޯދި ކާމިޔާބީއަށް މަރުޙަބާ ވިދާޅުވެފައެވެ. އަދި މިހާ ޅަ އުމުރެއްގައި ރަޔާން، ޖީސީއީ އޯލެވެލްގެ ކެމިސްޓްރީން އެފަދަ މަތީ ވަނައެއް ހޯދުމުން އެމަނިކުފާނު އެކަމަށް ތަޢުރީފް ކުރައްވައި، އެކަމާއި ވަރަށް ބޮޑަށް އުފާފުޅު ކުރައްވާ ކަމަށް ވިދާޅުވިއެވެ.\nމިބައްދަލުކޮށްލެއްވުމުގައި ކެމިސްޓްރީއާ މެދު ރަޔާން ޝައުޤުވެރިވި ގޮތާގުޅޭގޮތުން ރައީސުލްޖުމްހޫރިއްޔާ މަޢުލޫމާތު އޮޅުންފިލުއްވިއެވެ. އަދި ރަޔާން ބޭނުންވަނީ ކޮންކަމެއްތޯއާއި، ބޮޑުވެގެން އަދާކުރަން ބޭނުންވަނީ ކޮންކަހަލަ ވަޒީފާއެއްތޯ ރައީސުލްޖުމްހޫރިއްޔާ ސުވާލުކުރެއްވުމުން ރަޔާން ބޮޑުވެގެން ވާން ބޭނުންވަނީ ސައިންޓިސްޓަކަށް ކަމުގައި އޭނާ ރައީސުލްޖުމްހޫރިއްޔާގެ އަރިހުގައި ދެންނެވިއެވެ. އަދި، ގޭގައި ލެބެއް ހެދުމަށާއި، ކުދި ކުދި އެކްސްޕެރިމަންޓް ކުރުމަށް ބޭނުންވާ ޢާލާތްތައް ބޭނުންވާކަމަށްވެސް ވިދާޅުވިއެވެ. ރަޔާންގެ ވާހަކަތަކާއި ގުޅިގެން ރައީސް ސާލިހު ވަނީ ރަޔާންގެ ލެބަށް ބޭނުންވާ ތަކެތީގެ ލިސްޓެއް ހެދުމަށް ވިދާޅުވެފައެވެ.\nWhen asked what he wants to be when he grows up, Rayan said he wanted to beascientist, but for now he needsalaboratory at home first.\nSo, President @ibusolih asked him to makealist of things he needs. https://t.co/B336ju1sv6\n— Mabrook Azeez (@MvSpokesperson) August 23, 2021\nރަޔާންގެ ބުރަ މަސައްކަތާއި ހޯދި ކާމިޔާބީއަށް ހިތްވަރުދެއްވުމުގެ ގޮތުން ޚާއްޞަ އިނާމެއްވެސް އޭނާއަށް ރައީސުލްޖުމްހޫރިއްޔާ ދެއްވިއެވެ. އަދި، ރަޔާން ބޭނުންވާ ކަންތައްތައް ކޮށްދެއްވުމުގައި ވެދެއްވެން އޮތް އެހީތެރިކަމެއް ވެދެއްވާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ.\nރަޔާންގެ މަންމަ ޢާއިޝަތު ޔުމްނާ ވިދާޅުވިގޮތުގައި ރަޔާން ކުޑައިރުއްސުރެ ވެސް ފޮތް ކިޔުމަށް ޚާއްޞަ ޝައުޤުވެރިކަމެއް ބަހައްޓައެވެ. އަދި، ރަޔާންގެ މަންމައަކީ ކެމިސްޓްރީ ޓީޗަރަކަށް ވުމާއެކު ރަޔާން ވަރަށް ގިނައިން ގޭގައި ކެމިސްޓްރީ ފޮތް ކިޔާކަމަށާއި، އޯ ލެވެލްއަށް ތައްޔާރުވެފައި ވަނީ ޕެންޑެމިކްގެ ޙާލަތުގައި ގޭގައި ގިނަ ދުވަސްތަކެއް ހޭދަކުރަން ޖެހުމުން ރަޔާން އަމިއްލަޔަށް އެއްޗިހި ސަރޗްކޮށްގެން އަމިއްލަޔަށް ކިޔަވައިގެންކަމުގައި ރަޔާންގެ މަންމަ ޔުމްނާ ވަނީ ވިދާޅުވެފައެވެ.\nރަޔާންގެ މިކާމިޔާބީގެ ވާހަކަ މީޑިއާތަކުން ގެނަސް ދިނުމުން ވަރަށް ގިނަ ބަޔަކު ރަޔާނަށް ތަޢުރީފުކޮށް ހިތްވަރުދީ ސާބަސް ދީފައި ވެއެވެ. އަދި ރާއްޖޭގައި ތިބި މިފަދަ ހުނަރުވެރި ކުޑަކުދިންގެ ހުނަރު ފާހަގަކޮށް ސްކޫލްތަކުން ވެސް އެކަންކަން ދެނެގަނެ އެކުދީންނަށް ފުރުސަތުތައް ފަހިކޮށްދޭން ޖެހޭކަމަށް ބައެއް މީހުން ބުނެފައި ވެއެވެ.


އެއްހާސް އަހަރު |4ވަނަ ބައި - ނުނިމޭ\nއެއްހާސް އަހަރު (4) ވަނަ ބައި\n4 ވަނަ ބައި (ނުނިމޭ)\n2 12 ސެޕްޓެމްބަރ 2015\n0 ބިރުވެރި "ޚާއްޞަކޮށް އަހަރެން ކަހަލަ ވޭމްޕަޔަރަކާ ވައިވެސް އެޅެން ނުވާނެ. އަހަރުމެންނަށް އިޙްތިރާމް ނުކުރާ މީހުންނާއި ދޭތެރޭ އަހަރުމެން އޯގާތެރި ވާނީ ކިހިނެތް؟"\n"ޕްލީޒް. މިބުނީނު އަހަންނަކަށް ނޭނގެޔޭ. އަޅެ ޕްލީޒް! މަ ހިގައިދާނަމޭ މިތަނުން... އަހަރެން އެކަކު ކައިރީ އެކައްޗެކޭވެސް ނުކިޔާނަން!" ކުއްލި ބިރުވެރިކަމެއް ބިޝާރާއަށް ލިބުނެވެ. އާދޭހާއި އެކު ބިޝާރާ ވާހަކަ ދައްކަމުން ދިޔައިރު އަޑުވެސް ވަނީ ކުރަކި ވެފައެވެ. ބިރުންގޮސް ކަކުލުހުޅުން ވާގި ދޫވިހެން ހީވިއެވެ.\n" އަ..އަހަ.. އަހަރެން އެއްވެސް މީހެއް ކައިރީގަ އެކައްޗެކޭވެސް ނުކިޔާނަން. ހަމަ ހުވާކޮށްފަ މިބުނީ. ޕްލީޒް. ހަމަ ހުވާ!\nޔަރަސްގެ ފަރާތުން އެންމެ ފުރަތަމަ ޖަވާބެއް ނުލިބުނެވެ. ރަތް އަނގުރު ގަނޑެއްހެން ދިލިފައި ހުރި އޭނާގެ ދެލޮލުން ބިޝާރާއަށް ބަލަން އިރުކޮޅަކު ހުއްޓެވެ. މަޑުމަޑުން ލޮލުގެ ރަތްކަން ފަނޑުވެ އިހު ހުރިގޮތަށް ކަޅު ކުލައަށް ލޮލުގެ ކަޅި ބަދަލުވެއްޖެއެވެ. ދިގުކޮށް ނުކުމެފައި ހުރި ދެ ފޭރާ ދަތުގެ ކޮޅަށް ހަނދުވަރުގެ އަލިކަން އެޅުމުން ދަޅައެއް އަޅާފައި ހުއްޓެވެ.\nޔަރަސްގެ ފޭރާ ދަތަށް ބިޝާރާ ބަލައިލިއެވެ. ބިރުވެރި، ނުރައްކާތެރި މިޔަރެއްގެ ތޫނު ދަތްތައް ފަދައެވެ. ބަލައިލުމުން ހީވަނީ ހަމަ ދެންމެ ދެންމެ ނޮޅާލަފާނެ ހެންނެވެ. ހަފާ ކުދިކުދި ކޮށްލަފާނެ ހެންނެވެ. ބިޝާރާ އަނެއް ފަރާތަށް މޫނު އަނބުރާލިއެވެ. ދެލޯ މަރައި ތަގުޅިކޮށްލިއެވެ. ބޭނުންވީ ދެންމެ ފެނުނު މަންޒަރު ސިކުނޑިން އެއްފަރާތް ކޮށްލާށެވެ. އޭރުވެސް ޔަރަސް ހުރީ ބިޝާރާއަށް ބަލަހައްޓައިގެންނެވެ. އެހެނަސް އޭނާގެ ފޭރާދަތް ދިގުކޮށް ފެންނާކަށް ނެތެވެ. ޔަރަސް ކަޅި ޖަހައިވެސް ނުލައި ބިޝާރާއަށް ބަލަމުން ދިޔައެވެ.\n"އަހަ..އަހަރެން..އަހަރެން މަރާލަންދޯ ތިއުޅެނީ؟" ބިޝާރާ އޭރުވެސް ބިރުން ތުރުތުރު އަޅަމުން ދެއެވެ. ޔަރަސް ދޭނެ ޖަވާބަކާއި މެދު ޖެހިލުންވެ އިނދެ ކުރި ސުވާލުގެ ޖަވާބުގެ އިންތިޒާރުގައި ހުއްޓެވެ. ލިބޭނީ ކޮން ޖަވާބެއްކަން އެނގޭއިރުވެސް ރަނގަޅު ގޮތެއް ވެދާނެ ކަމަށް އޮތް ކުޑަކުޑަ އުއްމީދާއި އެކުގައެވެ.\nޔަރަސް ފަރުވާކުޑަ ގޮތަކަށް ވާހަކަ ދައްކަން ފެށިއެވެ. އެއްވެސް ވަރަކަށް މަޑުމައިތިރި ކަމެއްނެތް ހަރުކަށި ބަރު އަޑަކުން ވާހަކަދެއްކިއެވެ.\nޔަރަސް ރުޅިއައިސްފައި ހުރި މިންވަރު އޭނާގެ އަޑުންވެސް ރަނގަޅަށް ހާމަވެއެވެ. ވެމްޕަޔަރުންނަކީ އެއްވެސް ރަޙުމެއް ނެތި އިންސާނުން މަރާއުޅޭ މަޚްލޫޤުން ތަކެއްކަމަށް ލިޔުންތަކުން ބިޝާރާވެސް ވަނީ ކިޔާފައެވެ.\n"ލޭ.. ލޭ.. ބޮއެލާފަ މަރާނުލާ ދޫކޮށެއް ނު.. ނުލެވޭނެތަ؟ އަ.. އަހަ...އަހަންނަށް އަނިޔާ ނުކޮށް ތިކަމެއް ނުވާނެތަ؟" ވަރަށް މަސައްކަތުން ބިޝާރާ ކޮށްލި ސުވާލަކީ ހަމަނުޖެހޭ ސުވާލެއްކަން ޚުދު އޭނާއަށްވެސް އެނގެއެވެ.\nޔަރަސް ދިން ޖަވާބު ކިތަންމެ ކުރުނަމަވެސް އެހާ ތަފްޞީލް ޖަވާބެއް ނޯންނާނެކަން ބިޝާރާ ދެނެގަތެވެ. އެ ޖަވާބު ލިބުމާއިއެކު ހީވީ ބިޝާރާގެ ގަޔަށް ވިހަ ކައްޓެއް ހެރިގެން ދިޔަހެންނެވެ.\nއެހެންވީމާ އޭނާ އަހަރެންނަކީ ދަންނަ މީހަކަށްވެސް ނުހެދިތާއެވެ. އޭނާ ޤަސްދުގައި އަހަންނަށް އެވަރުގެ އަނިޔާއެއް ކޮށްފާނެ ބާވައެވެ؟ އެކަމަކު އެއީ ކީއްވެގެން ހެއްޔެވެ؟ އަހަންނަށް ގޯސްކޮށް ކުރެވުނީ ކޮންކަމެއްހެއްޔެވެ؟\nމިފަދަ ސުވާލު ތަކެއް ބިޝާރާގެ ހިތަށް އަރަމުން ދިޔައެވެ. އެހެނަސް އެއްވެސް ޖަވާބެއް ނުލިބުނެވެ. ދައްކާނެ އިތުރު ވާހަކައެއް ނޭނގުނެވެ. ދުލަށް އެއްވެސް ލަފުޒެއް ނައެވެ. ހަމައެކަނި ޔަރަސް އަށް ބަލަހައްޓައިގެން ހުރެވުނީ އެވެ. ބިޝާރާގެ ލޮލުން ފެންނަނީ ހިތްދަތި ކަމެވެ.\nއަނެއްކާވެސް ޔަރަސްގެ ތޫނު ފޭރާދަތް ދައްކާލިއެވެ. ބިޝާރާ ބިރުގަންނުވަން އުޅޭކަން އޭނާއަށް އެނގުނެވެ. ހަމައެއާއި އެކު އެއްވެސް އިންޒާރެއް ނެތި ކުއްލިއަކަށް ބިޝާރާ ކޮއްޕަމުން ގޮސް ރުކަކާއި ލާ ތަތްކޮށްލި ފަދައެވެ. ޔަރަސް ހުރީ ބިޝާރާގެ ކުރިމަތިން އޭނާގެ އަތުގައި ހިފަހައްޓައިގެން ރުކާލާ ފިއްތާލައިގެންނެވެ. ރުކުގެ ހަރު ތޮށިގަނޑުން ބިޝާރާގެ ބުރަކަށި ޒަޚަމް ވަމުން ދިޔައެވެ. ޔަރަސްގެ ހުޝިޔާރު ކަމާއި އަވަސްކަން ފެނިފައި ބިޝާރާ ހުރީ ހަދާނެގޮތް ހުސްވެފައެވެ. ބިރުންގޮސް މާނޭވާ ލަމުން ދިޔައެވެ. ޔަރަސްގެ ދެ އަތުން ބިޝާރާގެ ކޮނޑުގައި ހިފިއެވެ. އެކަތައިގެ ދެއަތް ފަދަ އިޙްސާސެއް ބިޝާރާ އަށް ކުރެވުނެވެ.\nކުއްލިއަކަށް ޔަރަސްގެ ޙަރަކާތްތަކަށް ހުއްޓުން އެރިއެވެ. ބިޝާރާގެ ކުދިކުދި ވެފައިވާ ހިތް އޭނާގެ ބޮޑު ދެލޮލުން ޔަރަސް އަށް ފެނުނެވެ. އެހެނަސް އެއީކީ ކުރިން އެހެން އިންސާނެއްގެ ސަބަބުން އޭނާއަށް ކުރުވި އަސަރެއް ނޫނެވެ. އިންސާނަކު އޭނާގެ ވަކިތަކުގެ ދަށުގައި ވަނިކޮށް އެފަދަ އަސަރެއްގެ ސަބަބުން ސަލާމަތްވުން އެއީ އޭނާގެ ޚިޔާލަށްވެސް މީގެ ކުރިން އައި ކަމެއް ނޫނެނެވެ.\nޔަރަސްގެ ޙަރަކާތްތަކަށް އައި ބަދަލުން އެންމެ ފުރަތަމަ ބިޝާރާ އަށް ހުއްޓުން އެރިއެވެ. ހަމަ އެއާއިއެކު މޮޅިވެރިކަމެއް ގެނުވިއެވެ. އޭރު ޔަރަސްގެ ހިތަށް އަރަމުން ދިޔައީ މިފަދަ ކުއްޖަކު މަރާލުމަކީ ކޮށްގެންވާނެ ކަމެއް ބާވައެވެ. ޔަރަސްގެ ޙަޤީޤަތް އެއްވެސް މީހެއްގާތު ނުބުނާނެކަމަށް ބިޝާރާ ބުނި ބުނުން ކުޑަ ހިނދުކޮޅަކަށް ނަމަވެސް އޭނާއަށް ޤަބޫލު ކުރެވުނެވެ.\nއެހެނަސް، އޭނާއަކީ އިންސާނެކެވެ.\nއަނެއްކާވެސް ޔަރަސްގެ ހިލަ ހިތުގެ އެންމެ އަޑިން ހަމްދަރުދީގެ އިޙްސާސެއް ކުރެވުނެވެ. މި ކުއްޖާ ދޫކޮށްލުމަށް ހިތުގެ ކޮންމެވެސް ހިސާބަކުން ބުނަމުން ދިޔައެވެ.\nއެހެނަސް އޭނާއަކީ އިންސާނެކެވެ!\nނަމަވެސް ހިތުގެ ބޮޑުބައެއް ގޮވަމުން ދިޔައީ އެވެސް އިންސާނެއް ކަމަށެވެ. ހައިކަން ފިލުވާލަދޭނެ ތާޒާ ޝިކާރައެއް ކަމަށެވެ. އެހެނަސް މިއަޑުތަކަށް ޔަރަސް ބީރުކަންފަތެއް ދިނެވެ. އޭނާ ބޭނުންވީ އެ އަންހެން ކުއްޖާ ދޫކޮށްލާށެވެ.\nއަހަންނަށް މިވަނީ ކީއްބާވައެވެ؟ މި ކުއްޖާގެ ފަރާތުން އަހަންނަށް ކުރިމަތި ވަމުން މިދަނީ ކޮންކަހަލަ ޖާދުވީ ބާރެއް ހެއްޔެވެ؟ ޔަރަސްގެ ހިތަށް އެތައް ސުވާލުތަކެއް ފުނިޖެހެން ފެށިއެވެ. ހަމަ އެއާއިއެކު އޭނާގެ ޢާއިލާއަށް މީގެ އެއްހާސް އަހަރު ކުރިން ކުޑަފޫޅުގެ އެ ދަރިފަސްކޮޅުން ކުރި ބަދު ދުޢާއާއި ޖެއްސި އެސްފީނާ މަތިން ހަނދާން އާވެގެން ދިޔައެވެ. އެ ހަނދާންތަކުން އެކަނިވެސް އޭނާގެ ފިޔަވަޅު ފަހަތަށް ޖައްސަން ނުޖެހޭކަން ނުހަނު ސާފެވެ. އެ ޙާދިސާއަށްފަހު އޭނާ އިންސާނުންނަށް ނަފުރަތު ކުރެއެވެ. ވޭތުވެދިޔަ ދިހަ ޤަރުނުވެސް އޭނާ ހޭދަކޮސްފައިވަނީ އެ ރުޅިވެރިކަން ދަމަހައްޓައި ވަރުގަދަ ކުރުމަށެވެ. މިހެން ހިތަށް އެރުމާއިއެކު ބިޝާރާގެ ނިޔަނެތިކަން އޭނާގެ ހަނދާނުން ކެހިގެން ދިޔައެވެ.\n"އަނިޔާ އޭ!! ކަލެއަށް؟" މިހެން ބުނުމާއިއެކު ޔަރަސް ބާރަށް ހޭންފެށިއެވެ. ހަމަ އެއާއިއެކު ރުކާދިމާއަށް ބިޝާރާ ގަޅުވާލިއެވެ. އެވަގުތު ބިޝާރާގެ ނޭވާ ހުއްޓިގެން ދިޔައެވެ. ކޮށިއަރާ ވައްތަރަކަށް ކެއްސަން ފެށުމާއިއެކު ބިޝާރާ އޯކަށް ދެމިގަތެވެ.\n"އަހަރެން ކަލެއަށް އަނިޔާއެއް ނުކުރާނަން!" ނުބައި ޒާތަކަށް ހީނލަމުން ރުޅިވެރިކަމާއި އެކު ބަރު އަޑަކުން ބުނަމުން ދިޔައެވެ. "އަހަރެން ކަލެއަށް ހާނީއްކަ ކުރާނަން، ކަލޭ ގައިގަ ތަޅާނަން، އަދި ކަލޭގެ ތި ބަލިކަށި ހަށިގަނޑު ކުދިކުދި ކޮށްލާނަން! އަދި އެކަން ކޮށްނިމިގެން އަހަރެން ކަލާގެ މަސްކޮޅެއް ކީއްކުރަން އިސްތައްޓެއްވެސް ދޫކޮށްނުލައި ކާލާނަން – އެވެސް ލަސްލަހުން، އަނިޔާވެރިކޮށް – އަދި އެނގޭތަ އޭރުވެސް ކަލޭ އޮންނާނީ ދިރިދިރި! އަހަރެން ކުރާ އަނިޔާގެ ކޮންމެ ޒައްރެއް ކަލެޔަށް ނިކަން ރަނގަޅަށް އިޙްސާސް ކުރެވެމުންދާނެ! ކަލޭގެ ހަށިގަނޑުގަ ހުރި ކޮންމެ ލެއި ތިއްކެއް އަހަރެންގެ ހަށިގަނޑަށް ދަމަމުން ދާނަން. އަދި ބުނަން، ކަލެޔަސް ނިކަން ވޭން އަޅާނެ!" މިހެން ބުނުމާއި އެކު އަނެއްކާވެސް ބިޝާރާގެ ހަށިގަނޑު ރުކަށް ގަޅުވާލިއެވެ. ހަމަ އެއާއި އެކު ބިޝާރާއަށް ކެހިވަރުގެ ފިޓެއް ޖެހިގެން ދިޔައެވެ. ޖެހުނުލެއް ބާރުކަމުން ރުކުން ހިކި ތޮށިކޮޅުކޮޅު ނެއްޓިގެން ގޮސް ބިޝާރާގެ ބޮލުގައި ޖަހާފައިވާ ދަތި ނެއްޓިގެން ރޫޅެން ތައްޔާރުވެފައިވާ އިސްތަސިގަނޑަށް އެޅުނެވެ.\nބިޝާރާގެ ނޭވާ ހަމައަކަށް އެޅުމުން ޔަރަސް އާއި ދުރަށް މޫނު އަނބުރާލިއެވެ. އެހެނަސް އޭނާއަށް ނޭނގި ކުރެވިގެންދިޔަ އެ ޙަރަކާތުން އޭނާގެ ކަނދުރާ އެއްކޮށް ހާމަވިއެވެ. ލިބުނު ފަހި ދަނޑިވަޅުގައި ޔަރަސް ބަލާކަށް ނުހުރެއެވެ. ވަގުތުން އެ ދޮން ކަނދުރާގައި އަނގަޖެހިއެވެ. ހަމައެއާއިއެކު އޭނާގެ ދިގު ދެ ފޭރާ ދަތް ކޮއްޕާލިއެވެ. އެއަށްފަހު އޭނާގެ އަނގަ ނައްޓުވާލިއެވެ. ހިތުން ލޭ ފޮނުވާ މައި ނާރު ހޯދުމަށެވެ. އެވަގުތު ބިޝާރާއަށް ޔަރަސްގެ އަނގަމަތި ފެނުމުން ހަޅޭއް ލަވައިގަތެވެ. ނަމަވެސް ޔަރަސް އިތުރު ވަގުތެއް ނަގައިނުލާ އަނެއްކާވެސް ދަތް ވައްދާލިއެވެ. ބިޝާރާއަށް ހެދުނުވަރަކަށް ގަދަ ހަދަމުން، ޔަރަސްގެ ގައިގައި ތަޅަމުން ދިޔައެވެ. ނަމަވެސް އެކަންވެސް ވީ ބޭކާރު ކަމަށެވެ. ބިޝާރާގެ ކޮންމެ ގަދަދެއްކުމެއް، ކޮންމެ ވަކި އަޅާލުމެއް ޔަރަސް އަށް ވީ އިތުރު ހިތްހަމަޖެހުމެއް ލިއްބައިދިން ކަމަށެވެ.\nއާދައިގެ ކަޓް އިންސި އަންހެނެއް!\nޔަރަސް، ބިޝާރާގެ ގައިން ބުއީ މިވަގުތަށް ވާވަރަށް ރަހަ ބަލައިލުމަށް ކުޑަ ލޭ ފޮދެކެވެ. އަދި ހިތްހަމަ ޖެހޭވަރަށް އޭނާއަށް އަނިޔާއެއް ނުކުރެވެއެވެ. ބިޝާރާގެ ގައިން ޔަރަސް ދޫކޮށްލުމާއިއެކު ބިންމައްޗަށް ކުޑަކަކޫ މައްޗަށް ވެއްޓުނެވެ. އޭރު ބިޝާރާ އަށް ގިސްލައި ރޮވެނީއެވެ. އެވަގުތު ޔަރަސް އަށް އެ ރީނދޫ ފިނިފެންމާ ފެނުނެވެ. ޔަރަސް އަށް ދިނުމަށް ބިޝާރާ ގެނައި ޚާއްޞަ މަލެވެ. ކިސަޑު ބިންމަތީގައި ބިޝާރާ އާއި ދާދި ގާތުގައި އެ މާ އޮތެވެ.\nރީނދޫ ފިނިފެންމަލުގެ މާނައަކީ ރަޙްމަތްތެރިކަމެވެ. ޔަރަސް، އޭނާއާއި ދިމާއަށް ބަލައިލި އިރު، އޭނާ ބިރުން ތުރުތުރު އަޅަމުން ދިޔައެވެ. ޔަރަސް އަށް ނޭނގުނަސް ބިޝާރާގެ ހިތްވެސް ޗިސްޗިސްވެ ކުދިކުދިވަމުން ދިޔައީ އޭނާގެ ގިސްލުން ތަކާއި އެކުގައެވެ.\nއެންމެފަހުން ބިޝާރާ ކޮޅަށް ތެދުވެއްޖެއެވެ. އޭރުވެސް އޭނާގެ ކަނދުރާ ދޮށުން ލޭ ފާއްދަމުން ދެއެވެ. އަތުގެ އިނލިތަކުން ލޭ ތިކި ޖަހަމުން ދިޔައެވެ. ތެދުވެގެން ގޮސް ފާޑަކަށް ރުކުގައި ލައްގަނެލިއެވެ.\nއަޅުގަނޑުގެ ވާހަކަތަކަށް ޝައުޤުވެރިވާ ފަރާތްތަކަށް


ބޭންކް އޮފް މޯލްޑިވްސް (ބީއެމްއެލް) ގެ ގއ. ވިލިނގިލީ ބްރާންޗް ފަޅާލި މައްސަލާގައި 11 މީހުން ހައްޔަރުކޮށް އޭގެ ތެރެއިން ހަތް މީހެއްގެ ބަންދުގެ މުއްދަތު އިތުރުކޮށްފައިވާ ކަމަށް...\nބޭންކް އޮފް މޯލްޑިވްސް (ބީއެމްއެލް)ގެ ގއ. ވިލިނގިލީ ބްރާންޗް ފަޅާލައި ވަގަށް ނެގި ފައިސާތަކުގެ ތެރެއިން 14 މިލިއަން ރުފިޔާ ފުލުހުން ހޯދައިފި އެވެ.\nއެސްޓާސްގެ ފިހާރައިން ލެޕްޓޮޕްތަކެއް ވަގަށް ނެގިކަމުގެ ތުހުމަތުގައި ހޯދަމުން އައި މީހަކު އެ ފިހާރައިގެ ތެރޭގައި ހުއްޓާ ހައްޔަރުކޮށްފި އެވެ.\nއައިޔޫއެމްގެ ލެޕްޓޮޕްތައް ހޯދައި 8މީހުން ހައްޔަރުކޮށްފި\nއިސްލާމިކް ޔުނިވާސިޓީ އޮފް މޯލްޑިވްސް (އައިޔޫއެމް) އިން ލެޕްޓޮޕްތަކެއް ވަގަށް ނެގި މައްސަލައާ ގުޅިގެން އަށް މީހަކު ހައްޔަރުކޮށްފި އެވެ.\nNovember 01, 2018 22\nވަގު ހުއްޓުވައި ސާމާނު އަތުލި މީހަކަށް ތައުރީފް\nއެސްޓާސްގެ ލެޕްޓޮޕް ވަގުން ވީޑިއޯ އިން ފަޅާއަރައިފި\nލެޕްޓޮޕްތައް ގެއްލުނަސް އިމްތިހާން ސައްހަވާނެ:އައިޔޫއެމް\nއިސްލާމިކް ޔުނިވާސިޓީ އޮފް މޯލްޑިވްސް (އައިޔޫއެމް)ގެ ލެކްޗަރާއިންގެ ލެޕްޓޮޕްތަކެއް ވަގަށް ނެގިޔަސް، އިމްތިހާނުތަކުގެ ސައްހަކަމަށް އެއްވެސް އަސަރެއް ނުކުރާނެ ކަމަށް އެ...\nމޯލްޑިވްގޭސްގެ ފައިސާތަކެއް ހުޅުމާލޭން ފޭރިގެންފި\nރާއްޖޭގައި ފުޅާ ދާއިރާއެއްގައި ކައްކާ ގޭސް ފޯރުކޮށްދޭ ކުންފުނި ކަމަށްވާ މޯލްޑިވްސް ގޭސްގެ ގިނަ އަދަދެއްގެ ފައިސާތަކެއް ހުޅުމާލެ އިން މިއަދު ފޭރިގަނެފި އެވެ.\nވައްކަން ކުރަނިކޮށް ދެ ވަގުން ހައްޔަރުކޮށްފި\nމާލޭގެ މޮބައިލް ފިހާރައެއްގެ ދޮރު ހަލާކުކޮށްލައިގެން ވަދެ، ވައްކަން ކުރަން އުޅުނު ދެ ވަގަކު، ރޭ ދަންވަރު ހައްޔަރުކޮށްފި އެވެ.\nރާއްޖޭގައި ފުޅާ ދާއިރާއެއްގައި މަސް އެކްސްޕޯޓް ކުރާ އެންސިސް ފިޝަރީޒްގެ 2.7 މިލިއަން ރުފިޔާ ފޭރިގަތް މައްސަލައިގައި އިތުރު ދެ މީހަކު އިއްޔެ ހައްޔަރުކޮށްފި އެވެ. އޭގެ ތެރޭގައި 25...\nފައިސާތަކަކާއެކު އެންސިސްގެ ފޭރުމާގުޅޭ މީހަކު ހައްޔަރަށް\nރާއްޖޭގައި ފުޅާ ދާއިރާއެއްގައި މަސް އެކްސްޕޯޓް ކުރާ އެންސިސް ފިޝަރީޒްގެ 2.7 މިލިއަން ރުފިޔާ ފޭރިގަތް މައްސަލާގައި އިތުރު ފިރިހެނަކު މިދިޔަ ބުރާސްފަތި ދުވަހު ހައްޔަރުކޮށްފި އެވެ. އޭރު އޭނާގެ އަތުން ހަ ލައްކައަށްވުރެ ގިނަ ރުފިޔާ ފެނިފައިވާ ކަމަށް ވެސް "މިހާރު"އަށް ވަނީ އެނގިފަ އެވެ.\nއަންހެނެއްގެ ދަބަސް ފޭރުނު މައްސަލަ ތަހުގީގުކުރަނީ\nރާއްޖޭގައި ފުޅާ ދާއިރާއެއްގައި މަހުގެ އުފެއްދުންތައް ތައްޔާރުކޮށް މަސް އެކްސްޕޯޓް ކުރާ އެންސިސް ފިޝަރީޒްގެ 2.7 މިލިޔަން ރުފިޔާ، ހުޅުމާލެ އިން ފޭރިގަތް މައްސަލައިގައި އިތުރު ދެ މީހަކު ހައްޔަރުކޮށްފި އެވެ.\nރާއްޖޭގައި ފުޅާ ދާއިރާއެއްގައި މަސް އެކްސްޕޯޓް ކުރާ އެންސިސް ފިޝަރީޒްގެ 2.7 މިލިޔަން ރުފިޔާ، ހުޅުމާލެއިން ފޭރިގަތް މައްސަލައިގައި ހައްޔަރުކުރި ހަ މީހުންގެ ތެރޭގައި އެ ކުންފުނީގެ ދެ މުވައްޒަފަކު ވެސް ހިމެނޭ ކަން "މިހާރު" އަށް އެނގިއްޖެ އެވެ.\nއިނާޔަތުގެފައިސާ ވަގަށް ނަގައިގެން މީހަކު ހައްޔަރުކޮށްފި\nގއ. ކޮލަމާފުށީ ކައުންސިލް އިދާރާގެ މުވައްޒަފުންގެ ރޯދަ އިނާޔަތުގެ ފައިސާ ބަހައްޓާފައި ހުރި ތިޖޫރި ފަޅާލައި އެ ފައިސާތައް ވަގަށް ނެގި މައްސަލައިގައި މީހަކު ހައްޔަރުކޮށްފި އެވެ.\nހުޅުމާލޭގައި ތިން ތަނަކުން ވައްކަންކޮށްފި\nހުޅުމާލޭގައި އޮފީހެއްގެ ތިޖޫރީ ފަޅާލަން އުޅުނު ބަޔަކު ހައްޔަރުކުރިތާ އެއް ދުވަސް ފަހުން، ރޭ ވެސް ތިން ތަނަކުން ވައްކަންކޮށްގެން ފުލުހުން މައްސަލަ ބަލަން ފަށައިފި އެވެ.


Raajje TV in hingi Telethon ehaa bodah kaamiyaabuvee keevve? Raajje.mv | Connecting the dots...\nރާއްޖެ ޓީވީން ހިންގި ޓެލެތޯން އެހާބޮޑަށް ކާމިޔާބުވީ ކީއްވެ؟\nރޮހިންޖާ މުސްލިމުންނަށް ދިމާވެފައިވާ ނިކަމެތި ޙާލު ދިވެހިންނަށް ތަސައްވުރު ކުރެވުން\nދިވެހި ރައްޔިތުންގެ ދީލަތި ކަމާއި އަނިޔާއަށް ނޫނެކޭ ބުނުން\nރާއްޖެ ޓީވީއާ ގުޅިގެން މަސައްކަތް މަސައްކަތް ކުރި ފަރާތްތައް\nރާއްޖެ ޓީވީ ދެކެވާ ލޯތްބާއި ކުރާ އިތުބާރު\nކ. މާލެ | އަހުމަދު މުހުސިނު | 12 ސެޕްޓެންބަރ 2017 | އަންގާރަ 18:37 | dhonbandaara | ރިޕޯޓު | 2,088\nރާއްޖެ ޓީވީން ހިންގި ޓެލެތޯން ފެށުމުގެ ތެރެއިން -- ފޮޓޯ:ރާއްޖެ އެމްވީ\nރޮހިންޖާ މުސްލިމުންނަށް އެހީވުމަށް ދިވެހި ރައްޔިތުންގެ ނަމުގައި ރާއްޖެ ޓީވީން ހިންގި ޓެލެތޯނަށް2މިލިއަނަށްވުރެ ގިނަ ރުފިޔާ ލިބުމާއެކު ރައްޔިތުންގެ ޝުކުރުތައް ރާއްޖެ ޓީވީއަށް އޮހެން ފެށިއެވެ. އޮފީހުގެ ފޯނަށް ބާރު ބޮޑުވެގެން ދިޔައިރު އަމިއްލަ ސްޓާފުންނަށް ކެނޑިނޭޅި ލިބެމުން ދިޔައީ ތައުރީފާއި ޝުކުރު އަދާކުރުމުގެ މެސެޖްތަކާއި ފޯނުކޯލް ތަކެވެ. ޓެލެތޯން ކާމިޔާބު ކަމުންނެވެ. ކުޑަކުޑަ ޓީމަކުން ކުރި މަސައްކަތުން އެހާ ފުރިހަމަ ނަތީޖާއެއް ނެރުނީތީއެވެ.\nޙަޤީގަތުގައިވެސް ރާއްޖެ ޓީވީން އިސްނަގައިގެން ހިންގި ޓެލެތޯނަކީ ކާމިޔާބު ޓެލެތޯނެއްކަން މުޅި ރާއްޖެ ޤަބޫލް ކޮށްފިއެވެ. އަމިއްލަ ޓީވީޗެނަލަކުން އެހާމެ މަދު ވަސީލަތާއެކު ކުޑަކުޑަ ޓީމަކުން އެހިންގި ގިނަ ޙަރަކާތްތަކާއެކު4މިލިއަނަށް ވުރެ ގިނަ ރުފިޔާ މިވަނީ ލިބިފައެވެ. ސުވާލަކީ މި ޓެލެތޯން ކާމިޔާބު ޓެލެތޯނަކަށް ވެގެން ދިޔައީ ކީއްވެގެންހޭ ކުރެވޭ ބޮޑު ސުވާލެވެ.އެގޮތުން މި ޓެލެތޯން ކާމިޔާބު ވުމުގައި ވަރަށް ގިނަ ސަބަބުތައް ހުރިކަމަށް ބެލެވެއެވެ.\nދިވެހިންނަކީ އެއްވެސް ބަޔަކަށް އަނިޔާ ލިބޭކަށް އެދޭ ބައެއް ނޫނެވެ. އެފަދަ އަނިޔާތައް ލިބޭ މީހުންނާމެދު ހަމްދަރުދީވެ އެކަމުން އެމީހުން ސަލާމަތް ކުރުމަށް ނުހަނު ބޭނުންވާ ބައެކެވެ. ހަމަ އެހެންމެ ހާލުގައި ޖެހިފައިވާ ފަރާތްތަކަށް އެހީވުމަކީ ދިވެހިންގެ އަބަދުވެސް އުފަލެކެވެ. ދިވެއްސަކަށް ވީތީ ފަޚުރުވެރިވެވޭ ދިވެހިންގެ މާތް ސިފައެކެވެ. އެބީދައިން ރޮހިންޖާ މުސްލިމުންށް ކުރާ އަނިޔާތަކަކީ ދިވެހިންނަށް ބަލައިގަނެވޭ ކަމަކަށް ނުވެއެވެ. އެވެރިންނަށް ކުރިމަތިވެފައިވާ އެހިތާމަވެރި ހިތްދަތި ހާޅު ދިވެހިންނަށް ބަލާކަށް ކެތެއް ނުކުރެވުނެވެ.\nއެކަން އިތުރަށް ދިވެހިންނަށް ވިސްނައިދެވޭތޯ ރާއްޖެ ޓީވީން ލައްކަ މަސައްކަތް ވަނީ ކޮށްފައެވެ. ޓެލެތޯންގައި ބޭނުންކުރި ކެޕްޝަން ތަކެވެ. ތަފާތު ވީޑިއޯ ލަވަތަކެވެ. ހެޔޮ އެދުނު ފަރާތްތަކުން ހަދިޔާކޮށްދިން އަސަރުގަދަ ލަވަތަކާއި ޅެންތަކެވެ. ހާލަތު ބަޔާންކޮށް ރާއްޖެ ޓީވީން ތައްޔާރުކުރި ދިރާސާ ރިޕޯޓްތަކެވެ. އެރިޕޯޓްތަކުގެ އަސަރު ގަދަ ކުރުމުގެ ގޮތުން ބޭނުން ކުރެވުނު ރޮހިންޖާ މުސްލިމުންނަށް ލިބެމުންދިޔަ އަނިޔާތަކުގެ ވީޑިއޯތަކެވެ. ޓެލެތޯން ތެރެއިން ގެނެވުނު މެހެމާނުން ދެއްވި އަގުހުރި ނަސޭހަތްތަކެވެ. ޚާއްޞަކޮށް ދީނީގޮތުން މިފަދަ ހާޅަތްތަކުގައި ކަންކުރަންވީ ގޮތާއި އެހީތެރިވުމުގެ މާތްތަކަމުގެ މައްޗަށް ދެއްވި ފަތުވާތަކެވެ.\nމިކަން ޙާސިލް ކުރުމުގައި ރާއްޖެ ޓީވީން ވަނީ ރާއްޖޭގެ އެއްވެސް މީޑިއާކަށް ނުލިބޭ ޝަރަފެއްވެސް ހޯދާފައެވެ. ރޮހިންޖާ މުސްލިމުންގެ ތެރެއިން ސަލާމަތުން ނިކުމެ ހުންނެވި އެޤައުމުގެ އިސްމީހެއްގެ ވީޑިއޯ އިންޓަރވިއު ގެނެސްދިނުމެވެ. އދ އިން މިޔަންމާއަށް ކަނޑައަޅާފައި ހުންނަ ޚާއްޞަ މަންދޫބުގެ ވީޑިއޯ އިންޓަރވިއު ހަމަ އެކަނި ގެނެސްދިން ބަޔަކީ ރާއްޖެ ޓީވީ ކަމަށް ވުމެވެ.\nރާއްޖެޓީވީން އިސްނަގައިގެން ހިންގި ޓެލެތޯންގެ އެންމެބޮޑު ޝުކުރެއް ޙައްޤުވަނީ ދިވެހި ރައްޔިތުންނަށެވެ. އެފައިސާ ހަދިޔާކުރި އެންމެހާ ދިވެހިންނަށެވެ. ރާއްޖެ ޓީވީން ބެހެއްޓި ފަންޑުފޮށްޓަށް ފައިސާ އެޅުން އެއީ ގިނަ ބައެއްގެ އުފަލެއް ކަމުގައި ދެކުނެވެ. ކޮންމެ މީހަކުވެސް އެމީހަކަށް ލިބުނު ވަރަކުން ވަނީ އެހީވެފައެވެ. ރާއްޖެ ޓީވީ ދޮރުމަތިން ހުރަސްކުރި ކޮންމެ މީހަކުހެން ވަނީ އެފޮއްޓަށް އެހީވެފައެވެ. ކަމާ ކަންފަށާ އެފޮއްޓަށް ފައިސާއަޅަން އެތައް ބަޔަކު އައެވެ. ނާދެވި ގޭގައި ތިބެގެންވެސް އެތައް ބަޔަކު ވަނީ އެސްއެމްއެސްއިންނާއި ބޭންކް އެކައުންޓް މެދުވެރިކޮށް ފައިސާ ހަވާލުކޮށްފައެވެ. ވެހެމުންދިޔަ ވާރޭގައި ތެމި ފޯވެގެން ކުޑަކުޑަކުދިންވެސް ވަނީ އެމީހުންގެ ވަކިލާރިކޮޅު ފަންޑުފޮއްޓަށް އަޅާފައެވެ. ބޮޑެތި ވިޔަފާރި ކުންފުނިތަކުން ފެށިގެން އާދައިގެ ކަންމަތީ ފިހާރަތަކުގެ ދުވަހުގެ ސޭލްސްގެ އިންސައްތައެއް ވަނީ ހަދިޔާކޮށްފައެވެ. ކުންފުނިތަކުގެ މުވައްޒަފުންގެ ދުވަހުގެ މުސާރަ ވަނީ ހަވާލުކޮށްފައެވެ.\nމާލޭގެ އިތުރުން ރަށްރަށުން ވެސް މިޓެލެތޯން ކާމިޔާބު އެއްޗަކަށް ހެދުމަށް ބުރަ މަސައްކަތެއް އެރަށްރަށުގެ ރައްޔިތުންނާ ކައުންސިލްތަކުން ވަނީ ކޮށްފައެވެ. އެރަށްރަށުގައި ބެހެއްޓި ފޮށިތަކަށް ވަނީ ގިނަ އެހީތަކެއް ވެފައެވެ.4މިލިއަނަށްވުރެ ގިނަ ރުފިޔާ ހަމަ ވުމުގައި އެފަރާތްތަކުގެ ހިއްސާ ވަރަށް ބޮޑެވެ.\nރާއްޖެ ޓީވީއަށް މިކަމުގައި އެހީތެރިކަން ފޯރުކޮށްދިން ފަރާތްތައް މަދެއް ނޫނެވެ. ފޮށްޓަށް ފައިސާއެޅި އެންމެހާ ރައްޔިތުންގެ އިތުރުން ބޮޑު ޝުކުރެއް ޙައްޤުވާއެއްބަޔަކީ އެފަރާތްތަކެވެ. ރާއްޖެ ޓީވީގެ ބައެއް ސްޕޮންސަރުންނާއި ވިޔަފާރި ޖަމްއިއްޔާތަކެވެ. ލަވަހަދައިދިން ފަރާތްތަކާއި ބައެއް ޓެކްސީ ސެންޓަރުތަކެވެ. ރަށްރަށުގެ ކައުންސިލްތަކާއި އެރަށްރަށުގެ ބައެއް ވިޔަފާރިވެރިން އަދި އާއްމު ރައްޔިތުންނެވެ. މެހެމާނުންނެވެ. މެހެމާނުން ހަމަޖެއްސުމާއި ރާއްޖެ ޓީވީގެ ސްޓާފެއްހެން ހުއްޓުމެއްނެތި މަސައްކަތް ކުރެއްވި އަހުމަދުﷲ އެވެ.\nރާއްޖެ ޓީވީއަކީ ރާއްޖޭގެ އެންމެ ގިނަބަޔަކު ބަލާ ދިވެހިރާއްޖޭގެ ނަމްބަރވަން ޓީވީ ޗެނަލެވެ. އެޗެނަލާއި އެޗެނަލްގެ މުވައްޒަފުންދެކެ ދިވެހިރައްޔިތުން ވަނީކީ އަމަށަކު ލޯތްބެއް ނޫނެވެ. ކުރަނީކީ އާދައިގެ އިތުބާރެއް ނޫނެވެ. އެމޭރުމުން ރާއްޖެޓީވީން ހިންގި ޓެލެތޯން ކާމިޔާބު ވުމުގެ އެންމެ ބޮޑު އެއް ސިއްރަކީ އެކަމެވެ. ރާއްޖެ ޓީވީން ކުރާ ކަމަކަށް ވީތީ ރައްޔިތުންދިން ތަރުހީބެވެ. ބެލުންތެރިން ބެހެއްޓި ގާތްކަމެވެ. ރާއްޖެ ޓީވީން ކުރާ ޤައުމީ މަސައްކަތައް ދިން އެއްބާރުލުމެވެ. އަބަދުވެސް ރާއްޖެ ޓީވީއަށް ކާމިޔާބަށް އެދޭ ރާއްޖެ ޓީވީގެ ފޭނުން ވެދިން އެހީތެރިކަމެވެ. އެއިތުބާރު އިތުރަށް ދެމެހެއްޓުމަށްވެސް ރާއްޖެ ޓީވީން އެޅި ފިޔަވަޅުތަކެވެ. ރާއްޖެ ޓީވީން އިސްނަގައިގެން ކަންކުރި ނަމަވެސް މުޅި ޤައުމުގެ އެންމެންގެ ނަމުގައި މިކަން ކުރުމެވެ. ފައިސާ ހަވާލުކޮށްދޭނީ ދެވިހި ރެޑް ކްރެސެންޓްއާ ގުޅިގެން ކަމެވެ. ފައިސާގެ ކަންކަމުގައި ދެފުށް ފެންނަ ގޮތަކަށް ކަންކުރުމާއި އޭގައި އެއްވެސް ގޯހެއް އުޅުނަ ނުދިނުމުގެ ގޮތުން ބޭނުންކުރި މިނިވަން އޮޑިޓް ފާމެވެ.\nކޮންމެއަކަސް ދިވެހި ރައްޔިތުންގެ ނަމުގައި ރާއްޖެ ޓީވީން ހިންގި ޓެލެތޯން މިވަނީ ވަރަށް ބޮޑަށް ކާމިޔާބުވި ހަރަކާތަކަށް ވެފައެވެ. ރާއްޖެޓީވީގެ ހީވާގި މުވައްޒަފުންނާ މެނޭޖްމަންޓް ގުޅިގެން ހިންގި މިހަރަކާތުން އަނެއްކާވެސް މިވަނީ އިތުރު ހަރުފަތެއް ގިރާ ކުރެވިފައެވެ. ރައްޔިތުންގެ ލޯބި އިތުރަށް ލިބި ރާއްޖެ ޓީވީއަށް ކުރާ އިތުބާރު އެތައް ގުނައަކަށް އިތުރުވެފައެވެ. ހަމަ އެހެންމެ ރާއްޖެ ޓީވީ މެދުވެރިވެގެން ދިވެހިރައްޔިތުންނަށް ރީތި ނަމެއް ލިބުނީތީ އެއުފާވެސް ހާސިލް ކުރެވިފައެވެ.\nGaamu keeh vaanee raajein falhurasheh sarukaarun hadaidheefaenikamethi muslimunnah hiyaavahikameh dhiniyya...gaamu sarukaarah libey rufiyaa thakeh ves madeh nuvaane..aharemen ves beynun emyhunnah eheevaan.veriyakah huri meehaage dharaja ves mathiverive meehunge heyo dhua ves libeyne


(1،2،3) ސަފުސަފަށް ތިއްބަވާ ملائكةންނާއި، އުރެދުންތަކުން މީސްތަކުން ދުރުކުރައްވާ ملائكةންނާއި، قرآنކިޔަވައިވިދާޅުވާ ملائكةން ގަންދެއްވައި وحىކުރައްވަމެވެ.\n(4) ހަމަކަށަވަރުން، ތިޔަބައިމީހުންގެ إلهއަކީ އެއްކައުވަންތަ ރަސްކަލާނގެކަން ކަށަވަރެވެ.\n(5) (އެކަލާނގެއީ) އުޑުތަކާއި، ބިމާއި، އެދެމެދުގައިވާ ތަނާއި، ތަރިރުހަނދުއަރާ އުދަރެސްތަކުގެ ވެރިރަސްކަލާނގެއެވެ.\n(6) ހަމަކަށަވަރުން، ތިމަންރަސްކަލާނގެ އަލިގަދަ ތަރިތަކުގެ ޒީނަތްތެރިކަމުން އެންމެކައިރި އުޑު ޒީނަތްތެރި ކުރެއްވީމެވެ.\n(7) އަދި ނުކިޔަމަންތެރި ކޮންމެ شيطانއެއްގެ ކިބައިން އެ އުޑު ރައްކާތެރިކުރެއްވީމެވެ.\n(8) މަތިވެރިވެގެންވާ جماعةން ދައްކަވާ ވާހަކަފުޅަށް (އެބަހީ: ملائكةން ދައްކަވާ ވާހަކަފުޅަށް) އަޑުއެހުމަކަށް އެ شيطانންނަށް ކުޅަދާނަވެގެންނެއް ނުވެތެވެ. އަދި ހުރިހާ ފަރާތަކުން އެ شيطانންނާ ދިމާޔަށް ގިނިހިލަ އުއްކަވާނެތެވެ.\n(9) ބޭރުކޮށް ފައްސައިލުމުގެ ގޮތުންނެވެ. އަދި ކެނޑިގެންނުދާނެ عذاب އެއުރެންނަށް ހުށްޓެވެ.\n(10) ކުއްލިގޮތެއްގައި ސިއްރުން އެހުމެއް އަހައިފި شيطانއަކު މެނުވީއެވެ. ފަހެ،\n(11) ފަހެ، ކަލޭގެފާނު އެއުރެންނާ سؤالކުރައްވައިބައްލަވާށެވެ! އުނދަގޫކަންބޮޑީ، އެއުރެން ހެއްދެވުންހޭ؟ ނުވަތަ ތިމަންރަސްކަލާނގެ ހެއްދެވި އެނޫންތަކެތިހޭ؟ ހަމަކަށަވަރުން، ތިމަންރަސްކަލާނގެ އެއުރެން (އެބަހީ: އިންސާނުން) ހެއްދެވީ ތަތްލާ މަށިންނެވެ.\n(12) އަދި ކިއެއްތަ! (އެއުރެން ދޮގުކުރާ ކަމާމެދު) ކަލޭގެފާނު عجائبވެވަޑައިގެންނެވީމުއެވެ. އަދި އެއުރެން އެކަމަށް ފުރައްސާރަކޮށް އުޅެތެވެ.\n(13) އަދި އެއުރެންނަށް ހަނދުމަކޮށްދެއްވައިފިނަމަ، އެއުރެން ހަނދުމައެއް ނުކުރެތެވެ.\n(14) އަދި އެއުރެންނަށް معجزةއެއް ފެނިއްޖެނަމަ، އެއުރެން ފުރައްސާރަކޮށް އުޅެތެވެ.\n(15) އަދި އެއުރެން ބުނޫއެވެ. މިއީ، ފާޅުވެގެންވާ ޖާދޫއެއްކަމުގައި މެނުވީ ނުވެތެވެ.\n(16) ތިމަންމެން މަރުވެ، ވެއްޔަށާއި ކަށިތަކަކަށް ވެއްޖެހިނދު، ހަމަކަށަވަރުން، ތިމަންމެންނަކީ، އަލުން ދިރުމަކަށް ފޮނުއްވާނެ ބަޔަކުހެއްޔެވެ؟\n(17) އަދި ތިމަންމެންގެ އިސްވެދިޔަ ކާބަފައިންވެސް ހެއްޔެވެ؟\n(18) ކަލޭގެފާނު ވިދާޅުވާށެވެ! އާނއެކެވެ! ތިޔަބައިމީހުން ނިކަމެތިވެގެންވާ حالގައެވެ.\n(19) ފަހެ، އެކަންތައް ވާނެކަން ކަށަވަރީ، ބިރުވެރި އެންމެ އަޑަކުންނެވެ. ފަހެ، އެހާރުން، އެއުރެން (ތެދުވެ) ބަލަން ތިބޭނެތެވެ.\n(20) އަދި އެއުރެން ބުނާނެތެވެ. އޭ ތިމަންމެންނަށްހުރި ހަލާކެއްގެ ބޮޑުކަމާއެވެ! މިއީ قيامةދުވަހެވެ.\n(21) މިއީ ތިޔަބައިމީހުން އެދުވަހަކާމެދު ދޮގުކޮށް އުޅުނު ނިޔާކުރެއްވުމުގެ ދުވަހެވެ.\n(22،23) (ملائكةންނަށް އަންގަވާނެތެވެ.) އަނިޔާވެރިވީ މީހުންނާއި، އެއުރެންގެ (އެފަދަ) އަނބިންނާއި، އަދި اللَّه ފިޔަވައި އެއުރެން އަޅުކަންކޮށްއުޅުނު ތަކެތި އެއްކުރައްވާށެވެ! ފަހެ، އެއުރެންނަށް ނަރަކައިގެ މަގަށް މަގުދައްކަވާށެވެ!\n(24) އަދި އެއުރެން ހުއްޓުވާށެވެ! ހަމަކަށަވަރުން، އެއުރެންނީ سؤالކުރައްވާނޭ ބަޔެކެވެ.\n(25) (މިއަދު) ތިޔަބައިމީހުން އެކަކު އަނެކަކަށް އެހީނުވަނީ ކީއްވެގެންހެއްޔެވެ؟\n(26) އަދި ކިއެއްތަ! އެއުރެން މިއަދު ތިބީ ކިޔަމަންވެ ބޯލަނބައިގެންނެވެ.\n(27) އަދި އެކަކު އަނެކަކާ سؤالކުރަމުން އެއުރެންގެ އެއްބަޔަކު އަނެއްބަޔަކުގެ ގާތަށް ކުރިމަތިލައި އަންނާނެތެވެ.\n(28) (މަގުފުރެއްދި މީހުންނަށް) އެއުރެން ބުނާނެތެވެ. ހަމަކަށަވަރުން، ތިމަންމެންގެ ކައިރިޔަށް ތިޔަބައިމީހުން ކަނާތްފަރާތުން އަންނަކަމުގައިވީމުއެވެ.\n(29) އެއުރެން ބުނާނެތެވެ. އަދި ކިއެއްތަ! ތިޔަބައިމީހުން مؤمنން ކަމުގައި ނުވަމުއެވެ.\n(30) އަދި ތިޔަބައިމީހުންގެ މައްޗަކަށް ތިމަންމެންނަކަށް ބާރެއް ލިބިގެނެއް ނުވެއެވެ. އަދި ކިއެއްތަ! ތިޔަބަައިމީހުންވީ (ފުރެދުމުގައި) ހައްދުފަހަނަޅައިފައިވާ ބަޔަކު ކަމުގައެވެ.\n(31) ފަހެ، ތިމަންމެންގެ މައްޗަށް، ތިމަންމެންގެ ވެރިރަސްކަލާނގެ عذابގެ ބަސްފުޅު حقވެއްޖެއެވެ. ހަމަކަށަވަރުން، ތިމަންމެންނީ عذابގެ ރަހަ ދެކޭނޭ ބަޔެއްކަން ކަށަވަރެވެ.\n(32) ފަހެ، ތިމަންމެން ތިޔަބައިމީހުން މަގުފުރެއްދީމުއެވެ. އަދި ހަމަކަށަވަރުން، ތިމަންމެންވީ، މަގުފުރެދިގެންވާ ބަޔަކު ކަމުގައެވެ.\n(33) ފަހެ، ހަމަކަށަވަރުން، އެއުރެންނީ އެދުވަހުން عذابގައި ބައިވެރިވެގެންވާ މީހުންނެވެ.\n(34) ހަމަކަށަވަރުން، ކުށްވެރިންނާމެދު، ތިމަންރަސްކަލާނގެ ކަންތައްކުރައްވަނީ އެފަދައިންނެވެ.\n(35) ހަމަކަށަވަރުން، اللَّهމެނުވީ إلهއަކު ނުވާކަމަށް އެއުރެންނަށް ބުނެފިހިނދަކު އެއުރެން ބޮޑާވެގަންނަކަމުގައިވޫއެވެ.\n(36) އަދި އެއުރެން ބުނެތެވެ. ހަމަކަށަވަރުން، މޮޔަވެފައިވާ ޅެންވެރިޔެއްގެ ބަހަށް، ތިމަންމެންގެ إلهންތައް ތިމަންމެން ދޫކޮށްލާނެ ހެއްޔެވެ؟\n(37) އަދި ކިއެއްތަ! އެކަލޭގެފާނު ވަޑައިގަތީ، حق دينއާއިގެންނެވެ. އަދި އެކަލޭގެފާނު (ކުރީގެ) رسولން ތެދުކުރެއްވިއެވެ.\n(38) ހަމަކަށަވަރުން، ތިޔަބައިމީހުންނީ، ވޭންދެނިވި عذابގެ ރަހަ ދެކޭނޭ ބަޔަކުކަން ކަށަވަރެވެ.\n(39) އަދި ތިޔަބައިމީހުން ކޮށްއުޅުނު عملއަކަށްމެނުވީ، ތިޔަބައިމީހުންނަކަށް ޖަޒާއެއް ނުދެއްވާނެތެވެ.\n(40) خيارކުރައްވާފައިވާ، اللَّهގެ އަޅުން މެނުވީއެވެ.\n(41) އެއުރެންނަށްޓަކައި އެނގިގެންވާ رزقވެއެވެ.\n(42) (އެއީ) މޭވާތަކެވެ. އަދި އެއުރެންނީ މާތްކުރައްވާފައިވާ ބަޔެކެވެ.\n(43) نعمةގެ ސުވަރުގެތަކުގައެވެ.\n(44) ދާންތަކެއްގެ މަތީގައެވެ. އެކަކު އަނެކަކަށް ކުރިމަތިލައިގެންނެވެ.\n(45) ހިނގަހިނގާ ހުންނަ އާރަކުން ނެގޭ ބުއިމެއްގެ ތަށިތަކާއިގެން އެއުރެންގެ މެދުގައި ބުރުޖެހޭނެތެވެ.\n(46) ބޯމީހުންނަށް މީރު، ހުދުކުލައިގެ ބުއިމެކެވެ.\n(47) އެ ބުއިމުގައި ބޯއެނބުރުމެއްނެތެވެ. އަދި އޭގެސަބަބުން، މަސްތުވެގެންދާނޭ ބަޔަކު ކަމުގައި އެއުރެން ނުވެތެވެ.\n(48) އަދި ކަޅިރަވަ ތޫނު، عفةތެރި حورالعينން އެއުރެންގެ ގާތުގައިވެއެވެ.\n(49) ރައްކާތެރި ކުރައްވާފައިވާ (މާދޫނި) ބިސްފަދައިން އެކަނބަލުންވެއެވެ.\n(50) ފަހެ، އެކަކު އަނެކަކާ سؤالކުރަމުން އެއުރެންގެ އެއްބަޔަކު އަނެއްބަޔަކާ ކުރިމަތިލައި އަންނާނެތެވެ.\n(51) އެއުރެންގެ ތެރެއިން ބުނާމީހަކު ބުނާނެތެވެ. ހަމަކަށަވަރުން، ތިމަންނާއަށް އެކުވެރިޔަކު ވިއެވެ.\n(52) އެ އެކުވެރިޔާ ބުނެއުޅެތެވެ. ހަމަކަށަވަރުން، ތިބާވަނީ ތެދުކުރާ މީހުންގެ ތެރެއިންހެއްޔެވެ؟\n(53) ތިމަންމެން މަރުވެ، ވެއްޔަށާއި ކަށިތަކަކަށްވެއްޖެހިނދު ހަމަކަށަވަރުން، ތިމަންމެންނީ ޖަޒާލިބޭނޭ ބަޔަކުހެއްޔެވެ؟\n(54) އޭނާ ބުނާނެތެވެ. ތިޔަބައިމީހުން ބަލަން ބޭނުންހެއްޔެވެ؟\n(55) ދެން އޭނާ ބަލައިލިއެވެ. ފަހެ، ނަރަކައިގެ މެދުތެރޭގައި އެ އެކުވެރިޔާ ވަނިކޮށް އޭނާޔަށް ފެނުނެވެ.\n(56) އޭނާ ބުނާނެތެވެ. اللَّه ގަންދީ ބުނަމެވެ. ހަމަކަށަވަރުން، ކަލޭ ތިމަން ހަލާކުކޮށްލުމާ ގާތްކުޅައީމުއެވެ.\n(57) އަދި ތިމަންގެ ވެރިރަސްކަލާނގެ نعمةދެއްވާފައިނުވާނަމަ، (عذابގެ ތެރެޔަށް) حاضرކުރައްވާފައިވާ މީހުންގެތެރެއިން ތިމަންވެއްޖައީސްކަން ކަށަވަރެވެ.\n(58،59) ފަހެ، ފުރަތަމަ ފަހަރު މަރުވުންމެނުވީ، މަރުނުވެ ދެމިތިބޭނޭ ބަޔަކުކަމުގައި އަހަރެމެން ނުވޭހެއްޔެވެ؟ އަދި عذابލިބޭނޭ ބަޔަކުކަމުގައި އަހަރެމެން ނުވަމުއެވެ.\n(60) ހަމަކަށަވަރުން، ބޮޑުވެގެންވާ نصيبލިބުމަކީ މިއީކަން ކަށަވަރެވެ.\n(61) عملކުރާ މީހުން މިފަދަކަންތައް ލިބިގަތުމަށްޓަކައި عملކުރާހުށިކަމެވެ!\n(62) ضيافةއެއްގެގޮތުން މޮޅީ އެތަންހެއްޔެވެ؟ ނުވަތަ زقّومގަސް ހެއްޔެވެ؟\n(63) ހަމަކަށަވަރުން، އަނިޔާވެރިންނަށްއޮތް امتحانއެއްކަމުގައި ތިމަންރަސްކަލާނގެ\n(64) ހަމަކަށަވަރުން، އެއީ ނަރަކައިގެ އަޑިން ފަޅައިގެންހެދޭ ގަހެކެވެ.\n(65) އޭގެ މޭވާ، شيطانންގެ ބޯތަކެކޭ އެއްފަދައެވެ.\n(66) ފަހެ، ހަމަކަށަވަރުން، އެއުރެންނީ އެއިންކާނޭ ބަޔަކުކަން ކަށަވަރެވެ. އަދި\n(67) ދެން ހަމަކަށަވަރުން، އޭގެމައްޗަށް ކެކިކެކިހުންނަ ހޫނުފެނުގެ ގިރުމެއް (އެބަހީ: زقّومއާއި ހޫނުފެނާ އެކުވެފައިވާ ދިޔަވަރެއްް) އެއުރެންނަށްވާކަން ކަށަވަރެވެ.\n(68) ދެން ހަމަކަށަވަރުން، އެއުރެން އެނބުރި ދިޔުންވަނީ ނަރަކަޔަށްކަން ކަށަވަރެވެ.\n(69) ހަމަކަށަވަރުން، އެއުރެންގެ ކާބަފައިން މަގުފުރެދިފައިވާތީ، އެއުރެން ދުށްޓެވެ.\n(70) ފަހެ، އެއުރެން އެ ކާބަފައިންގެ ފިޔަވަޅުތަކުގެ މަތީގައި ހިނގައިދިޔުމަށް އަވަސްވެގަނެތެވެ.\n(71) ހަމަކަށަވަރުން، އިސްވެދިޔަމީހުންކުރެ ގިނަމީހުން އޭގެކުރިންވަނީ މަގުފުރެދިފައެވެ.\n(72) އަދި ހަމަކަށަވަރުން ތިމަންރަސްކަލާނގެ އެއުރެންގެ ތެރެޔަށް إنذارކުރައްވާ رسولން ފޮނުއްވީމެވެ.\n(73) ފަހެ، إنذارވެވުނު މީހުންގެ ނިމުންއޮތީ ކޮންފަދައަކުންކަން ކަލޭގެފާނު ދެކެވަޑައިގަންނަވާށެވެ!\n(74) اللَّهގެ، خيارކުރައްވާފައިވާ އަޅުން މެނުވީއެވެ.\n(75) ހަމަކަށަވަރުން، نوحގެފާނު ތިމަންރަސްކަލާނގެއަށް (އެހީއަށްއެދި) ގޮވައިލެއްވިއެވެ. ފަހެ (އެކަލޭގެފާނަށް) އިޖާބަދެއްވި ރަސްކަލާނގެ މޮޅުކަމާއެވެ!\n(76) އަދި ތިމަންރަސްކަލާނގެ އެކަލޭގެފާނާއި، އެކަލޭގެފާނުގެ أهلވެރިން ބޮޑުވެގެންވާ ހިތާމައިން (އެބަހީ: غرقން) ސަލާމަތްކުރެއްވީމެވެ.\n(77) އަދި ދެންތިބި ބަޔަކީ، އެކަލޭގެފާނުގެ ދަރިކޮޅުކަމުގައި ތިމަންރަސްކަލާނގެ ލެއްވީމެވެ.\n(78) އަދި ފަހުން އަންނަނިވި أمّةތަކުގެ މެދުގައި އެކަލޭގެފާނަށް ރިވެތި ثناء ލެހެއްޓެވީމެވެ.\n(79) عالمތަކުގައި نوحގެފާނުގެ މައްޗަށް سلامހުށްޓެވެ.\n(80) إحسانތެރިންނަށް ހަމަކަށަވަރުން، ތިމަންރަސްކަލާނގެ ޖަޒާދެއްވަނީ އެފަދައިންނެވެ.\n(81) ހަމަކަށަވަރުން، އެކަލޭގެފާނުވަނީ، ތިމަންރަސްކަލާނގެ مؤمنއަޅުންގެ ތެރެއިންނެވެ.\n(82) ދެން ތިމަންރަސްކަލާނގެ އެހެންމީހުން (އެބަހީ: كافرން) غرقކުރެއްވީމެވެ.\n(83) ހަމަކަށަވަރުން، އެކަލޭގެފާނުންގެ ގޮތަށް تبعވެގެންވާ މީހުންގެ ތެރެއިން إبراهيمގެފާނުވެއެވެ.\n(84) (އެއީ) ސަލާމަތުންވާ ހިތަކާއިގެން އެކަލޭގެފާނުގެ ވެރިރަސްކަލާނގެ حضرةއަށް توجّهވެވަޑައިގެންނެވި ހިނދުގައެވެ.\n(85) (އެއީ) އެކަލޭގެފާނުގެ ބައްޕައަށާއި، އެކަލޭގެފާނުންގެ قومގެމީހުންނަށް އެކަލޭގެފާނު ވިދާޅުވިހިނދުގައެވެ. ތިޔަބައިމީހުން ތިޔަ އަޅުކަންކުރަނީ ކޮންއެއްޗަކަށް ހެއްޔެވެ؟\n(86) اللَّهފިޔަވައި ދޮގު إلهންތަކަކަށް ތިޔަބައިމީހުން އެދެނީ ހެއްޔެވެ؟\n(87) ފަހެ، عالمތަކުގެ ވެރިރަސްކަލާނގެއާމެދު، ތިޔަބައިމީހުން ހީކުރަނީ ކީކޭހެއްޔެވެ؟\n(88) ފަހެ (އެއުރެންގެ عيدއަކަށް ނުކުމެވަޑައިގަތުމަށް ދެންނެވުމުން) އެކަލޭގެފާނު ފުން ނަޒަރަކުން ތަރިތަކަށް ބައްލަވައިލެއްވިއެވެ.\n(89) ދެން ވިދާޅުވިއެވެ. ހަމަކަށަވަރުން، އަހުރެންނީ ބަލިމީހަކީމެވެ.\n(90) ދެން އެއުރެން އެކަލޭގެފާނަށް ފުރަގަސްދީ ހިނގައްޖައޫއެވެ.\n(91) ފަހެ، އެކަލޭގެފާނު އެއުރެންގެ إلهންތަކުގެ ކައިރިޔަށް ޖެހިވަޑައިގެން ވިދާޅުވިއެވެ. ކަލޭމެން ނުކަނީހެއްޔެވެ؟\n(92) ކަލޭމެން ބަސްނުމޮށެނީ ކީއްވެގެން ހެއްޔެވެ؟\n(93) ފަހެ، އެކަލޭގެފާނު އެތަކެތީގެ ކައިރިޔަށް ޖެހިވަޑައިގެން ކަނާތްޕުޅުން އެތަކެތީގައި ޖެއްސެވިއެވެ.\n(94) ފަހެ، އެއުރެން އެކަލޭގެފާނުގެ އަރިހަށް އަވަސްވެގަނެގެން އައޫއެވެ.\n(95) އެކަލޭގެފާނު ވިދާޅުވިއެވެ. ތިޔަބައިމީހުން ކޮށައި މަށައިގެންހަދާ ތަކެއްޗަށް ތިޔަބައިމީހުން އަޅުކަންކުރަނީ ހެއްޔެވެ؟\n(96) އަދި ތިޔަބައިމީހުންނާއި، ތިޔަބައިމީހުން ކުރާހާކަމެއް ހެއްދެވީ اللَّهއެވެ.\n(97) އެއުރެން ބުނޫއެވެ. އެކަލޭގެފާނަށްޓަކައި ބިނާއެއް ހަދާށެވެ! (އަދި އެތަނަށް ދަރުއަޅައި ރޯކޮށްފައި) ދެން ގަދަ އަލިފާންގަނޑުގެ ތެރެޔަށް އެކަލޭގެފާނު އެއްލާށެވެ!\n(98) ފަހެ، އެއުރެން އެކަލޭގެފާނު ހަލާކުކޮށްލުމަށް މަކަރުވެރި ރޭވުމެއް ރޭވޫއެވެ. އަދި ދެރަވެ ނިކަމެތިވި ބަޔަކު ކަމުގައި ތިމަންރަސްކަލާނގެ އެއުރެން ލެއްވީމެވެ.\n(99) އަދި އެކަލޭގެފާނު ވިދާޅުވިއެވެ. ހަމަކަށަވަރުން، އަހުރެން (މިތަނުން هجرةކޮށް) ދާހުށީ އަހުރެންގެ ވެރިރަސްކަލާނގެ أمرކުރެއްވި ތަނަށެވެ. އެކަލާނގެ އަހުރެންނަށް މަގު ދައްކަވާނެތެވެ.\n(100) އަޅުގެ ވެރިރަސްކަލާކޮ! މިއަޅާއަށް صالحންގެ ތެރެއިންވާ ދަރިޔަކު ދެއްވާނދޭވެ!\n(101) ފަހެ، ތިމަންރަސްކަލާނގެ (އެކަލޭގެފާނުގެ دعاء އިޖާބަކުރައްވައި) حلمވެރި ދަރިކަލަކު ދެއްވާނެކަމުގެ އުފާވެރި خبر އެކަލޭގެފާނަށް ދެއްވީމެވެ.\n(102) ފަހެ، އެކަލޭގެފާނުގެ އަރިހުގައި އެ ދަރިކަލުން މަސައްކަތް ކުރައްވައި އުޅުއްވާ ފުރާވަރަށް އެރިހިނދު، އެކަލޭގެފާނު ވިދާޅުވިއެވެ. އޭ ލޯބިވާ ދަރިފުޅާއެވެ! ހަމަކަށަވަރުން، އަހުރެން ތިބާ قربانކުރާތީ، ހުވަފެނުގައި އަހުރެންނަށް ފެނެތެވެ. ފަހެ، ތިބާޔަށް (އެކަމާމެދު) ފެންނަގޮތެއް ވިސްނައި ބަލާށެވެ! އެ ދަރިކަލުން ދެންނެވިއެވެ. އޭ ބައްޕާއެވެ! ކަލޭގެފާނަށް أمرކުރައްވާ ކަންތައް ކަލޭގެފާނު ކުރައްވާށެވެ! اللَّه އިރާދަކުރެއްވިއްޔާ އަޅުގަނޑު ވަނީ، ކެތްތެރިންގެ ތެރެއިންކަން، ކަލޭގެފާނަށް ފެނިވަޑައިގަންނަވާނެތެވެ.\n(103،104) ފަހެ، އެ ދެބަފައިކަލުން (اللَّهއަށް) ބޯލަނބައި ކިޔަމަންވެ، އެ ދަރިކަލުން ނިތްކުރިވަތަށް ބޭއްވެވިހިނދު، ތިމަންރަސްކަލާނގެ އެކަލޭގެފާނަށް ނިދާއިއްވެވީމެވެ. އޭ إبراهيمގެފާނެވެ!\n(105) ހަމަކަށަވަރުން، ކަލޭގެފާނުގެ ހުވަފެންފުޅު ތެދުކުރައްވައިފީމުއެވެ. إحسانތެރިންނަށް ހަމަކަށަވަރުން، ތިމަންރަސްކަލާނގެ ޖަޒާދެއްވަނީ އެފަދައިންނެވެ.\n(106) ހަމަކަށަވަރުން، މިއީ ފާޅުވެ ބަޔާންވެގެންވާ امتحانކަން ކަށަވަރެވެ.\n(107) އަދި قدرބޮޑުވެގެންވާ (ކަންބަޅި ބަކަރިއެއް) ކަތިލައްވައިގެން ތިމަންރަސްކަލާނގެ، އެކަލޭގެފާނު ސަލާމަތް ކުރެއްވީމެވެ.\n(108) އަދި ފަހުން އަންނަނިވި أمّةތަކުގެ މެދުގައި އެކަލޭގެފާނަށް ރިވެތި ثناء ލެހެއްޓެވީމެވެ.\n(109) إبراهيمގެފާނުގެ މައްޗަށް سلامހުށްޓެވެ.\n(110) إحسانތެރިންނަށް ތިމަންރަސްކަލާނގެ ޖަޒާދެއްވަނީ އެފަދައިންނެވެ.\n(111) ހަމަކަށަވަރުން، އެކަލޭގެފާނުވަނީ، ތިމަންރަސްކަލާނގެ مؤمنއަޅުންގެ ތެރެއިންނެވެ.\n(112) އަދި صالحންގެ ތެރެއިންވާ ނަބިއްޔަކު ކަމުގައި إسحاقގެފާނު ދެއްވާނެކަމުގެ އުފާވެރި خبر، ތިމަންރަސްކަލާނގެ އެކަލޭގެފާނަށް ދެއްވީމެވެ.\n(113) އަދި އެކަލޭގެފާނާއި، إسحاقގެފާނުގެ މައްޗަށް ތިމަންރަސްކަލާނގެ بركاتލެއްވީމެވެ. އެ ދެބަފައިކަލުންގެ ދަރިކޮޅުން ހެޔޮކަންތައްކުރާ މީހުންނާއި، ފާޅުވެގެންވާ ގޮތުގައި އަމިއްލަ نفسއަށް އަނިޔާކުރާ މީހުންވެއެވެ.\n(114) އަދި موسىގެފާނާއި، هارونގެފާނަށް ތިމަންރަސްކަލާނގެ (ނަބީކަމުގެ) نعمةދެއްވީމެވެ.\n(115) އަދި ތިމަންރަސްކަލާނގެ އެ ދެބޭކަލުންނާއި، އެ ދެބޭކަލުންގެ قومގެމީހުން ބޮޑުވެގެންވާ ހިތާމައިން ސަލާމަތް ކުރެއްވީމެވެ.\n(116) އަދި ތިމަން ރަސްކަލާނގެ އެއުރެންނަށް نصرދެއްވީމެވެ. ފަހެ، ގަދަވިބަޔަކު ކަމުގައިވީ، ހަމައެއުރެންނެވެ.\n(117) އަދި ތިމަންރަސްކަލާނގެ އެ ދެބޭކަލުންނަށް بيانވެގެންވާ ފޮތް (އެބަހީ: توراة) ދެއްވީމެވެ.\n(118) އަދި ތިމަންރަސްކަލާނގެ، އެ ދެބޭކަލުންނަށް ސީދާވެގެންވާ ތެދުމަގަށް މަގުދެއްކެވީމެވެ.\n(119) އަދި ފަހުން އަންނަވި أمّةތަކުގެ މެދުގައި އެ ދެބޭކަލުންނަށް ރިވެތި ثناء ލެހެއްޓެވީމެވެ.\n(120) موسىގެފާނާއި، هارونގެފާނުގެ މައްޗަށް سلامހުށްޓެވެ.\n(121) إحسانތެރިންނަށް، ހަމަކަށަވަރުން، ތިމަންރަސްކަލާނގެ ޖަޒާދެއްވަނީ އެފަދައިންނެވެ.\n(122) ހަމަކަށަވަރުން، އެ ދެބޭކަލުންވަނީ ތިމަންރަސްކަލާނގެ، مؤمن އަޅުންގެ ތެރެއިންނެވެ.\n(123) ހަމަކަށަވަރުން، إلياسގެފާނުވަނީ رسولންގެ ތެރެއިންކަން ކަށަވަރެވެ.\n(124) އެކަލޭގެފާނުގެ قومގެމީހުންނަށް އެކަލޭގެފާނު ވިދާޅުވިހިނދުގައެވެ. ތިޔަބައިމީހުން تقوىވެރި ނުވާނޫހެއްޔެވެ؟\n(125) އެންމެ ފުރިހަމަޔަށް ތަކެތި ހައްދަވާ ރަސްކަލާނގެއަށް އަޅުކަންކުރުން ދޫކޮށް، ތިޔަބައިމީހުން بعلއަށް އަޅުކަންކުރަނީ ހެއްޔެވެ؟ (بعلއަކީ އެއުރެން އަޅުކަން ކުރުމަށް ހަދާފައިވާ ބުދެކެވެ.)\n(126) އެކަލާނގެއީ، ތިޔަބައިމީހުންގެ ވެރި، އަދި ތިޔަބައިމީހުންގެ އިސްވެދިޔަ ކާބަފައިންގެ ވެރި اللَّهއެވެ.\n(127) ފަހެ، އެއުރެން އެކަލޭގެފާނު ދޮގުކުރޫއެވެ. ފަހެ، ހަމަކަށަވަރުން، އެއުރެން (عذابގެ ތެރެޔަށް) حاضرކުރައްވާނެކަން ކަށަވަރެވެ.\n(128) اللَّهގެ، خيارކުރައްވާފައިވާ އަޅުން މެނުވީއެވެ.\n(129) އަދި ފަހުން އަންނަނިވި أمّةތަކުގެ މެދުގައި އެކަލޭގެފާނަށް ރިވެތި ثناء ލެހެއްޓެވީމެވެ.\n(130) إلياسގެފާނުގެ މައްޗަށް سلامހުށްޓެވެ.\n(131) إحسانތެރިންނަށް ހަމަކަށަވަރުން، ތިމަންރަސްކަލާނގެ ޖަޒާދެއްވަނީ އެފަދައިންނެވެ.\n(132) ހަމަކަަށަވަރުން، އެކަލޭގެފާނު ވަނީ، ތިމަންރަސްކަލާނގެ، مؤمن އަޅުންގެ ތެރެއިންނެވެ.\n(133) ހަމަކަށަވަރުން، لوطގެފާނުވަނީ رسولންގެ ތެރެއިންކަން ކަށަވަރެވެ.\n(134) ތިމަންރަސްކަލާނގެ އެކަލޭގެފާނާއި، އެކަލޭގެފާނުގެ أهلވެރި އެންމެން ސަލާމަތްކުރެއްވިހިނދު ހަނދުމަކުރާށެވެ!\n(135) عذابލިބުނު މީހުންގެ ތެރޭގައިވި، މުސްކުޅި އަންހެނަކު މެނުވީއެވެ.\n(136) ދެން ތިމަންރަސްކަލާނގެ (އެ قومގެ) އެހެންމީހުން ހަލާކު ކުރެއްވީމެވެ.\n(137،138) ހަމަކަށަވަރުން (ތިޔަބައިމީހުންގެ ދަތުރުތަކުގައި) އެއުރެންގެ (آثارތަކުގެ) ކައިރިންލާފައި ހެނދުނާއި، ރޭގަނޑުގައި ތިޔަބައިމީހުން ދަމުއެވެ. ފަހެ، ތިޔަބައިމީހުން ނުވިސްނަނީ ހެއްޔެވެ؟\n(139) ހަމަކަށަވަރުން، يونسގެފާނުވަނީ، رسولންގެ ތެރެއިންކަން ކަށަވަރެވެ.\n(140) އެކަލޭގެފާނު ފިއްލަވައިގެން ވަޑައިގެން، ބަރާވެގެންވާ ނަވަށް އަރާވަޑައިގެންނެވިހިނދު ހަނދުމަކުރާށެވެ!\n(141) ފަހެ، އެކަލޭގެފާނު (ނަވުގެ މީހުންނާއެކު) قرعةލެއްވިއެވެ. ފަހެ، އެކަލޭގެފާނުވީ (قرعةން) ދެރަވިމީހުންގެ ތެރެއިންނެވެ.\n(142) ފަހެ، އެހިނދު މަހެއް (އައިސް) އެކަލޭގެފާނު (އޮތްގޮތަށް) ދިރުވައިލިއެވެ. (އެއީ) އެކަލޭގެފާނަށް މަލާމާތް ލިބިވަޑައިގެންވާ حالގައެވެ.\n(143،144) ފަހެ، އެކަލޭގެފާނު ގިނަގިނައިން تسبيحކިޔާ މީހުންގެ ތެރެއިން ނުވިނަމަ، އެއުރެން محشرއަށް ފޮނުއްވާ ދުވަހަށް ދާނދެން އެ މަހުގެ ބަނޑުތެރޭގައި އެކަލޭގެފާނު ވެއްޖައީހެވެ.\n(145) ފަހެ، ތިމަންރަސްކަލާނގެ އެކަލޭގެފާނު ބަލިحالކޮޅުގައި ވަނިކޮށް (މަހުގެ ބަނޑުން) އައްސޭރިއަށް އެކަލޭގެފާނު އެއްލެވީމެވެ.\n(146) އަދި ތިމަންރަސްކަލާނގެ އެކަލޭގެފާނަށްޓަކައި، ބަރަބޯ ގަހެއް އެތަނުން ފެޅުއްވީމެވެ.\n(147) އަދި ސަތޭކަހާސް މީހުން، ނުވަތަ އެއަށްވުރެ ގިނަމީހުންގެ قومއަކަށް رسولކަމާއިގެން ތިމަންރަސްކަލާނގެ އެކަލޭގެފާނު ފޮނުއްވީމެވެ.\n(148) ފަހެ، އެއުރެން (އެކަލޭގެފާނަށް) إيمانވޫއެވެ. ދެން އެއުރެންގެ أجلޖެހިއްޖައުމަށް ދާނދެން އެއުރެން އަރާމުގައި އުޅުމަށް ލެހެއްޓެވީމެވެ.\n(149) (އޭ محمدގެފާނެވެ!) ފަހެ، ކަލޭގެފާނު އެއުރެންނާ سؤالކުރައްވައި ބައްލަވާށެވެ! ކަލޭގެފާނުގެ ވެރިރަސްކަލާނގެއަށް އަންހެންދަރިން ތިބެފައި އެއުރެންނަށް ފިރިހެންދަރިން ވަނީހެއްޔެވެ؟\n(150) ނުވަތަ އެއުރެން حاضرވެ ބަލަންތިއްބައި، ތިމަންރަސްކަލާނގެ ملائكةން އަންހެންބަޔަކަށް ހެއްދެވީހެއްޔެވެ؟\n(151،152) ދަންނާށެވެ! ހަމަކަށަވަރުން، اللَّهއަށް ދަރިންވާކަމަށް އެއުރެން އެބުނަނީ ބޮޑުދޮގެއް ހެދުމުގެ ގޮތުންނެވެ. ހަމަކަށަވަރުން، އެއުރެންނީ ދޮގުވެރިންކަން ކަށަވަރެވެ.\n(153) ފިރިހެންދަރިންގެ މައްޗަށް އަންހެންދަރިން އެކަލާނގެ خيارކުރެއްވީހެއްޔެވެ؟\n(154) ތިޔަބައިމީހުން ތިޔަތިބީ ކީއްވެފައި ހެއްޔެވެ؟ ތިޔަބައިމީހުން ތިޔަ حكمކުރަނީ ކޮންފަދައަކުން ހެއްޔެވެ؟\n(155) ފަހެ، ތިޔަބައިމީހުން ހަނދުމަނުކުރަނީ ހެއްޔެވެ؟\n(156) ނުވަތަ ތިޔަބައިމީހުންނަށް بيانވެގެންވާ دليلއެއް ވަނީހެއްޔެވެ؟\n(157) ފަހެ، ތިޔަބައިމީހުން ތެދުވެރިން ކަމުގައިވަނީނަމަ، ތިޔަބައިމީހުންގެ ފޮތް (دليلއަކަށް) ގެނެސްބަލާށެވެ!\n(158) އަދި އެއުރެން އެކަލާނގެއާ ޖިންނީންނާ ދެމެދު نسبގެ ގުޅުމެއް ވާކަމަށް ހަދަތެވެ. ހަމަކަށަވަރުން، އެއުރެން (عذابގެ ތެރެޔަށް) حاضرކުރައްވާނެކަން، ޖިންނީން ރަނގަޅަށް ދަނެތެވެ.\n(159) އެއުރެން އެ ސިފަކުރާ ގޮތްތަކުން اللَّه ހުސްطاهرވެ ވޮޑިގެންވެއެވެ.\n(160) اللَّهގެ، خيارކުރައްވާފައިވާ އަޅުން މެނުވީއެވެ.\n(161) ފަހެ، ތިޔަބައިމީހުންވަނީ، ތިޔަބައިމީހުން އަޅުކަންކުރާ ތަކެއްޗާ އެކުގައެވެ.\n(162،163) ނަރަކަޔަށް ވަންނަހުށި މީހަކު މެނުވީ، ތިޔަބައިމީހުންނަކަށް މަގުފުރައްދައެއް ނުލެވޭނެތެވެ.\n(164) (ملائكةން ވިދާޅުވޫއެވެ.) ތިމަންބޭކަލުންގެ ތެރެއިން ހަމައެކަކަށްވެސް (އަޅުކަން ކުރުމަށް) އެބޭކަލަކަށް ކަނޑައެޅިގެންވާ مقامއެއް ނެތިއެއް ނުވެއެވެ.\n(165) އަދި ހަމަކަށަވަރުން، ތިމަންމެންނީ ސަފުސަފަށް އެތުރޭ ملائكةންނީމުއެވެ.\n(166) އަދި ހަމަކަށަވަރުން، ތިމަންމެންނީ تسبيحކިޔާ ملائكةންނީމުއެވެ.\n(167) އަދި ހަމަކަށަވަރުން، އެއުރެން (އެބަހީ: مكةގެ مشركން) ބުނެއުޅެތެވެ.\n(168،169) ތިމަންމެންގެ ގާތުގައި، އިހުގެ أمّةތަކަށް ބާވައިލެއްވި ފޮތްތަކުގެ ތެރެއިން ފޮތެއްވާނަމަ، اللَّهގެ، خيارކުރައްވާފައިވާ އަޅުންކަމުގައި ތިމަންމެންވެސް ވީމުހެވެ.\n(170) ފަހެ (އެ قرآن އެއުރެންގެ ގާތަށް އައުމުން) އެއުރެން އެއަށް كافرވޫއެވެ. ފަހެ، އެއުރެންނަށް (އެކަމުގެ ނަތީޖާ) ނިކަންހުރެ އެނގޭހުށްޓެވެ.\n(171) ހަމަކަށަވަރުން، ތިމަންރަސްކަލާނގެ އަޅުންކަމުގައިވާ رسولންނަށް ތިމަންރަސްކަލާނގެ (نصرދެއްވާނެކަމުގެ) ބަސްފުޅުވަނީ، އިސްވެގޮސްފައެވެ.\n(172) ހަމަކަށަވަރުން، އެބޭކަލުންނީ، ހަމަ نصرލިބިގެންވާ ބޭކަލުންނެވެ.\n(173) އަދި ހަމަކަށަވަރުން، ގަދަވާނެ ބަޔަކީ ހަމަ ތިމަންރަސްކަލާނގެ لشكرކަން ކަށަވަރެވެ.\n(174) ފަހެ، ކަނޑައެޅިގެންވާ މުއްދަތަކަށް ކަލޭގެފާނު އެއުރެންނާ އެއްކިބާވެވަޑައިގަންނަވާށެވެ!\n(175) އަދި ކަލޭގެފާނު އެއުރެން (ނަށްވާގޮތް) ދެކެވަޑައިގަންނަވާށެވެ! ފަހެ، ނިކަންހުރެ އެއުރެން ދެކޭނެމެއެވެ.\n(176) ފަހެ، އެއުރެން އަވަސްވުން އެދެނީ، ތިމަންރަސްކަލާނގެ عذابއަށް ހެއްޔެވެ؟\n(177) ފަހެ، އެއުރެން ތިބޭތަނަށް އެ عذابއަތުވެއްޖެނަމަ، އެ إنذارވެވުނު މީހުންގެ ހެނދުނުގެ ހުރި ނުބައިކަމާއެވެ!\n(178) އަދި ކަނޑައެޅިގެންވާ މުއްދަތަކަށް ކަލޭގެފާނު އެއުރެންނާ އެއްކިބާވެ ވަޑައިގަންނަވާށެވެ!\n(179) އަދި ކަލޭގެފާނު (އެއުރެންނަށްވާގޮތް) ދެކެވަޑައިގަންނަވާށެވެ! ފަހެ، ނިކަންހުރެ އެއުރެން ދެކޭނޭމެއެވެ.\n(180) އެއުރެން ސިފަކުރާ ކަންތަކުން ކަލޭގެފާނުގެ ވެރި، عزّةގެ ވެރިރަސްކަލާނގެ ހުސްطاهرވެ ވޮޑިގެންވެއެވެ.\n(181) އަދި (އެންމެހާ) رسولންގެ މައްޗަށް سلامހުށްޓެވެ.\n(182) އަދި حمدހުރީ، عالمތަކުގެ ވެރި اللَّهއަށެވެ.


Anhenegge Gai Mathin Rail eh Huraskoh DhiyairuveseAnhenmeeha Othy Hamajehilaigen Phone eh gai އަންހެނެއްގެ ގައިމަތިން ރޭލެއް ހުރަސްކޮށް ދިޔައިރުވެސް އެއަންހެންމީހާ އޮތީ ހަމަޖެހިލައިގެން ފޯނެއްގައި – Huvadhoo News Anhenegge Gai Mathin Rail eh Huraskoh DhiyairuveseAnhenmeeha Othy Hamajehilaigen Phone eh gai Huvadhoo News\nއަންހެނެއްގެ ގައިމަތިން ރޭލެއް ހުރަސްކޮށް ދިޔައިރުވެސް އެއަންހެންމީހާ އޮތީ ހަމަޖެހިލައިގެން ފޯނެއްގައި\nއިންޑިޔާގެ އަންހެންމީހެއްގެ ގައިމަތިން ރޭލް ހުރަސްކޮށްދާ މަންޒަރު ދައްކުވައިދޭ ވީޑިޔޯ\nއިންޑިއާގައި ރޭލް ދަގަނޑެއްގެ މަތީގައި އޮތް އަންހެނެއްގެ ގައިމަތިން ހުރަސްކޮށް ރޭލެއް ދިޔައިރުވެސް އެއަންހެންމީހާ އޮތީ ހަމަޖެހިލައިގެން ފޯންކޯލެއްގައެވެ.\nމީސްމީޑިޔާގައި ދައުރުވަމުން ދިޔަ މިވީޑިޔޯއަށް ތިން ދުވަހުގެ ތެރޭގައި މިލިޔަނަކަށްވުރެ ގިނަ ވިއުސް ވަނީ ލިބިފައެވެ.\nމިވީޑީޔޯއިން ފެންނަ ގޮތުގައި ދޯޕައްޓާއަކުން އިސްތަށިގަނޑު ނިވާކޮށްގެން އޮތް އަންހެނަކު ފޯންކޯލެއްގައި އޮތީ ރޭލު ދަނގަޑު މަތީގައެވެ. އެހެން އޮޮތްވާ ރޭލު އަންހެންމީހާ ގައިމަތިން ހުރަސްކޮށް ދިޔުމުން އަންހެންމީހާ ތެދުވެގެން ދިޔައީ ވަރަށް ހަމަޖެހިލައިގެން ފޯނެއްގައި ހުރެގެންނެވެ. މިވީޑިޔޯ ޓްވިޓާގައި ޕޯސްޓުކޮށްފައިވަނީ އައިޕީއެސްގެ އޮފިސަރު ދިޕިންޝޫ ކަބްރާއެވެ.\nމީވިޑިޔޯ ޕަބްލިޝްކުރަމުން ކަބްރާ ބުނެފައިވަނީ އެހެން ހުރިހާ ކަމަކަށްވުރެ ފޯނުން ވާހަކަ ދެއްކުން މުހިންމު ކަމަށެވެ.\nރޭލު ހުރަސްކޮށް ދިޔުމުން އެއްވެސް ކަމެއް ނުވާ ކަމަށް ހަދައިގެން ރޭލު ދަގަނޑު މަތިން އެއަންހެންމީހާ ފައިބައިގެން ސްޓޭޝަނަށް ދިޔައެވެ. އަދި ވީޑިއޯ ޝޫޓްކުރި ފިރިހެނަކާ ވާހަކަ ދައްކާ އަޑު އެ ވީޑިއޯއަށް އިވެއެވެ.\nމިވީޑިޔޯގެ ސައްޚަކަމާއިމެދު ބައެއް މީހުން ޝައްކު އުފައްދާފައިވާއިރު އަނެއް ބަޔަކު ބުނަމުންދަނީ މިވީޑީޔޯއަކީ ހަޤީގަތުގައި ހިނގި ކަމެއް ކަމަށާއި އެއީ އޮރިޖިނަލް ވީޑިއޯއެއް ކަމަށެވެ.


Gulheefalhu Maguthah Race Jehey Gothah Tharaggy Vumaky Ummeedheh- Mahloof - Vaguthu\nގުޅީފަޅު މަގުތައް ރޭސްޖެހޭ ގޮތަށް ތަރައްގީވުމަކީ އުއްމީދެއް- މަހްލޫފް\nމިނިސްޓަރ މަހްލޫފް މީޑިއާއަށް މައުލޫމާތު ދެއްވަނީ -- ވަގުތު އިމޭޖެސް: އިބްރާހިމް ޝާބިލް\nގުޅީފަޅުގައި މަގުތައް ތަރައްގީވެގެން އަންނައިރު އެތަނުގެ މަގުތައް ރޭސްޖެހޭ ގޮތަށް ހެދިގެން ދިއުމަކީ އުއްމީދެއް ކަމަށް ކުޅިވަރާބެހޭ ވަޒީރު އަހުމަދު މަހުލޫފު ވިދާޅުވެއްޖެ އެވެ.\nދުނިޔޭގެ ކުރީގެ މޮޓޯޖީޕީ ޗެމްޕިއަން ސްޕެއިންގެ ޖޯޖް ލޮރެންޒޯ އަށް މަރުހަބާ ކިޔަން ވެލާނާ އިންޓަނޭޝަނަލް އެއާޕޯޓުގައި މީޑިއާއަށް ދެއްވި އިންޓަރވިއު އެއްގައި ވާހަކަދައްކަމުން މަހްލޫފް ވިދާޅުވީ ރާއްޖޭގައި ރޭސްޖަހަން ހާއްސަ ޓްރެކެއް އަދި ނެތް ނަމަވެސް އެކަމަށް ހައްލެއް ސަރުކާރުން ހޯދާނެ ކަމަށެވެ.\nމިނިސްޓަރ ވިދާޅުވީ ގުޅީފަޅު ތަރައްގީވެގެން އަންނައިރު އެތަނުގައި ރޭސް ޖެހޭނެ ގޮތަކަށް ކަންކަން ފަހިކޮށްދޭން ކެބިނެޓް ބައްދަލުވުމެއްގައި ރައީސް އިބްރާހިމް މުހައްމަދު ސޯލިހު ގެ އިތުރުން ޕްލޭނިން މިނިސްޓަރު މުހައްމަދު އަސްލަމްގެ ވާހަކަދައްކާފައިވާ ކަމަށާއި އެ ބޭފުޅުންގެ ވިސްނުން ޕޮޒިޓިވް ކަމަށެވެ.\nރޭސް ޖަހަން ވަކިން ހާއްސަކޮށް ވަކި ޓްރެކެއް ރާއްޖޭގައި ހެދުމަކީ މި ވަގުތަށް ބަލާއިރު ވާނެކަމެއް ނޫން ކަމަށާއި ރާއްޖޭގައި އެ ކެޕޭސިޓީ އަދި ނެތް ކަމަށެވެ. އެހެން ނަމަވެސް އިންޑަސްޓްރިއަލް އޭރިއާ ތަރައްގީވެގެން އަންނައިރު އެ ތަނަކީ ބޭނުންވާ މިންގަނޑަށް ޓްރެކްގެ ކަންތައް ހިމެނޭ ގޮތަށް ނިންމާނެ ތަނެއްކަމަށް އުއްމީދުކުރާ ކަމަށާއި އެކަން އެގޮތަށް ވުމަށް ކުރެވެން ހުރި ކަމެއް ކުރައްވާނެ ކަމަށް މަހްލޫފް ވިދާޅުވިއެވެ.\n"ސިންގަޕޫރު ތަންތަނުގައި ވެސް މަގުތަކުގައި އެ ދުއްވަނީ، އަޅުގަނޑުމެންނަށް އެނގޭ ކޮންމެހެނެއް ވަކިން ބައެއް ގައުމުތަކުގައި އެ ހުންނަ ގޮތަށް ވަކިން ރޭސް ޖަހަން އެ ހުންނަ ކަހަލަ ޓްރެކެއް އަދި ނޭޅުނަސް، އެ ކެޕޭސިޓީ ރާއްޖޭގައި ނެތް،" މިނިސްޓަރު ވިދާޅުވި އެވެ.\nރާއްޖޭގައިވެސް ކާރު ރޭހެއް ބާއްވަން މަޝްވަރާކުރާ ކަމަށާއި އެގޮތުން ލަންކާގެ ވަރުގަދަ ރޭސް ޖަހާ މީހަކާ އެކީ ރާއްޖޭގައި ރޭހެއް ބޭއްވުމުގެ ވާހަކަތަކެއް އެ ގައުމުގެ ޔޫތު މިނިސްޓަރު ނަމާލް ރާޖަޕަޖްސާއާ އެކީގައި ދެކެވިފައިވާ ކަމަށް މަހްލޫފް ވިދާޅުވިއެވެ.\nޖޯޖް ލޮރެންޒޯ ވަނީ ރާއްޖޭގެ ރޭސިންގައި ހަރަކާތްތެރިވާ ފަރާތްތަކާވެސް ބައްދަލުކޮށްފައެވެ. މިއީ ލޮރެންޒޯގެ އަމިއްލަ ޗުއްޓީ ދަތުރެކެވެ.\nމާޗް 2, 2021 10:28\nމީހުން ދިރިއުޅޭ ތަންތާގެ މަގުތަކަކީ ރޭސްޖެހޭނެ ތަންތަނެއްނޫން. ރޭސްޖަހާނަމަ ގުޅީ ފަޅު ހުސްކޮށް ރޭސް ޖަހާތަނެއްގެ ގޮތުގަ ބާއްވާ. ރޭސް ޖަހާފަދަ މުއްސަނދިނ ދުނިޔޭގަ ހުސްބިންއޮތްތަންތަނަށްގޮސް ރޭސްޖާހާ ހިޔްހަމަޖެހޭވަރުވީމަ އާދޭ.\nމާޗް 2, 2021 10:34\nކަލޯ ކަލެއަށް އިނގުނީ ދޯ ޔާމީންގެ ގުޅީފަޅު ޕްލޭންގަ ރޭސިންގ ޓްރެކެއް އޮތްކަން. ޔާމީން ވެރިކަމުގެ ހުރިނަމަ ތިޔަކަން ވެސް އޮންނާނީ މިހާރު ވެފަކަން ވަރަށް ސާފު.\nމާޗް 2, 2021 19:18\nކަލޯ ތިޔަތަނުން ކުރާ ހުރިހާ ކަމެއްވެސް ކުރަނީ ކޮރަޕްޝަނަށް މަގުފަހިވާ ގޮތަށް. ތިޔަ ބިލިއަރޑް މޭޒުތަކާއި ބިލިއަރޑް ހައުސްވެސް ހެދީ ކޮރަޕްޝަނުގެ ތެެރެއިން. އެއީ ކޮރަޕްޝަނުގެ ކުޑަމިންވަރެކޭ ކަލޭއެއްނުބުނީ\nމާޗް 3, 2021 05:17\nމިގައުމުގަ ތިބި ޒުވާނުންކޮޅު ދުއްވާލާނެ ގޮތެއް މަގުފަހިކުރަންވެގެން.


Harakaatheh nukoh oi bali meehaa rape nukuraa kamah nurse bunefi | Mihaaru\nބަލި މީހާ ވިހެއި އިރު އޭނާ ބެލުމާ ހަވާލުވެ ހުރީ އުމުރުން 36 އަހަރުގެ ސަދަލޭންޑް. --ފޮޓޯ:ރޮއިޓާސް\nހަރަކާތެއް ނުކޮށް އޮތް ބަލި މީހާ ރޭޕް ނުކުރާ ކަމަށް ނަރުސް ބުނެފި\n06 ފެބުރުއަރީ 2019 - 13:314comments\nއެރިޒޯނާ (ފެބްރުއަރީ 6) - އެމެރިކާގެ އެރިޒޯނާ ސްޓޭޓުގެ ނާސިން ހޯމެއްގައި އެއްވެސް ހަރަކާތެއް ނުކޮށް ވިއްސަކަށް އަހަރު އޮތް ބަލި މީހަކު ރޭޕް ނުކުރާ ކަމަށް އެ ބަލިމީހާ ބެލެހެއްޓި ނަރުސް ބުނެފި އެވެ.\nބަލި އެނދުގައި އެތައް ޒަމާނެއް ވަންދެން އޮތް 29 އަހަރުގެ މީހާ މިދިޔަ ޑިސެމްބަރު މަހު ވަނީ ފިރިހެން ކުއްޖަކު ވިހައިފަ އެވެ. ބަލި މީހާ ރޭޕް ކުރި ކަމަށް ތުހުމަތުކޮށްފައި ވަނީ ނަރުސް ނަތަން ސަދަލޭންޑް، 36، ގެ މައްޗަށެވެ. ހަސިއެންޑާ ހެލްތުކެއާ ކްލިނިކުގައި މަސައްކަތް ކުރާ ސަދަލޭންޑް ހައްޔަރު ކުރީ ޑީއެންއޭ ޓެސްޓްތަކަށް ފަހު އެވެ.\nބަލި މީހާ ވިހެއި ކުއްޖާ އާއި ސަދަލޭންޑުގެ ޑީއެންއޭ ދިމާވެ އެވެ. އޭނާގެ މައްޗަށް ވަނީ ޖިންސީ ގޯނާ ކުރުމާއި ނުކުޅެދޭ މީހެއްގެ ކިބައިން ނާޖާއިޒް ފައިދާ ނެގުމުގެ ދައުވާ އުފުލައިފަ އެވެ.\nސަދަލޭންޑުގެ ވަކީލް ޑޭވް ގްރެގަން ކޯޓް ބޭރުގައި ވާހަކަ ދައްކަވަމުން ވިދާޅުވީ ވަކި ފަރާތަކަށް ނުޖެހޭ ކޮމިޝަނަކުން ޑީއޭއެން ޓެސްޓް ހެދުމަށް މަސައްކަތް ކުރާނެ ކަމަށެވެ. ސަދަލޭންޑުގެ ޑީއެންއޭ ޓެސްޓް ކޮށްފައި ވަނީ ފުލުހުންނެވެ. ސަދަލޭންޑުގެ ޝަރީއަތެއް ދެން އޮންނާނީ މާޗް 19 ވަނަ ދުވަހު އެވެ.\nދެހާސް ބާރަ ވަނަ އަހަރުން ފެށިގެން ފީނިކްސްގައި ހުންނަ ކްލިނިކުގައި މަސައްކަތް ކުރާ ނަރުސް ހައްޔަރު ކުރުމާ އެކު އޭނާ ވަނީ ވަޒީފާ އިން ވަކިކޮށްފަ އެވެ.\nކްލިނިކުގައި ވަރަށް ޅަ އުމުރުން ފެށިގެން އޮތް ބަލި މީހާ ވިހެއީ ޑިސެމްބަރު 29 ވަނަ ދުވަހު އެވެ. ކްލިނިކުގެ ސްޓާފުން ބުނެފައި ވަނީ އެ މީހާ ބަލިވެ އިންކަން ނޭނގޭ ކަމަށެވެ. އޭނާ ވިހެއި ފިރިހެން ކުއްޖާ ވަނީ އާއިލާއާ ހަވާލުކޮށްފަ އެވެ.\nފީނިކްސް ފުލުހުންގެ ވެރިޔާ ޖެރީ ވިލިއަމްސް ވިދާޅުވީ ޖިންސީ ގޯނާ ލިބިފައި ތިބި އެހެން ބަލި މީހުން ވެސް އެ ކްލިނިކުގައި ތިބުން އެކަށީގެންވާ ކަމަށެވެ. ނަމަވެސް ގިނަ ބަލި މީހުންނަކީ ހަރަކާތެއް ނުކޮށް އަދި ވާހަކަ ވެސް ނުދެއްކޭ މީހުންނަށް ވާތީ އެ މައްސަލަތައް ބެލުން ފަސޭހަ ނުވާނެ ކަމަށް ވިދާޅުވި އެވެ.